
I. Quae apud Charisiam allosque sub Palaemonis nomine 

exstant grammatica, ea non Palaemonis cuiusdam, qui 

quarto fere p. Chr. saeeulo fherit, sed Q. Remmii Pa- 

laemonis esse argumentis eonflrmatur. 

Q Remmium Palaemonem, quem Tiberio Claudioque itn- 
perantibus principem Eomae inter grammaticos locum obti- 
nuisse Suetonius 1 ) tradit, primum omnium, quod quidem scia- 
mus, artem edidisse grammaticam cum ex aliis firmis indiciis 
tum ex D. Junii Juuenalis uerbis sat. VI. u. 452 exstantibus: 
c Odi hanc ego, quae repetit uoluitque Palaemonis artem* coni- 
cimus. Quae ars cum temporum diuturnitate deperierit, tamen 
reliquiae eius quaedam apud posterioris aetatis grammaticos, 
apud Charisium, Diomedem, alios seruatae sunt. Satis enim 
perspecta est posteriorum grammaticorum in artibus compo- 
nendis ratio illa, qua inde a secundo fere p. Chr. saeculo nihil 
aliud moliebantur, quam ut antiquiorum grammaticorum libros 
despoliarent copiasque, quae florentibus studiis grammaticis 
coaceruatae sunt, compilarent atque excerperent. Quid mirum 
igitur uiros doctos nunc in eam rem incumbere, ut grammati- 
corum istorum scrinia perscrutentur praeceptaque, a quibus re- 
cepta sunt auctoribus restituere studeant. Quod equidem de 
Q. Eemmii Palaemonis doctrina praestare conabor. Longe ma- 
xima autem Palaemonianae doctrinae pars per Plauium Sosi- 
patrum Charisium nobis tradita est; a quo omnis quaestio 
oriunda est, quippe qui commentarios sese aliquot a Palae- 
mone recepisse ipse testetur. 

*) I>e gram. 23. 

Vemm enim uero uir doctus Schottmueller, qui in Cha- 
risianas copias nuper inquisiuit 1 ), ad eam peruenit opinionem, 
ut quae apud Charisium sub Palaemonis nomine exstant, non 
Remmio illi, sed Palaemoni cuidam, qui quarto fere p. Chr. 
saeculo in Gallia transalpina floruisset, deberi censeret hac 
sola causa adductus, quod reliquiae illae Palaemonianae do- 
ctrinae iuniores uiderentur esse, quam quae in illustrem illum 
grammaticum conuenirent. Nec defuerunt, qui adnuerent aut 
qui eum refutare conarentur aduersante in primis uiro do- 
ctissimo H. Keilio 2 ) nullis quidem argumentis innixi. Qua 
rixa exorta cum uerendum uideatur, ne nisi eam Schottmuelleri 
sententiam redarguam, inutile mihi negotium iniungam, prius- 
quam ad ipsam quaestionem accingar, ei rei operam nauare 
iuuabit. 

Jam argumenta, quibus Remmii Palaemonis restituatur 
auctoritas, sumuntur uel primaria a M. Fabio Quintiliano, illius 
discipulo 8 ), qui in institutionum libro I grammaticam quoque 
tetigit. Nam cum uel per se facilis suspicio sit discipulum in 
docendo secutum esse praeceptorem, re uera, quae a Quinti- 
liano proferuntur grammatica, apud posterioris aetatis gramma- 
ticos reperiuntur. Eos autem grammaticos non Quintiliani librum 
exscripsisse uel inde concluseris, quod doctrinam plerumque 
pleniorem, quam quae apud illum inueniatur exhibent. Quare 
nisi hoc statuas, nil relinquitur, utrimque eundem fontem peti- 
tum esse. Atque quae a Charisio aliisque tractantur gram- 
matica cum Quintiliano congruentia, si a Palaemone deprompta 
esse demonstrare ipsa disputatione mihi contigerit, iam, opinor, 
concedes de altero illo quarti p. Chr. saeculi Palaemone, Cha- 
risii auctore, desperandum esse. Etenim si Charisius eundem 
eiim Quintiliano usurpauit Palaemonem, de quo alio licet co- 
gitare Palaemone nisi de Q. Remmio? — Cuius sententiae 
propugnatore utor uiro docto Joh. Clausseno, qui in commen- 



*) De C. Plinii Secundi libris grammaticis , p. 26 sqq., diss. Bon- 
nae 1858. 

2 ) Gramm. Lat. V p. 334. 
s ) schol. ad Iuuenal. 6, 452. 

tatione, quae inscribitur: c Quaestiones Quintilianeae*, Jahrb. f. 
Phil. Suppl. 6, p. 359 sqq. Quintiliani grammaticarum rerum 
prouinciam percensuit. Quem ex parte aliqua ducem secuti 
Quintiliani doctrinam, quatenus ad nostrum usum fieri opus 
est, cum Charisio aliisque comparabimus. 

Quintilianus x ) I, 4, 6 — 21 eum docendi ordinem sequitur; 
ut postquam a litteris ad syllabas (6 — 17), a syllabis ad partes 
orationis (18—21) peruenit, 5, 1 ad uirtutes ac uitia orationis 
descendat his uerbis: c Jam cum oratio tres habeat uirtutes. . . 
totidem uitia . . . , emendate loquendi regulam, quae gramma^ 
tices prior pars est, examinet/ 

Similem grammatices uiam intrat Dositheus 2 ) Yll, 3 ) 377 
1 — 4 : c Artis grammaticae initia ab elementis surgunt, elementa 
figurantur in litteras, litterae coguntur in syllabas, syllabis 
comprehenditur dictio, dictiones coguntur in partes orationis, 
oratio in uirtutes ac uitia descendit.* 

De litteris disserens Quintilianus I, 4,7: c At grammatici 
saltem 5 , inquit, c omnes in hanc descendent rerum tenuitatem: 
desintne aliquae nobis necessariae litterae, non cum graeca 
scribimus, tum enim ab isdeni duas mutuamur* (sc. y et z). 

De eisdem litteris Charisius I, p. 8, 20 profert: C T et % 
propter Graeca nomina admisimus^ et p. 11,4: c His, ut di- 
ctum est, accedunt propter Graeca nomina j et z, ut in Hya- 
zintho Zenone/ 

Quintilianus deinde I, 4,9: c An rursus aliae redundent. . . 
ut k, quae et ipsa quorundam nominum nota est, et q ... et 
nostrarum ultima' (sc. x littera); et I, 7,10: c Nam k quidem 
in nullis uerbis utendum puto nisi quae significat, etiam ut 
sola ponatur. Hoc eo non omisi, quod quidam eam, quotiens 
a sequatur, necessariam credunt, cum sit c littera, quae ad 
omnis uocalis uim suam praeferat/ 



i 

*) rec. C. Halm, Lips. 1868. 

2 ) Quae nunc a Charisii, Dosithei, excerptoris Bobiensis doctrina pe- 
tituri sumus, ea e Palaemonis libro translata esse sequenti disputatione 
coarguemus. 

3 ) Grammatici Lat. ex rec. H. Keilii, Lips. 1857 sqq. 

Comparanda sunt, quae Charisius p. 10,18 dooet: c k fittera 
notae tantum causa ponitor, cum kalendas sola (significat) aut 
Kaesonem* quoque kalumniam aut Karthaginem scribimus*; et 
p. 8,16: c Ex his (sc. mutis) superuacuae quibusdam uidentur 
k et q, quod c littera horum locum possit inplere, ut puta 
Carthago. Praeponitur autem k, quotiens a sequitur (sc. in 
eis nominibus, quae etiam nota significantur), ut kalendae; 
q scribitur, quotiens u coniuncta cum alia uocali subsequitur, 
ut quercus questio quantus et his similia'; et p. 8, 12: c Ex 
his (sc. semiuocalibus) una duplex est x. Constat enim aut 
ex g et s, ut rex regis, aut ex c et s, ut pix picis, ideoque 
haec littera a quibusdam negatur.' 

Quintilianus I, 4,20 profitetur: c Alii tamen ex idoneis 
dumtaxat auctoribus octo partes orationis secuti sunt ut Ari- 
starchus et aetate nostra Palaemon, qui uocabulum siue appel- 
lationem nomini subiecerunt tamquam speciem eius. At ii, 
qui aliud nomen, aliud uocabulum faciunt, nouem. Nihilomi- 
nus fuerunt, qui ipsum adhuc uocabulum ab appellatione di- 
ducerent, ut esset uocabulum corpus uisu tactuque manifestum, 
c domus lectus', appellatio, cui uel alterum deesset uel utrum- 
que, c uentus caelum deus uirtus\ 

Confer excerptoris Bobiensis doctrinam I, p. 533 exstan- 
tem: c Orationis partes sunt octo: nomen pronomen uerbum 
aduerbium participium praepositio coniunctio interiectio; qui- 
busdam uidetur et appellatio/ — In ea, quae sequitur doctrina 
p. 533,6 nominum singulae species discernuntur ipsique no- 
mini subiunguntur; pergit enim definitione nominis praemissa 
grammaticus: c Nomina aut propria sunt aut appellatiua. Pro- 
pria sunt nomina, quae specialiter proprieque dicuntur . . . Ap- 
pellatio dicitur, quidquid praeter proprium nomen est. Haec in 
duas species diuiduntur. Alia enim significant res corporales, 
quae uideri tangique possunt et a quibusdam uocabula appellan- 
tur, ut homo arbor pecus; alia intellectu tantum modo perci- 
piuntur, uerum neque uideri nec tangi possunt, ut est pietas iusti- 
tia. Ea (sc. exceptis nominibus propriis) nos appellatiua dicimus.* 

Quint. I, 4,23: c Non erit contentus (sc. grammaticus) tra- 
dere in nominibus tria genera et quae sunt duobus omnibusque 

communia. Nec statim diligentem mm putabo, qui promiscua, 
quae enCxowa dicuntur, ostenderit, in quibus sexus uterque 
per alterum apparet aut quae feminina positione mares aut 
neutrali femininas significant . . . Quaeret etiam, sitne apud 
Graecos uis quaedam sexti casus, et apud nos quoque septimi.' 

Charis. p. 17,10: c Genera nominum sunt tria uel, ut qui- 
busdam placet, quinque: masculinum ut hic Cato, femininum, 
ut haec Musa, neutrum, ut hoc templum. Est et commune 
aut duobus generibus, ut hic et haec canis, aut tribus gene- 
ribus, ut hic et haec et hoc felix. Adicitur quintum genus, 
quod Graece enCxotvov dicitur, Latine promiscuum, ut haec 
mustela aquila. Nam etsi mas sit mustela uel aquila, tamen 
feminino genere tantum dicitur. Item hic passer, quamuis 
masculino genere proferatur, tamen etiam femininum genus 
significat. 3 — Eadem fere doctrina apud excerptorem p. 534,2 
inuenitur, qui in eis, quae sequuntur, differentiam ablatiui et 
septimi casus explanat; quam significasse satis est. 

Quint. I, 5, 59: c Ac si reperias grammaticum ueterum 
amatorem, neget quidquam ex latina ratione mutandum . . . 
quin etiam laudet uirtutem eorum, qui potentiorem facere 
linguam latinam studebant nec alienis egere institutis fateban- 
tur: inde ^Castorem* media syllaba producta pronuntiarunt, 
quia hoc omnibus nostris nominibus accidebat, quorum prima 
positio in easdem quas c Castor' litteras exit, et ut c Palaemo* 
ac ^Telamo' et c Plato' dicerentur retinuerunt, quia latinum, 
quod o et n litteris finiretur, non reperiebant'; et 63: c N*unc 
recentiores instituerunt graecis nominibus graecas declinationes 
potius dare, quod tamen ipsum non semper fieri potest Mihi 
autem placet rationem latinam sequi, quousque patitur decor'; 
et 64: c In ceteris, quae poterunt utroque modo non indecen- 
ter efiferri, qui graecam figuram sequi malet, non latine qui- 
dem, sed tamen citra reprehensionem loquetur*. 

Charis. p. 85,23: c Omnia nomina, quae or syllaba termi- 
nantur genetiuum faciunt per is; et siquidem masculina seu 
feminina Latina fuerint, genetiuo circumducuntur et per o lit- 
teram productam proferuntur uelut praetor praetoris . . . ex- 
ceptis his, quae non producuntur, sed corripiuntur, uelut me- 



Digitized by 



Google 



— 12 — 

mor memoris . . . Sed, si natura Graeca fuerint, utique corri- 
piuntur, ut Hector Hectoris, Nestor Nestoris. > .'; et p. 63,11: 
c Quare ergo Cicero Ciceronis, turbo turbinis? Omnia nomina 
o littera elata, siquidem propria sint, per onis genetiuo effe- 
runtur, ut Zeno Zenonis, Plato Platonis'; et p. 64,20: c Item 
quaeritur, quare Sino Sinonis, Memno Memnonis. Omnia no- 
mina Graeca Graecam rationem et apud Latinos secuntur et 
tunc producunt o litteram genetiuo, cum etiam apud Graecos 
producunt, uelut Kovcdv Kovwvog et apud nos Cono Cononis. 
Si autem apud Graecos corripiunt, eadem similiter et apud nos 
Msfivwv Msjiivovog, nos Memno Memnonis . . . Antipho quo- 
que et Demipho similiter declinantur (sc. quoniam in Latina 
reformata sunt), huius Antiphonis Demiphonis, non, ut qui- 
dam putant, Antiphontis et Demiphontis Graeca declinatione. 
Omnia enim Graeca, quae on exeunt, ut Antiphon Demiphon 
dracon leon, faciunt genetiuum in tis, ut Antiphontis Demi- 
phontis dracontis leontis: ^AvxKfwvrog Jrjinoopojvrog dqaxovTog 
keowog, et amissa n littera Latina redduntur et, ut oportet, de- 
clinantur Latine, ut Antipho Demipho draco leo et faciunt An- 
tiphonis Demiphonis draconis leonis'. 

Quint. 1, 5, 61: c Ne in a quidem atque s litteras exire 
temere masculina graeca nomina recto casu patiebantur . . . ne 
miremur, quod ab antiquorum plerisque c Aenea* ut ^Anchisa* 
sit dictus. Nam si ut c Maecenas Suffenas Asprenas' diceren- 
tur, genetiuo casu non e littera, sed tis syllaba terminarentur.* 

Charis. p. 67,11: c Nam masculina modo es modo a no- 
minatiuo casu ueteres terminauerunt, uelut Anchises Anehisa, 
Chryses Chrysa'; et p. 66,11: c As (sc. syllaba) terminata no- 
mina casu nominatiuo in genetiuo crescente is syllaba finiun- 
tur, ut Maecenas Maecenatis, Asprenas Asprenatis . . . Sed si 
sint peregrina, genetiuo casu in ae deficient, ut Aeneas Ae^ 
neae. . ., quamuis ueteres c hic Aenea* dixerint sine s, ut Varro 
in Age modo . . . Inueniuntur tamen quaedam peregrina, quae 
cum incremento syllabae declinantur, ut Calchas . . . faciunt 
enim Calchantis . . . quamuis antiqui, ut Pacuuius et Plautus 
Calcham dicant, non Calchantem . . . Solet uenire in quaestio- 
nem, quare Aeneas Aeneae, Maecenas Maecenatis, Thoas Thoantis. 

Omnia nomina, quae as tcrminantur syllaba, siquidem Latina 
sunt masculina, tertii ordinis erunt: Suffenas Suffenatis, Mae- 
cenas Maecenatis\ 

Quint. I, 6,13: 'Illi autem (sc. grammatici) idem, cum in- 
terrogantur, cur c aper apri 5 , et c pater patris' faciat, illud nomen 
positum, hoc ad aliquid esse contendunt. Praeterea quoniam 
utrumque a Graeco ductum sit, ad eam rationem recurrunt 
ut naxqog patris, xdnqov apri faciat\ 

Charis. p. 83, 8: c Pater patris cum faciat et mater matris, 
cur dissimiliter aper apri et caper capri solet quaeri. Sed 
Graeca declinatio aduertenda est, ubi deprehendetur. Tunc 
enim nos s litteram genetiuo adicere debemus, cum illi atyfxa 
eidem genetiuo adiciunt, et cum illis similiter detrahere, uelut 
rov naxQoq patris, tfjg fxr}T()6g matris; porro rov xcctvqov capri, 
rov ayqov agri'; et p. 156,4: c Sunt quaedam nomina, quae 
per se sine alterius partis orationis adminiculo intellegi non 
possunt, quae Graeci dicunt rwv nqog %i, id est ad aliquid, quae 
non possunt intellegi sola, ut pater mater'. 1 ) — 

Quae necessitudo Quintiliano intercedat cum posterioris 
aetatis grammaticis, quos a Palaemone pendere postea conuince- 
nius uides; uides etiam ut, quae a Quintiliano indicata sunt, 
grammatici pleniora praebeant. Non enim docere uult Quinti- 
lianus grammaticam, ut ait 1, 4, 17, nec artem componere (5, 54), 
sed educandum oratorem, cuius studia ut ab infantia formaret 
sibi proposuerit (1,5), in rectam uiam inducere omnia breuiter 
demonstraturus (I, 25). At quantumuis grammaticam adum- 
brauerit, nihilominus tamen uestigiis eius institimus. Quae 
singillatim persequi hoc loco neque uolo neque possum. Suf- 
ficiunt meo quidem iudicio ea, quae attuli, ad detegendum eius 
auctorem; si cui altius penetrare libebit, Charisium admoueat, 
qui licet Palaemonis artem miro modo confuderit ac circum- 
ciderit, tamen siluam earum rerum haud mediocrem posuit, 
Inueniuntur etiam apud Quintilianum, quae tum deraum ape- 
riri poterunt, cum Palaemonis doctrina ex omnibus grammaticis 



x ) Respicias uelim, quae sit dictionis similitudo in eis, quae a tribus 
illis grammaticis arcessiui. 

eruta erit; quaedam, praesertim quae ad analogiae doctrinam 
attineant, num reperiri possint, adhue ualde dubito. Charisius 
enim Palaemonis de analogia eommentarium plane praetermisit; 
reliqui autem grammatici, quod uiderim, non nisi frustula ex- 
cerpserunt. 

At uero quae est singulis partibus Quintiliano cum Palae- 
mone cognatio, haec etiam in uniuersum cernitur. Nam quod 
'efferri* pro 'fineri' et 'qualitatem' pro uerborum 'modo' aJia- 
que Quintilianus cum Palaemone dixit, mitto; docendi ratio- 
nem uterque eandem profitetur. Quintilianus enim I, 6, 1 de 
linguae fundamentis, ut ita dicam, disserens disceptansque, cui- 
nam prae ceteris uis ac potestas tribuenda sit: ^Sermo', inquit, 
c constat ratione, uetustate, auctoritate, eonsuetudine\ — Aeque 
Charisius p. 50,25 auctore Palaemone: 'Constat ergo Latinus 
sernio natura, analogia, consuetudine, auctoritate\ 

Pergit Quintilianus : c Eationem praestat praecipue analo- 
logia, nonnumquam et etymologia. Vetera maiestas quaedam 
et, ut sic dixerim, religio commendat. Auctoritas ab oratori- 
bus uel historicis peti solet . . . cum summorum in eloquentia 
uirorum iudicium pro ratione et uel error honestus est magnos 
duces sequentibus. Consuetudo uero certissima loquendi ma- 
gistra utendumque plane sermone ut nummo, cui publica forma 
est\ Adde quae praeter alia 1,6,45 leguntur: c Ergo consue- 
tudinem sermonis uocabo consensum eruditorum, sicut uiuendi 
consensum bonorum\ 

Palaemon apud Charisium p. 51,3: c Analogia sermonis 
a natura proditi*, inquit, c ordinatio est neque aliter barbaram 
linguam ab erudita quam argentum a plumbo dissociat. Con- 
suetudo non arte analogiae sed uiribus par est, ideo solum 
recepta, quod multorum consensione conualuit, ita tamen, ut 
illi ratio non accedat, sed indulgeat. Auctoritas in regula lo- 
quendi nouissima est. Namque ubi omnia defecerint, sic ad 
illam quemadmodum aram sacram decurritur. Non enim 
quicquam aut rationis aut naturae aut consuetudinis habet; 
tantum opinione oratorum recepta est, qui et ipsi, cur id se- 
cuti essent, si fuissent interrogati, nescire confiterentur. Ex 
his ergo omnibus consuetudo non haec uulgaris nec sordida 

recipienda est, sed quae horridiorem rationem sono blandiore 
depellat Interdum enim utilibus iucunda gratiora sunt. Ad- 
siduitas et consuetudo uerba quaedam uel nomina usque ad 
persuasionem proprietatis sufficient, si tamen eadem non aspere 
per analogiam enuntientur 5 ; et p. 183, 17: c Sed ridiculum est 
legem aduersus consuetudinem malle, quae sola in nostro ser- 
mone dominatur/ — Jam de docendi ratione quin discipulus 
et praeceptor inter se consentiant, nulla interponitur dubitatio. 
Accedit, quod ille eosdem, quos et hic scriptores in exemplum 
uocat et quod Vergilio et Ciceroni magnam cum grammatico 
auctoritatem tribuit dicens I, 5, 35: c Quorum neutrum quidem 
reprehendo, cum sit Vergilius auctor'; — nam Ciceronem ab 
eo praepositum esse satis constat Quibus opponas Palaemonis 
apud Charisium uerba p. 22, 1: c Item similiter errant, qui 
omnia genera arborum quartae declinationi solent adsignare 
inuentis ipsis apud Vergilium: c et uos o lauri, carpam et te 
proxima myrte'; et p. 264, 3: c Reperimus apud ueteres instans 
finitiuorum iungi etiam inperfecto subiunctiuorum, quod raro 
fit. Eius exerapli prodendi gratia uel sola Ciceronis sufficiat 
auctoritas pro Sexto Roscio, uelut . . / — Quid, quod Quin- 
tilianus uerba a Graecis deprompta cum Palaemone c peregrina > 
appellauit? Praeterea inter utrumque tanta significandi docen- 
dique de rebus grammaticis familiaritas intercedit, ut Palae- 
monianam doctrinam ob oculos tibi uersari putaueris prouinciam 
perlustranti Quintiliani. Xec desunt alia argumenta, quae 
auctorem eorum, quae apud Charisium aliosque exstant gram- 
maticos, euidenter prodant Palaemon enim in exemplis fingen- 
dis eam consuetudinem sequitur, ut ubiuis eorum uirorum, 
qui maxime inclaruerint, nomina suaeque non numquam aetatis 
ponat, uelut: Sisennam p. 51, 30, Perpernam 51, 29, Catilinam 
51, 30, Ciceronem 63, 9, Antonium 22, 9, Caesarem 26, 19, 
Augustum 21, 11, Maecenatem 26, 26, Agrippam 66, 32, Clau- 
dium 9, 12, Neronem 63, 10, Titum 11, 4, Senecam 20, 3, 
Thraseam 10, 11. Qui uiri nonne in Q. Remmii Palaemonia 
aetatem optime quadrant; an censebimus a quarti p. Chr. 
saeculi grammatico eos exhibitos esse? An dicendi Palaemonis 
genus quarto saeculo conuenit? Minime hercle! Jam uero 

docendi rationem quarti p. Chr. saeculi granmiaticos prorsus 
respuere postea m^gis apparebit. Schottmueller enim quan- 
topere Palaemonis ars a Charisio confusa ac circumcisa esset, 
neque uidit neque opinatus est omnino. — 

At inspiciamus paulo accuratius Palaemonem istum, quem ab 
infima quarti saeculi parte Schottmueller arcessiuit. Qui ni fallor 
nullus omnino fuit. Exhibet enim Sidonius Apollinaris in epistola, 
quam ad Sapaudum quendam misit, libri V decima: c Tua uero 
tam clara, tam spectabilis dictio est, ut illi diuisio Palaemonis, 
grauitas Gallionis, abundantia Delphidii, Agroecii disciplina, 
fortitudo Alcimi, Adelphii teneritudo, rigor Magni, dulcedo 
Yictorii non modo non superiora, sed uix aequi parabilia 
scribantur. a — Laudata igitur est disponendi Palaemonis ars. 
Quam artem in eam, quae apud Charisium exstat doctrinam 
cadere cum iam a Schottmuellero obseruatum est tum ex eis, 
quae postea expositurus sum elucebit. At Schottmueller Palae- 
monem istum, quod plerique scriptorum laudatorum quarto uel 
quinto saeculo adnumerandi essent, et ipsum ei aetati adscribi 
debere coniecit. At coniciamus id, num necesse est? Quid, 
nonne etiam Quintilianus jeodem loco laudatus est a Sidonio, 
ut iam Keilius Gr. L. V, p. 334 optime monuit? Palaemonem 
eum quidem rhetorem, qui arti quoque grammaticae operam 
nauauerit, fuisse ne compertum quidem habemus; hoc tamen 
scimus grammaticum fuisse eumque Q Kemmium. Ea uero, 
quae apud Charisium exstant grammatica, cum quia cum 
Quintiliano conspirant, Q. Kemmii Palaemonis sunt, tum quarti 
p. Chr. saeculi grammaticos siue rhetores longe superant. Atque 
quid impedit, quin Palaemon noster etiam a quinti p. Chr. 
saeculi laudatus sit scriptore, praesertim cum illius artem in 
multiplicem ac diurturnum scholarum usum uenisse ac saepius 
exscriptam esse constet. Namque et Diomedes (1, 403, 18 ; 415, 16) 
etConsentius (V,375, 8) et Priscianus (II, 35, 27) et Cassiodorus 
(VII, 214, 24), quos grammaticos quarto quinto sexto p. Chr. saecu- 
lis addicere solemus, eum appellant. Eos autem, grammaticos Pa- 
laemonis artem ipsam in manibus habuisse cum e rerum conexu, 
quo Palaemon laudatur, tum inde patet, quod non nusquam de 
Charisiana Palaemonis doctrina consentiunt. Qui si doctrinam 

per riuulos quosdam deductam ex aliis fontibus hausissent, 
quid eorum non uocant auctores, sed Palaemonem ipsum? 
Praeterea diuersa nonnumquam praecepta ac pleniora exhibent, 
e quibus Palaemonis artem ab eis ipsam uolutam esse enitot 
Palaemonis nimirum ars etiam tum aetatem tulit. Quid, quaeso, 
impedit, ne quando a Sidonio Apollinare Palaemonis nostri 
mentio facta sit? 

Iam ea Schottmuelleri sententia, qua Palaemonem rheto- 
rem ac grammaticum in Gailia transalpina artem professum 
esse censuit, luculentissimis omnium haud scio an refellatur 
argumentis. Nam Charisianum Palaemonem Romae uixisse 
ibique artem docuisse grammaticam praestantissimis documen- 
tis confirmatur. Etenim Palaemoni nostro, cum non num- 
quam opera, locos, alia Eomae posita celebrauerit, urbem 
percognitam fuisse manifestum est. Conferamus exempii gra- 
tia pauca: c fori, loca spectaculorum* I p. 32,19; c Esquiliae, 
Tonrog ev c P(6(irf, 33,10; c haec palaria, cum milites ad palos 
exercentur*, 34,4; c haec Parentalia ubi eos, qui peregre mo- 
riuntur, colunt', 34,5; c haec rostra, locus in urbe, ubi contio- 
nantur"', 34, 6 ; c bustar, locus ubi cremantui* mortuorum corpora', 
38,19; c lucar, &eavQLxbv aoyvQiov*, 38,20; c haec battualia, al 
yvfxvaalai rwv fjiovofxdx(ov y , I, 549, 35; c Terminalia, oQo&ima 
oig Pcofiialot &vovo*iv tempora xQoraya*, 550,15. — Quae exem- 
pla et ab excerptore, qui uocatur Bobiensi seruata sunt. Adde, 
quae p. 93,29 de nominum deriuationis diuersitate leguntur: 
'Nam cum sit Agrippa, mulierem Agrippinam dicimus, thermas 
uero Agrippinianas. Item cum sit Nero ut leo, pelles leoni- 
nas, thermas Neronianas dicimus. Item cum sit Titus et lupus 
similia, thermas Titinas ut pelles lupinas non dicimus, sed Ti- 
tianas\ — Quae ad Romam urbem referenda esse nemo nega- 
bit. At transalpinus ille Palaemon, si in Gallia c magna cum 
gloria professus esset*, cur Romae solius appellauit instituta 
ac non ea, quae ad Galliam prouinciam pertinent; tum si quarti 
p. Chr. saeculi grammaticus fuisset, cur aedificia in exemplum 
uocauit, quae eo tempore nulla iam fuerunt? Neque enim 
ullum inueni exemplum, quo prouinciam illam indicatam esse 
putaremus. Thermae autem Agrippinianae, ut hoc uno uerbo 

tangam, incendio sub Nerone orto deletae 1 ) quamquam resti- 
tutae sunt, tamen, quoad inuestigare mihi contigit, non in 
quartum p. Chr. saeculum permanserunt. Porro thermae Nero- 
nianae — nam de Titianis in fine huius disputationis expo- 
nam — ab Alexandro Seuero amplificatae inde ab eo tempore 
Alexandrinae dictae sunt. 2 ) — Quid, nonne et hoc nouum ar- 
gumentum est, quod primi solius saeculi thermae eaeque Palae- 
monianae aetatis appellantur et non eae, quae quoniam magni- 
ficentiores erant, illas gloria superarent Domitianas dico, 
Traianas, Diocletianas, Constantinas? — 

Quae omnia si quis secum reputauerit, quin alterum ilhim 
quarti saeculi Palaemonem furca depellat, facere non possit, 
accedatque ad eam sententiam, quam primus tulit uir doctissi- 
mus Henricus Keilius, 8 ) qui magno acumine summoque labore 
grammaticorum copiis excussis hoc nobis otium fecit: esse ea, 
quae apud Charisium aliosque sub Palaemonis nomine ferua- 
tur grammatica, profecta a Q. Remmio Palaemone. Ac ne 
Schottmueller quidem in illum errorem inductus esset, si qua 
ratione Charisius in transcribenda Palaemonis arte usus esset, 
perspexisset Palaemonis nimirum ars simile quoddam per- 
pessa est ac Yerrii et aliorum multorum eiusmodi libri, qui 
saeculis ruentibus, cum imperatorum saeuitia et fatis impe- 
rium urgentibus omnes fere artes liberales consenescerent 
grammaticaeque disciplinae ad circuitum quemuis exiguum re- 
dactae essent, contrahebantur ac circumcidebantur omissis 
eis, quae ad tardiora ingenia minus apta erant; praeterquam 
quod Charisius etiam renim ordinem a Palaemone institutum 
corrupit. Quodsi operum et artificiorum siue pictorum siue 
ex aere factorum membra seiuncta non eam speciem ac ue- 
nustatem oculis praebent, quam in uno coniuncta corpore 
solent, num in frustulis illis Eemmianae doctrinae Charisia- 



*) Dio Cass. 66, 24. 

2 ) cf. Becker: Handb. d. rom. Alterth. p. 683 sqq.; Orelli: Regionen 
.d. St. Rom p. 74; 85; 185 sqq.; Platner-Bunsen: Beschreib. d. St. Rom I, 
p. 185 sqq. 

8 ) Gram. Lat. I, p. XLIX. 

nis concinnitatem auctoritatemque desiderabimus ! Sed iam 
abripior ad ea, quae demonstraturus sum. 

Alterum Palaemonem nullum fuisse quoniam comprobasse 
uidemur, ad Charisium aduertimus animos, ut quod instituimus, 
primum ex eius arte Kemmianam doctrinam eruamus. Iam 
artem suam non e suis copiis, sed ex aliorum praeceptis gram- 
maticorum compositam esse Charisius in praefatione ad filium 
data p. 1 ipse fere confitetur dicens: c Amore Latini sermonis 
obligare te cupiens, fili karissime, artem grammaticam sollertia 
doctissimorum uirorum politam et a me digestam in libris 
quinque dono tibi misi . . . Erit iam tuae diligentiae frequenti 
recitatione studia mea ex uariis artibus inrigata memoriae tuis- 
que sensibus mandare, ut quae originalis patriae natura dene- 
gauit, uirtute animi adfectasse uidearis.* 

At Charisius cum hortulos suos aliorum riuulis inrigauerit, 

tamen e suis studiis aut copiis, ut statim hoc loco id ponam, 

aut parum aut nihil addidit; quin etiam mira quadam inscitia 

neglegentiaque doctissimorum artibus uirorum in transcribendo 

usus est. Nam cum non satis perspiceret, quid maioris aut 

minoris momenti esset, nonnumquam grauissima praetermisit, 

alia in alium locum transtulit. Quamquam ei, cum incredibili 

quadam inscitia auctorum suorum libros presserit praeceptaque 

sine discrimine descripserit, gratiam habebimus uel maximam, 

quod quae recepit, mera plerumque nec dissimulata transcripsit 

neque nusquam auctores, a quibus doctrinam petiuit, commen- 

tariis praefixit. Nam si Charisius nobis non esset, Palaemo- 

nianae artis restituendae etiamsi reliquorum omnium gramma- 

ticorum, siquidem liceret, frustula congessissemus , omnem 

spem abiceremus. Qua tamen Charisii probitate ac simplicitate 

efficitur, ut etiam aliis locis, quibus quid a quo adsumpserit, 

non addidit, auctores indagare possimus; atque cum ex optimis 

fontibus praecepta sua hauserit ac coaceruauerit, praestabilem 

inter artium scriptores locum obtinet grammaticus. In primo 

autem libro, ut summam eorum, quae insequenti disputatione 

effecisse uidemur, praemittam, Charisius tribus usus est aucto- 

ribus: Palaemone, C. Julio Romano, Cominiano. Atque a Pa- 

laemone regulas generales maxime et scriptorum exempla, a 

2* 

Komano exempla, a Cominiano regulas nonnullas accepit. Ro- 
manus et Cominianus Palaemonis doctrinam iam compilauerant. 
A Palaemone, cui plurima debet, Charisius tum ad Komanum 
delapsus est, cum illius doctrina nimia atque uberior ei uisa 
est. — In secundo libro eam plerumque seeutns est consuetu- 
dinem, ut Cominiani particula praemissa ad Palaemonis doctrinam 
pergeret ampliorem. Qua ex parte transcripta ad Romanum, 
qui e Palaemonis aliorumque scriptorum exemplis breuiorem 
commentarium confecerat, sese contulit. — In tertium et quin- 
tum librum Palaemonis tantum modo praecepta transtulit. De 
quarto libro, quo de Palaemonis doctrina quaestio non est, 
equidem nihil statui. 

Atque in Charisianam artem nunc incubiturus in eruenda 
singulorum auctorum doctrina maxima, qua potero diligentia 
utar ita, ut ira et studio uacuus discernam, quae uniuscuius- 
que sint neque abrogans Romano aut Cominiano, quae eis 
debentur, neque Palaemoni, quae eius non sunt adscribens. 
Denuo enim, quod u. d. Schottmueller in Charisium nuper 
1. 1. inquirens nonnulla non tetigit, alia grammaticis eo tem- 
pore nondum plane editis a Keilio inuestigare non potuit, 
quaestio suscipienda est. 



II. De Q. Kemmii Palaemonis doctrina apud 
Charfsium exstantc. 

A. De libro Charisii primo. 

In conquirenda Palaemonis doctrina cum oriundum sit a 
tribus illis particulis, quas ex eius libro se transcripsisse Cha- 
risius ipse testatur: p. 225,5 — 229,2 de coniunctione ; p. 231, 
1 — 236, 15 de praepositione ; p. 238,23 — 25 de interiectione, 
cumque dicendi docendique Palaemonis ratio permultum ualeat, 
si quaeris, quidnam in eis, quas dixi particulis in dicendo 
grammatici proprium sit, primo loco 'uelut 5 illud posueris. 
Palaemoni enim ea loquendi consuetudo est, ut exemplis aut 
a scriptoribus petitis aut ab ipso fictis c uelut* coniunctionem 

persaepe 1 ) praeponat, id quod u. d. Schottmueller 1. 1. p. 8 sq. 
optime Inonuit. Qua obseruatione Schottmueller nixus suo iusto 
iure et cum uirorum doctorum consensu Palaemoni certo attri- 
buit haec: p. 186,30—189,24 de aduerbio; p. 168,35—169,24, 
p. 170,1 — 170,24, p. 170,31 — 171,14, p. 171,36 — 172,19, 
p. 172,34 — 173, 12 de ordinibus uerborum eorumque declina- 
tionibus; p. 243 — 264,16 de obseruationibus uerborum qui- 
busdam; p. 291, 1 — 292, 15 de idiomatibus. Quae quin Pa- 
laemonis sint, quomam dubitatio nulla est, liceat ex eis eicere, 
quae praeterea grammatici in dicendo propria sint adhibitis 
particulis illis a Charisio Palaemoni adscriptis. 

Libenter ac facile dictionibus utitur Palaemon, quae cum 
ueniendi uerbo componuntur uelut: c in praepositiones uenire* 
i. e. transire, p. 232,1; c in e breuem uenire* i. e. finiri, 
p. 187,5; c ex nominibus ueniunt comparationes et superlatio- 
nes' i. e. formantur, p. 189,9; cf. p. 188,12; 249,6,10; 261,31; 
c uenire ab' p. 252,13; — deinde efferendi uerbo notione di- 
cendi finiendi utendi cf. p. 173,8; 188,4; 227,30,30; 228,3, 
13,16,16,19; 248,16; 256,12; 263,8; 291,2,8,13. Quorum 
multa similia eius significationis uerba admissa sunt, unde si- 
mul hoc elucet loquendi uarietate grammaticum usum esse. 
Sed pergamus: uerborum coniugationes, quae uocantur, et c or- 
dines* p. 168,35 sqq., 236,13 et c coniugationes' 252,30,31; 
255,26,27 et c declinationes' 169,4,6; 236,10; 249,6; 225,27; 
256,3; 260,7; 262,14 Palaemon dicit; uerborum modos: et 
c qualitates* 169,7; 226, 11; 262,26; 263,10 et c modos a 169, 
6, 7; indicatiuum modum: et 'pronuntiatiuum* 169, 7 et c fini- 
tiuum' 169,7 et c indicatiuum 5 170,13; 171,3; coniunctiuum 
modum: et ^subiunctiuum' 169, 8sqq. et c coniunctiuum* 169,8; 
praesens tempus: et 'instans' 169,12; 263,3 sqq. et c praesens* 
247,13; 248,18; 254,22,23; 263, 3 ; 2 ) — accusatiuum casum, 



*) Palaemonem praeter c uelut' etiam aliis coniunctioiiibus in exemplis 
adferendis usum esse postea euincemus. 

a ) Minime probanda est Schottmuelleri coniectura, qui 1. 1. p. 11 
aingulis quibusdam temporum et modorum significationibus Palaemonem 
usum esse censuit. Immo Palaemon in ea particula, quam u. d. ei tribuit, 
p. 169, 7 ipse profitetur: c Nam modi uerborum siue qualitates sunt quin- 

quem uulgo dicunt, et 'accusatiuum 1 231,6; 233,10; 236,8 
et < incusatiuum , 231,2; 254,2, 5. Haec quidem de loquendi 
significandique Palaemonis proprietate; in uniuersum dicendi 
eius genus tale est, quale potius primo ante quam post Chri- 
stum saeculo adscripseris; uix enim exceptis significationibus 
artis grammaticae propriis inuenies indicium, quod sermonis 
corrupti a primo fere p. Chr. saeculo incipientis indolem nobis 
prodat. — De docendi uel disserendi Palaemonis ratione ut 
pauca proponam — nam plenam et ab omni parte completam 
rationem constitui e Charisianis Remmianae doctrinae frustulis 
non licet, neque id ad hanc disputationem attinet — haec ad 
detegendam Remmii doctrinam idonea uidentur. 

Diligentissime grammaticus Latinam linguam cum Graeca 
comparat, id quod iam u. d. Keilius I. praef. p. XLTX uno 
uerbo tetigit, modo Latinum enuntiatum Graeco apposito inter- 
pretans modo ex Graeca dicendi ratione repetens Latinam. 
Etenim Palaemonem Graecorum dicendi consuetudinem ad con- 
stituendum sermonem Latinum maxime necessariam duxisse 
ubiuis perspici potest. Quin etiam p. 292, 16, quod quidem a 
Remmio profectum esse postea demonstrabo, ipse hoc fere in- 
dicare uidetur dicens: c Cum ab omni sermone Graeco Latina 
lingua pendere uideatur, quaedam inueniuntur uel licentia ab 
antiquis uel proprietate linguae Latinae dicta praeter consue- 
tudinem Graecorum, quae idiomata appellantur'; cf.p. 291,2— 8. x ) 
Saepenumero deinde ueterum loquendi usum consulit, cf. p. 



que: pronuntiatiuus seu finitiuus, optatiuus, subiunctiuus seu coniunctiuus, 
infinituus'; et p. 263,3: c sunt enim tempora instans, quod et praesens...' 
Unde dilucide apparet uaria nomina a grammatico esse posita. Miror 
uirum doctum in eo non offendisse. Ceterum grammaticos eosque primi 
p. Chr. saeculi tam artis dicendi significandique finibus contentos fuisse 
quis est, qui credat. 

*) Palaemonem sicut Varronem Graecis grammaticis Dionysio Thraci 
in docendo se applicasse definitionosque grammatices aliaque ab eo mutu- 
atum esse cum iam u. d. Uhhg proleg. ad Dion. Thr. p. VI, 36 suspicatus 
est, tum grammaticis inter se conlatis comprobatur. Quod ut paucis 
explicem, Dionysius p. 86: 2>vvo*ea[jLos, inquit, eatc Xe£ig ovvdeovffa 6ia- 
votav gxeta td^eoyg xal tb trjg iQftrjveiag xe%r}vbg ^rfKovaa. Similis 
Palaemonis coniunctionis definitio a Charisio omissa apud Diomedem I, 

188,13; 189,19; 234,8; 247,28; 248,2; 249,12; 252,25; 256, 
24; 261,25; 262,14,20; 264,3; quaerit etiam, quid in usu sit, 
quid consuetudine abolitum, cf. p. 246, 18; 247, 28; 252, 20, 
24; 253,11. 

Scriptores ad docendam linguam pauci testes adhibiti sunt, 
neque id mirum. Quid enim opus est ^uctorum exemplis, 
dum doctrina aeque apteque profluit? In eis enini, quae a 
Charisio nobis seruata sunt, non nisi ratio dicendi siue regula 
explanata est, quae auctoritatem parum desiderat. Itaque 
grammaticus cum plerumque ipse exempla suum in usum sibi 
fingat, scriptores, si qua quaestio est, excitat. Inter quos maxi- 
mam auctoritatem Ciceroni tribuit cf. p. 225 sqq; 232 sqq; 
264,5; deinde in rebus leuioribus Vergilio quem, ut Graeci 



p. 415, 16 exstat: c Coniunctio est pars orationis conectens ordinansque 
sententiam/ 

Coniunctionum species a Dionysio p. 88 sqq. proponuntur: 1) avp~ 
nXexxtxoi, quas Palaemon p. 225, 16 copulatiuas uocat; 2) o*ta£evxxtxoi, 
Pal. p. 225, 26: disiungendi dta&vxxtxoi', 3) avvanxtxoi, a Pal. p. 225, 
25 ad dubitandi speciem reuocatae: dubitandi dtaxaxxtxoi-, 4) nagaavvanxt- 
xoi, a Pal. p. 225, 17, 20 causalium et rationalium coniunctionum numero 
insertae; 5) aixtoXoytxoi, oaot in ano&oaec aixiag evexev naqaXafApdvovxai, 
Pal. p. 225, 17 : causales . . . hae enim ubi causa redditur, rerum coniungere 
orationem solent; 6) dnoQgripaxtxoi, quibus quae respondeant in Palaemonis 
coniunctionum conspectu non inueniuntur; Charisius enim eius commen- 
tarium non plenum transcripsit, quod inde patet, quod c num 3 aliaeque con- 
iunctiones quomodo in usum ueniant, quamuis exponatur (p. 227, 19), tamen 
non in numerum coniunctionum (p. 225,16 — 226,10) receptae sunt; 
7) avXkoytaxtxoi &e eiatv , oaot nqog tdg eniyoQag te xai avXXijipetg tc5v 
dnoo*ei£e(ov ev dmxeivrai, Pal. p. 225, 20: rationatiuae avXKoytaxtxoi . . . 
dictae autem sunt rationatiuae, quod quamque rem praepositam ratione 
connrniant; 8) naQanXrj^cofxaxtxoi , a Pal. p. 226, 2 repletiuae dvanXrjQto- 
fxaxtxoi et expletiuae dictae. 

Quod nonnumquam coniunctiones aliter dispositae sunt a Palaemone 
aliter a Dionysio et quod coniunctiones quaedam aduerbiorum quoque 
numero p. 187 sqq. insertae sunt, in ipsa causa positum est nec quicquam 
offensionis habebit eis, qui ne Graecos quidem grammaticos ea re sibi 
constitisse nouerint; nihilominus tamen Latinum grammaticum ad Graecum 
accessisse manifestum est. Sed quod Palaemonis uestigia prorsus nondum 
persequi licet, imperfectum autem quoddam praestare a meo consilio 
alienum est, id indicasse satis habeo. 

Homerum, p. 233,10,20 poetam xax i%o%r(v uocat. Quorum 
exempla circumscribendo declarat librorum titulo modo apposito 
modo oraisso. Praeter quos prostant Terentius p. 227, 24, 
Horatius p. 228, 10, Catullus p. 259, 25 ad designandum uete- 
rum dicendi usum, Sallustius p. 253,11 eo consilio ut, quomo- 
do non dicendum sit, demonstretur — profecto pauci scriptores 
adsentiente tamen Quintiliano, qui I, 4,20 adfirmat: c Alii tamen 
ex idoneis dumtaxat auctoribus octo partes orationis secuti sunt, 
ut Aristarchus et aetate nostra Palaemon.' 1 ) 

Grammaticorum aequalium rara mentio occurrit, nisi quod 
p. 187,20; 225,29,31 Plinius ter laudatus est. Palaemon enim 
istorum sententias uniuerse respicere consueuit suum ipsius iu- 
dicium plerumque subiungens ita: c quidam putant* p. 187, 22; 
c recentiores uoluerunt' 188,15; c alii adiecerunt' 189,6; c quidam 



*) Hoc loco Schottniuelieri sententiam paucis uerbis percensere liceat, 
qui 1. 1. p. 28 sq. propter scriptorum inopiam exhibitorum uehementer in 
Palaemonem inuectus est docendi eius ratione parum perspecta. Ac primum 
quidem Palaemonis doctrinam ridiculam esse equidem non inueni. An 
ridiculum censebimus esse, quod hodie quis librum aliquem grammaticum 
in usum scholarum composuit. Quid uero scriptores, nonne et nos paucos 
ad confirmandum dicendi usum adhibemus? Est sane egregie a Palaemone 
factum, quod teste Quintiliano ex paucis et idoneis consecutus est dicendi 
rationem scriptoribus idque, quod reliquiae eius ostendunt, ex eis, qui 
hodie quoque in scholis praeferuntur. An ars grammatica in eo solo 
uersatur, ut exempla aggerentur, id quod Romanus, Nonius, alii consecuti 
sunt grammatici compilatores , qui scriptorum uerbis undique surreptis ac 
sine ullo fere consilio accumulatis coramentarios aliquot consarcinauerunt. 
Namque et Romanum Palaemonis librum compilasse, quando ad eum 
uenero, demonstrabo. Quorum doctrinam etsi haudquaquam contemno, 
tamen multo pluris rationem existimo eorum, qui ex ipsorum scientiae 
penu, quae habent, ea tradant praecepta. Quodsi in eis, quae apud Chari- 
sium exstant, ratio tantum ioquendi inuenitur, eius rei causa haec est, 
quod Charisius non plenam Palaemonis doctrinam, sed ea, quae eius aetati 
apta et accommodata uisa sunt, recepit. Nam ut non dicam Remmii do- 
ctrinam, quae est de ratione dicendi, a Charisio mutilatam esse, ioquendi 
usum in scriptoros peruulgatum ab eo plane praetermissum esse postea 
uiderimus. Spernenda est igitur ac futtilis iudicandi ratio, qua u. d. 
Schottmueller usus est. Quod autem Palaemoni, qui Vergilium poetam 
appellasset, Vergilium non notum fuisse censuit, eam uiri docti sententiam 
iam Schoell, Mus. Rhen. 34, 630, satis refellit, ut plura uerba facere mittam. 



Digitized by 



Google 



— 25 — 

posuerunt' 225,28; c alii dicunt' 226,5; c nonnullis uisum est* 
232,29; c quidam referunt* 234,22; c errant qui putant' 256,6; 
c sunt qui ita dicunt' 260,3; c sed quidam dicunt' ^Bl^cetera. 1 ) 
Quae grammaticorum quasi placita, quoniam iterum ac sae- 
pius adlata sunt (cf: p. 188,26; 189,9,19,23; 252,16; 259,9; 
261,3; 262, 18), ansam praebent cognoscendae Remmianae do- 
ctrinae. His facile et eodem consilio adduntur dictiones monendi 
urgendique causa adhibitae: c etenim dicimus' p. 188, 16; 
c quaestio oritur' 189, 3; c obseruabimus dicere' 189,21; c peccant 
qui' 232,13; c illud tamen obseruabimus' 249,1; c adnotandum 
tamen est* 249,5; c nemo enim dicit' 249,10,14; 254,8,13 
'dicimus enim' 254,11; c dum illud tamen sciamus > 254,14 
c quaerendum est' 255,10; c ita tamen ut intellegamus* 255,26 
c inuenimus apud auctores' 257,2; c uidendimi est ne* 260,5 
c admonendi tamen sumus D 262,12; c non enim dicimus' 262,15 
c reperimus apud ueteres' 264,3; c scire autem et meminisse 
debemus 5 291,9; aliae. 

Verba ut p. 168, 35 sqq. 236, 10 — 15 in quattuor ordines 
sic itidem nomina diuisit; indicatae quidem sunt nominum 
declinationes prima secunda tertia p. 188, 12, 14; quarta p. 
292, 5. — Quantopere accentus ad uim ac potestatem uerborum 
pertineant, quaeritur p. 189, 10; 225, 21; 227, 30; 228, 3, 8, 9, 
13,16,19; 231,5,24; 232,19; 234, 18. — Porro Palaemon, quae 
est docendi eius ratio, ubique res, etiamsi uere proprieque de 
eis non agitur, tamen si alias contingant, leuiter perstringit. 
Quo factum est, ut diuersis nonnumquam locis eadem prae- 
cepta si non eodem uerborum circuitu tanien simili modo tra- 
dita deprehendantur. Accidit etiam, ut id ipse indicet uelut 
in aduerbiorum illa particula p. 188,18, ubi de ciuitatium no- 



x ) A Charisio ea addita esse ne credamus, prohibemur eo, quod arte 
Remmianae doctrinae intexta sunt et quod Diomedes aliique, qui a Charisio 
non pendent, eadem transcripserunt. Sic Diomedes p. 416, 18, 27, ut unum 
exemplum proponam, Plinii sententiam eisdem fere uerbis, quibus Charisius 
p. 225, 29-32 tradit. 

Similiter Dionysius Thrax aliorum sententias perstringere solitus est 
cf. p. 16, 3; 100, 2: xivkg <fe 7i(>ooxi&£aGi xai. p. 57, 3: xivkg 6k xccl 
eladyovaiv. 

minibus, quibuscum casibus iungantur, exponitur: c Quamquam, > 
inquit, c cum de praepositionibus dicere coeperimus, etiam de 
hoc plenius adnotari necesse est/ Eespicit ad p. 232, 3 — 6 ; 
29 — 32, ubi tamen, quoniam Charisius praepositionum Palae- 
monis commentarium non saluum recepit, plenior illa doctrina 
non inuenitur. Unde simul liquet in Charisium uerba ista non 
cadere. Item p. 231,24: c Quaedam (sc. praepositiones) similiter 
ex uniuersis mutato accentu in aduerbia accedunt, quae etiam 
in aduerbiis notauimus' i. e. p. 189, 10. Etenim libentissime 
Palaemon tangit, quae tractauerit et quae tractaturus sit ut 
p. 182,20, ubi haec exstant: c Plinius Secundus inter aduerbia 
qualitatis posuif dicendo legendo dicendi legendi, quae quidam 
amplius uerba putant infinitiua uel usurpatiua, de quibus supra 
notauimus'. Spectat ad p. 175,25: c Verba supina sunt haec, 
docendi docendo docendum doctum doctu. Quae quidam de- 
clinant post finitiua adiungentes non similia; quidam putant 
uerba infinita; alii inter aduerbia qualitatis posuerunt 5 ; cf. p. 
169,21; 170,11; 171,2; 172,18. p. 189, 6 grammaticus sic 
exhibet: c Inter aduerbia numeri haec quoque alii adiecerunt, 
quot tot quotquot aliquot; quae ita posita inter aduerbia non 
est nostrae aestimationis reprobare. Certe inter aptota nomina 
pluralia posuimus, sicut praecepta magistii nostri. Alii inter 
pronomina posuerunt*. Quae huc pertineant, reperies in capite 
libri primi XII p. 36,6: c Sunt quaedam pluraliter tantiun mo- 
noptota communia in numeris posita, uelut tot quot aliquot 
quotquot. Haec alii posuere inter aduerbia*; excerptor Bob., 
qui hoc loco Palaemonis doctrinam accuratius transcripsit, I p. 
551,21 praeter alia haec praebet: c Haec alii inter pronomina 
posuerunt, alii inter aduerbia/ Ex eo autem, quod excerptor, 
quem Charisii libro usum non esse constat, eadem tradit, sine 
ulla dubitatione sequitur a Charisio ea orta non esse. p. 249, 1 
haec inueniuntur: c Hlud tamen obseruabimus quod, quamuis 
dicatur confidendum audendum, figura dicitur non participio; 
quod ipsum etiam ab omnibus uerbis figurari potest, de qua 
figura iam adnotauimus'; adnotatum autem est p. 165, 23: 
c Luctandum non dicimus ; luctandum tamen dicimus figura illa, 
qua in omnibus uerbis utimur, uelut luctandum milii est, eun- 

dum est, gaudenduni est, standum mihi est, ueniendum est. 
Item e contrario . . . 3 p. 254, 1, ubi de impersonalibus quaeri- 
tur, haec prostant: c Nam tertia persona tantum exauditur, quod 
alio loco plenius adnotauimus 3 ; scilicet p. 166,16 — 22: c Quae- 
dam uero sine persona solam rem per tempora ostendunt, ut 
curritur, currebatur curretur. Haec enim nec pluralia fieri 
neque ad personam referri possunt . . .' Conferenda sunt praeter 
alia: p. 228, 4 : 227, 21; 247, 18 :247, 13; 250, 10 : 248, 10; 
254, 13 : 254, 5—8; 254, 16 : 165, 25—32; 259, 8 : 257, 15,26; 
260, 3 : 259, 9—25; 261, 33 : 257—261; 291, 18 : 291, 11. A Cha- 
risio igitur loci illi laudati non sunt. Primum enim uerba 
ista, quae ad alios spectant locos, Eemmianae doctrinae tam 
arte inserta sunt, ut de Charisio cogitare prudenter mittas; 
deinde, quod iam supra addidi, Diomedes, excerptor, alii, qui 
Charisii librum non usurpauerunt, eadem praecepta nonnumquam 
tradiderunt; accedit tertium, quod plenior, quae indicata est 
doctrina interdum non inuenitur. Denique ipsa Charisii de- 
seribendi ratio, quam suo loco iam denotauero, ne ei haec tri- 
buamus, dissuadet; contra in Kemmium, quem memoria rerum 
homines cepisse Suetonius adfirniat, ea optime cadere facile 
concedes. Itaque a Palaemone quasi ipso ad eius doctrinam, 
ubi inueniatur, deducimur. Euenit etiam ut, quae docturus sit, 
in fronte capitum indicet, ut p. 262,26: c Qualitates sermonis 
Latini certissimas, quibus tempora copulata sermone conectun- 
tur, istas accepimus, finitiuam optatiuam subiunctiuam (cf. p. 
226, 6 sqq.), quas notas omnibus certo scio, ideoque de his, 
quid quaeque significet, simul, quod non alienum ab re est, 
tempora quoque omnia principalia et quae ex his deriuantur 
explanabimus.' Quae indicata doctrina a grammatico in eis, 
quae sequuntur, accuratissime absoluta est. 

Quam secutus sit Palaemon disponendi rationem, ex par- 
ticulis illis a Charisio ei adscriptis aliqua parte cognoscere 
possumus. Coniunctiones eae quidem p. 225 sqq. digestae sunt 
ita: definitione, quam a Charisio neglectam esse supra p. 22 
monui, et quae huic orationis parti acciderent (ordo figura), 
praemissis coniunctionum singulae species enumerantur unaque 
potestates exarantur; quae uero sit earum uis ac potestas exem- 

plis ab ipso fictis inlustratur. Sequuntur inde a p. 226,11 — 
229,2 coniunctiones quibus qualitatibus siue modis iungantur, 
dicendi ratio, quae exemplis ab optimis scriptoribus petitis fir- 
matur. Quorum uerba circumscribendo ac declarando expe- 
diuntur. Quibus subiunctum fuisse dicendi usum in scriptores 
late patentem, a Charisio, qni ad Komani breuiorem commenta- 
rium pergeret, oppressum, inde discito, quod p. 189,25 — 190,4 
aduerbiorum, quomodo apud scriptores in usum uenirent, do- 
ctrinae frastulum e Palaemonis libro a Charisio receptum 
seruatumque est. E Palaemonis enim disponendi arte, quam 
summam esse postea exsequar, coniciendum est loquendi usum, 
qualis apud scriptores plane inuenitur, rationi dicendi, quae 
est de coniunctionibus, additum fuisse simili modo, atque in 
aduerbiorum illa particula deprehendatur. Ceterum ne ea qui- 
dem, quae Charisius p. 225,5 — 229,2 praebet, plenam usque 
Palaemonis doctrinam efficiunt. Quod facile intelleges, si con- 
iunctionum numerum, qui prostat p. 225, 16 — 226, 9, compa^ 
raueris cum eis, quae sequuntur. Namque non nisi de minima 
earum parte, quemadmodum pro ratione dicendi qualitatibus 
iungerentur, expositum est; deinde quaedam coniunctiones, 
quae conspectui p. 225, 16 — 226, 9 insertae non sint, tamen in 
insequentibus paginis ad rationem dicendi reuocatae sunt. Ergo 
neque haec neque illa integra sunt. Sed haec postea magis 
apparebunt. 

Disserendi Palaemonis genus, ut id denique addam, facile 
profluens continuum est eis praesertim in partibus, quae saluae 
a Charisio receptae sunt, libro III, praecepta praeceptis adserens 
ita, ut uel inde concludas, ubi doctrina interrupta aut deprauata 
sit, ubi non item, utque in mentem tibi ueniat Suetonii illud: 
Palaemonem facilitate sermonis homines cepisse. Atque haec 
quidem hactenus. 



Iam uero in dicendo docendoque quae Palaemonis essent, 
e particulis illis aut a Charisio ipso aut a Schottmuellero firmo 
argumento ei tributis quoniam, ut oportuit, emisisse uidemur, 
ueniamus aliquando ad librum Charisii primum, unde exorti 

totius Charisianae artis singula capita ex ordine percenseamus ; 
quo facto ad Dositheum et ad excerptorem Bob. pergemus. 

Atque de nouem prioribus primi libri capitibus, quae 
breuibus commentariis continerentur nihil statui licere, etsi 
Schottmueller ille quidem 1. 1. p. 18 censuit, nihilominus ta- 
men rebus conlatis dilatisque auctorem eorum erui posse con- 
fido. Age porro, adoriamur. Iam I et II c de grammatica 3 et 
c de uoce' capita codicis defectu plane, caput III ex parte perie- 
runt. Capite III inde a uersu VII p. 7 — 11, 7 litterarum 
singulae species earumque functiones explanatae sunt. Cuius 
initium a Dositheo YII p. 381 seruatum est. [In eis enim, 
quae interierunt apud Charisium, litterae definitio scripta fnit 
ita: 'Littera est elementum uocis articulatae. Elementum est 
uniuscuiusque rei initium, a quo sumitur incrementum et in 
quod resoluitur. Accidunt unicuique litterae nomen figura 
potestas*. Quae sequuntur de litteris, et a Charisio et a Dosi- 
theo simili modo proferuntur. Inter utrumque ea sola diffe- 
rentia est, quod modo hic modo ille diligentius uice uersa fonte 
exiausto plura recepit ita, ut nunc Charisius nunc Dositheus 
pleniorem doctrinam praebeat; ceterum uerbo tenus eadem 
praecepta exhibent. Quae plenior doctrina, quoniam etiam apud 
Diomedem I p. 422 sq. occurrit, a neutro inuenta esse potest. 
Unde simul euidenter demonstratur nec Dositheum a Charisio 
nec Charisium a Dositheo pendere. Ea, a quibus Charisii com- 
mentarius incipit, ad Dosithei doctrinam supra promptam arte 
se applicant. Pergit enim uterque grammaticus docere: c No- 
men est quo appellatur, figura qua notatur, potestas qua ualet. 
litterarum aliae sunt uocales, aliae consonantes . . / Quem 
c de litteris* commentarium ab uno eodemque ortum esse auctore 
cum e disserendi uia tum inde elucet, quod uterque grammaticus 
doctrinam uerbo tenus eandem reddidit. 

Caput IV, quod p. 11,8 — 13,15 c de syllabis* refert, duas 
particulas amplectitur: p. 11,8 — 12,3 et p. 12,4—13,15 his 
uerbis disiectas: c Aliis ita de syllaba placuit definire*. Priorem 
quam posui partem Dositheus p. 386, 8 — 347, 8 uerbo tenus 
eodemque ordine deriuauit; quo efficitur, ut ab eodem, a quo 
caput III, auctore sumpta sit; mirum enim esset grammaticos, 

si diuersos fontes adiissent, eodem ordine res posuisse. Sed 
accedunt alia. Altera enim, quam dixi pars ex eodem libro, e 
quo prior hausta est Quod inde probatur: primum enim alio- 
rum sententia tacta grammaticus p. 12,7 ad suam ipsius do- 
ctrinam reuersus quasdam regulas eisdem uerbis, quibus in 
priore particula repetit; deinde e Vergilii uerbis c nox erat* 
p. 12,20 et c axe sub aetherio* p. 12,21 exempla excitata sunt 
c nox* et c axis* p. 11,22; tertium quod grauissimum est, auctor 
huius particulae p. 12,22 ad caput III p. 11,6 eodem exemplo 
e Vergilio exhibito respicit dicens: c ut supra cum de litteris 
loqueremur ostendimus*. Quae cum ita sint, ut et prior huius 
capitis particula, quam Dositheus eodem ordine admiserit, et 
posterior, in qua grammaticus ad caput III ut suum respexerit, 
ex eadem origine, e qua caput III, ducta sint, sequitur et prio- 
rem capitis nostri particulam et posteriorem unius eiusdemque 
auctoris esse eius nimirum, qui se supra de litteris locutum 
esse contendit. 

Caput V, quod est c de syllabis', pariter in duas partes 
p. 13, 16—14, 9 et p. 14, 10 — 16, 27 diuisum est. Dositheus 
rursus solam priorem descripsit. In qua grammaticus p. 13, 24 
ad capitis IV posteriorem particulam recurrit: c At si duae con- 
sonantes in duas syllabas fuerint diuisae, non fit communis, 
sed longa ut supra retulimus,* scilicet p. 12, 12; simul eadem 
exempla repetit cf. p. 13, 25 : 12, 2 ; 13, 27 : 12, 15. Ergo et 
haec particula ex eodem fonte hausta est, e quo caput IV. 
Adde quod Dositheus eodem tenore praecepta compilauit. — 
In altera particula grammaticus primum aliorum sententiam 
leuiter stringit; deinde in sequentibus paginis pleniorem ipsius 
de communibus syllabis doctrinam profert. Quam particulam 
ex eodem, e quo et priora capita, libro receptam esse inde 
noscimus, quod sex prioris doctrinae exempla redintegrantur; 
cf.p. 14,23:13,33; 14,25:13,31; 15,13:14,4; 15,19:13,25: 
12, 2 ; 15, 20 : 13, 36 ; 15, 31 : 13, 5. Nunc summam subducemus 
eorum, quae exposuimus: caput V igitur cum ad caput IV, 
caput IV inuicem ad caput III spectet, sequitur: III, IV, V 
capita ex uno eodemque fonte fluxisse. Quodsi recte dispu- 
tauimus tria haec capita uno tenore ex eodem libro translata 

esse, nunc quaestio oritur, quisnam eius libri auctor sit. Quem 
ut detegam, primum disserendi siue docendi genus, quod in 
his capitibus obseruetur, intuebor. Atque oratio ea quidem 
expedita ac perfacilis curritur in IV et V praesertim capitibus, 
quae a Charisio salua recepta sint, regulae regulam subiungens 
ita, ut uel inde concluseris omnem hanc doctrinam ex uno ore 
quasi fiisam esse. Veniendi uerbum, de quo supra p. 21 dixi, 
bis occurrit p. 13,28: c in unitatem uenire' i. e. coniungi cum 
et p. 13,29: c uenire ciun', quod idem significat. De docendi 
genere primum id monendum est, quod Graeca lingua undique 
conlata est cum Latina. Veterum dicendi usus satis subtiliter 
examinatur p. 16; inter scriptores, quia hic de syllabarum 
quantitate, ut fere dicimus, quaestio est, Vergilius solus testis 
exhibitus est; cui p. 15 et 16 summa auctoritas tribuitur. 
Grammaticorum sententiae uniuerse tactae sunt: c haec littera 
a quibusdam negatur' p. 8, 14; c superuacuae quibusdam ui- 
dentur* 8,16; c aliis placuit ita definire 3 12,4; 14,10; c non ut 
putant plurimi' 15,24. Nec desunt dictiones in hunc modum: 
c consideranda igitur est* p. 15, 15; c etiam id magna cura ui- 
dendum est, quod* 16, 5; c inuenitur tamen apud Vergilium* 
16,9. Satis diligenter denique grammaticus ea, quae docuerit, 
reuocat cf. p. 11,4:8,20; 12,22:11,6; 13,24:12,12; 13,28: 
13, 20 : 13, 22 ; 15, 4 : 14, 26; 15, 24 : 15, 15. Quae omnia si com- 
paraueris cum eis, quae supra p. 21 — 28 de Palaemonis di- 
cendi docendique ratione exposui, facile concedes miram 
quandam similitudinem hinc illinc cerni. Accedit quod pari 
modo res dispositae sunt et quod uel in capite V, p. 16 do- 
cendi Palaemonis ea ratio indicata est, de qua, quando ad 
huius libri caput XV peruenero, pluribus uerbis disseram: 
quas linguae leges ueteres secuti sint quaeritur; utrum ratio 
an consuetudo in dicendo ualeat discernitur; incultae uetustatis 
loquendi horror repudiatur. — At ne sit horum capitum Pa- 
laemon auctor; uideamus quonam uenturi simus aliam ratioci- 
nationis uiam ingressi. Charisius enim et Dositheus, quod 
postea aperiemus, eam, quae subsequitur doctrinam e Palaemo- 
nis libro deriuauerunt. Quae cum ita sint, ut et in praece- 
denti et in subsequenti doctrina uterque unum eundemque 

fontem adierit, in sequenti autem uterque Palaemonis librum 
descripserit, num censebimus grammaticos in eis, quae prae- 
cedunt, quae et ordine et uerbis inter se conueniunt, alterius 
librum inspexisse? Non, hercle, nisi forte grammaticos cod- 
spiratione quadam in transcribendo usos esse statues. Ergo 
quin Charisius ab initio Palaemonis librum compilauerit, dubi- 
tari omnino non potest. 

Caput VI, quod p. 16,28 — 17,5 in c dictione* uersatur, 
Charisius et Dositheus uerbo tenus idem prodiderunt. De- 
prehenditur haec doctrina alio loco p. 153, 21 — 25, ubi a 
Charisio Palaemonis artem usurpatam esse, cum illuc perueni, 
demonstrabo. Caput VII, cum duobus solis uersibus c de ca- 
sibus* referat, tamen Palaemoni tribuere haud dubito propterea, 
quod accusatiuus casus c incusatiuus' appellatus est. Quem signi- 
ficandi usum in Palaemonem cadere supra p. 22 docui. 

Capitis VIII doctrina c de generibus nominum' inscripti 
apud Charisium p. 153,8 — 20 a Palaemone repetita est; item 
c numeri et pronomina* capitis IX occurrunt p. 153,26 sq. 1 ) 
— Hucusque igitur Charisium Palaemonis doctrinam occupasse 
enodatum uidetur. 

Sequuntur c ordines seu declinationes* capitis X inde a 
p. 18,7 — 30,25. Quod caput a Schottmuellero 1. 1. p. 18 
propter ^uelut* maxime coniunctionem Palaemoni adscriptum 
est. Atque argumenta, quae adliibuit uir doctus ad demon- 
strandum capitis auctorem nihil est, quin probem. Hac autem 
in re aliter iudico, quod statuit Eemmianae doctrinae alterius 
grammatici obseruationes haud raras interpositas esse hac una 
causa adductus, quod triciens fere exemplis c ut 3 coniunctio 
pro c uelut* praeposita esset. Censuit uir doctus 1. 1. p. 8 sq. 
Palaemonem, quotiens non ueterum scriptorum uerba laudaret, 
sed aut singula uerba in exemplum uocaret aut ipse exempla 
sibi fingeret, ^uelut* coniunctione ea semper induxisse. Quod 
quam falsum atque absurdum sit, facili negotio ostenditur 
idque eis particulis, quas Charisius Palaemoni ipse tribuit. 
Nam etsi paene dolui me tempus ac spatium perdere in rebus, 



J ) cf. quae infra de capite libri secundi VI exposita sunt. 

quae aperta manifestaque sunt, tamen ne huic errori posthac 
locus sit, id praetermitti non debet. Primum igitur ne id 
quidem uerum est, quod statuit Schottmueller Palaemonem 
'uelut* coniunctionem scriptorum uerbis non praeposuisse. Nam 
c uelut D p. 225, 7 Vergilii uerbis praemissum est. An etiam 
c uelut* ortum est a Charisio, ut 'ut' coniunctio, quam quidem 
Schottmuelier uoluit? Palaemonem uero, ut exempla introdu- 
ceret, uaria dicendi ratione usum esse probatur hisce: 'uelut* 
coniunctio in eis, quas dixi particulis duodetriciens occurrit: 
p. 225,19; 226,12,33; 227,10,12,16,18,20,22,26,27; 228,2, 
8, 9, 14, 27 ; 231, 10; 232, 5, 16, 17, 22, 26, 33 ; 233, 5 ; 234, 6 ; 236, 
11; 238,24; c ut 3 coniunctio deciens: p. 225,14,15,32; 226,28; 
232,20,30; 233,6,7; 235,20,22; quod quidem Schottmueller 
Charisii uel librariorum neglegentia euasum esse existimauit; 
ergo mittamus ^ut 3 , inspiciamus reliqua: sine ulla coniunctione 
et per se exempla posita sunt uiciens quinquiens: p. 225, 27; 
226, 2, 3, 4, 6, 6, 15; 228, 25, 30; 231, 25, 26,27,28,29; 232,4, 
14,14,15,27; 233,1,3,17,24; 235,7,15; c ita* et c sic' aduer- 
bia sexiens exemplis praemissa sunt: p. 231,19,20,20; 226, 
13; 227, 1; 232,30; item c id est', c et sunt' septiens: p. 233, 
10,11,15,19; 234,32; 235,2; 231,25; c quasi > undeciens: 
p. 234, 11, 12, 14, 14, 23, 24, 27; 235, 3, 3, 4, 9; c in hunc mo- 
dum' et c hoc modo' ter: p. 225,23,30; 225,28; c cum dici- 
mus' sexiens: p. 234,21,27; 235,5,12,17; 236,5; demon- 
stratiuum c hic D nouiens: p. 225,16,17,20,25,26,30; 226, 
2; 231,8,21; respicias quaeso, ut grammaticus, quod nobis 
quoque in dicendo ferme accidit, si quando quod explicandi 
genus adhibuerit, id deinceps iterumque tradiderit. — Quae 
omnia cum eadem, qua c uelut* coniunctio, significatione posita 
sint, perspicue demonstrant Palaemonem uaria dicendi ratione 
usum esse. Miror uirum doctum id effugisse. An etiam ea a 
Charisio nata esse dicemus. Quod si statueris, tunc nimirum 
etiam statuendum erit tres illas particulas, quas Charisius Pa- 
laemoni adscripsit, prorsus ab eo mutatas uel potius ab ipso 
compositas esse. At uero Charisius ea, quae transcripsit, accu- 
rata fide transcripsit, id quod per Dositheum, per excerptorem 
Bob., per Diomedem, per alios probatur grammaticos atque, 

quantum a graramaticis cum eo conlatis comperimus, e sua 
ipse doctrina nihil omnino addidit. Sane Schottmueller sibi 
persuasisse uidetur Charisium grammaticorum doctrinae suas 
obseruationes interdum inmiscuisse. Unde id sibi sumpserit, 
cum argumenta nulla addiderit, nescio. Nam e disserendi eo 
quidem genere id non patet et c utputa* coniunctio, quam a 
Charisio p. 232, 11 additam esse ut interim concedam, tamen 
non obseruatio est. Sed uiro docto hac in re, cum pace eius 
dixerim, uenia danda est, ut qui eo tempore grammaticos non 
tam plane inspicere potuerit. Verum etiam c ut' coniunctionem, 
quam a Palaemone alienam esse uir doctus satis mire conten- 
dit, a grammatico nostro exemplis praepositam esse cum ex 
eis, quae supra protuli, tum ex hoc capite X conlato cum 
excerptore Bob. liquet. Excerptor enim I p. 537, 15 sqq. eam, 
quae in capite X exstat doctrinam maxima ex parte eandem 
enarrat. Quem Charisii libro usum non esse hodie sub iudice 
non iam lis est. Itaque cum haec ita sint, ut et Charisius et 
excerptor eisdem locis cum c ut J tum c uelut 5 tum reliqua, quae 
supra dixi explicandi genera cum constantia quadam exemplis 
praeposuerint, num etiam hisce partibus censebimus c ut* et 
'uelut* et reliqua inter se respondentia apud utrumque grarn- 
maticum licentia quadam excerptorum orta esse? Non, nisi 
forte statuemus conspiratione quadam ac diuinatione et a Cha- 
risio et ab excerptore c ut' coniunctionem et reliqua, cum in 
fonte c uelut' fuerit, posita esse. Sed quid nimius sum in eis, 
quae per se patent! Palaemonem, qui et c incusatiuos J et c qua- 
litates 3 et ^pronuntiatiuos 3 et alia multa uariandi causa extulerit, 
quis est, qui eum credat semper ^uelut* coniunctionem exemplis 
praeposuisse. Ergo Palaemon ut exempla promeret, uaria dicendi 
ratione usus est. Hoc quidem uerum est nec quisquam negat 
Kemmium amore quodam ac studio c uelut* coniunctionem sicut 
et ueniendi et efferendi uerba adhibuisse. Quare accedit c uelut' 
non per se ualet argumentum et ubi iterum ac saepius occur- 
rit, ibi ansam praebet uel praestantissimam cognoscendae Eem- 
mianae doctrinae, sed ubi non inuenitur, nihil est, quod de 
Palaemonis doctrina cogitare mittamus. Nostrum autem caput 
ex uno fonte fluxisse cum e disserendi uia tum inde probatur, 

quod plurimae res eisdem uerbis eodemque ordine apud excer- 
ptorem reuertuntur, quod casu factum esse haud dices, nisi hoc 
quoque loco statues conspiratione quadam et a Charisio et ab 
excerptore frustula illa, apud alium grammaticum dispersa, con- 
lecta atque hoc ordine inter Palaemonis doctrinam interposita, 
esse. Ceterum quanto periculo Schottmueller illum delectum 
sibi habuerit, paulo post uiderimus. 

Verum caue putes Charisium Palaemonis de declinatione 
nominum doctrinam plenam atque integram in hoc caput rece- 
pisse. Alia enim praetermisit, alia in alium locum transtulit, 
id quod ex excerptis planum fit; quamquam ne excerptor is 
quidem aut omnem doctrinam aut ordinem retinuit, ut quaestio 
sit sat difficilis eum, quem Palaemon instituerit ordinem resti- 
tuere. Sic in initio capitis, ut partim ex excerptis, partim ex 
eis, quae de reliquis declinationibus profert Charisius, conicere 
licet, satis mutilata est doctrina; p. 19,5; 20,1; 21,17; 27,17 
nonnullae regulae neglectae sunt, quae apud excerptorem 
p. 537,22—26; 537, 40—538,2; 538,36—539,4 inueniuntur. 
Item in fine tertiae declinationis regulae magis magisque atte- 
nuantur, quae apud exceiptorem pleniores seruatae sunt. Neque 
uero Charisius doctrinam Remmianam prorsus mutauit. Nam 
etsi nonnulla non curauit, tamen doctrinam incorruptam ab 
eo receptam esse per excerptorem euincitur. At dixerit quis- 
piam: quid enim, Palaemonis ars, cum in tam multiplicem 
scholarum usum uenerit, nonne mutari atque interpolari potuit? 
Sane potuit; sed Palaemon compta quadam et expedita lingua 
utitur, qua regula a regula excipiatur et qua doctrina continua 
profluat, ut uel e disserendi uia, ubi doctrina interrupta sit co- 
gnoscas. Sunt et alia multa, e quibus corruptio, si qua inuehi- 
tur concludi potest. Equidem in hanc quoque rem maximam, 
quoad licebit diligentiam conferam. l ) 

Nec in hoc uno capite talis rerum condicio est. Saepe- 
numero enim initiis capitum fluctuat Charisius neque scit, 
quidnam potissimum recipiat, quasi nauigator quidam in altum 
profecturus, qui maris non satis peritus nescit, quonam primum 

*) Oharisius et excerptor utrum eiusdem Remmianae artis recensionis 
exemplari usi sint necne, nondum plane diiudicari potest. 

impetum faciat nauiculo; ubi uero altum nactus est, tum na- 
uigat uelis factis parum respiciens, num portum tutus capiat 
id tantum modo curans, ne quis scopulus in alto se erigens 
damnum sibi paret, quem plane praeteruehitur; itaque ad finem 
uergens simulac se longius prouectum esse animaduertit , tum 
cessat ac desistit timensque, ne longioribus ambagibus pericu- 
lum subeat, citato cursu dextra sinistraue caesis eis, quae 
obstant, exitum quaerit. — Ac ne quis me audaciorem iudicet 
in definienda Charisii transcribendi ratione parum nerendum 
uidetur, praesertim cum, si cui libebit, ea quae dixi, de Cha- 
risio conlato cum excerptore conligere ipsi in promptu sit. 
Atque hactenus de capite X. 

Quae sequuntur c Obseruationes nominum, quibus genera 
et numeri discernuntur' capitis XI p. 31,25 — 35,17 maxi- 
mam partem ex unius grammatici, Cominiani libro exscriptas 
esse Schottmueller p. 19 uoluit, praeterquam quod obseruatio- 
nes intermixtae essent haud paucae e Palaemonis libro. Atque 
argumenta cum nulia attulerit, qua causa uir doctus ad eam 
sententiam adductus sit, non intellego. Cuius rei quaestionem 
priusquam instituara, liceat pauca praemittere, quae in uniuer- 
sum de hoc commentario dicenda uidentur. Longe maxima 
enim huius capitis pars enumeratione singulorum nominum, 
quae c pluralia et singularia tantum' uocant, iusto tamen ordine 
prolatorum continetur. Quae ab obseruationibus quibusdam 
ad nomina pertinentibus excipiuntur. Easdem autem res apud 
excerptorem p. 548,1 — 551,7 eodem ordine reperies, nisi 
quod modo Charisius modo excerptor plura nomina recepit 
Graeca uoce uel adlata uel omissa. Diomedes quoque I p. 327, 
16 — 328,34 quaedam eis, quae de eadem re exhibet, suo more 
admiscuit. — Atque doctrina nostri commentarii iam in ex- 
tremo priore capite indicata est hisce uerbis: c Completis quinque 
ordinum declinationibus ueniamus ad ipsas nominum obser- 
uationes, per quas genera et numeri discernuntur\ Quibus 
aperte respondet inscriptio capitis XI: c De obseruationibus 
nominum, quibus genera et numeri discernuntur\ Quae uero 
sequuntur uerba: c Sunt quaedam nomina, quae singulariter 
tantum proferuntur ; sunt et quae pluraliter tantum ; haec paene 



Digitized by 



Google 



— 37 — 

maiore ex parte conlecta suo quoque ordine subicienius* et 
apud excterptorem p. 548, 1 et apud Diomedem p. 327, 15 
eadem deprehenduntur. Vel inde conieceris ea omnia non a 
Charisio, sed ab auctore prioris capitis, a Palaemone profecta 
esse. Sed accedunt alia: p. 42, 22, ubi Palaemonis doctri- 
nam proferri paulo post noscitabimus, auctor nostri capitis ad 
'neutralia semper pluralia* p. 33,25 respicit dicens: c dierum 
sacrorum et sollemnium appellationes, quas iam suo loco inter 
neutralia semper pluralia inseruimus* et eosdem dies sollemnes, 
quas p. 33 in exemplum uocat 'Carmentalia' autem c matri 
Euandri sacrificia instituta', quae p. 33,27 appellantnr, eadem 
occurrunt apud excerptorem in particula tertiae declinationis 
p. 544,29, quam Charisius in priore Palaemonis capite prae- 
termisit. Dieendi deinde genus id est, quod supra cognoui- 
mus; ordo rerum talis qualis in initio capitis indicatus est. 
Accedit quod grauissimum est, quod easdem res eodem ordine 
excerptor decantat et quod quaedam iam in priore capite eis- 
dem uerbis tacta sunt. Quare quin hoc caput Palaemonis sit, 
nuJla interponitur dubitatio. Adde quod in praecedenti doctrina 
et Charisius et excerptor Palaemonis artem retinuit. 

'Monoptota* capitis XII, p. 35,18 — 37,7 iam Schottmuel- 
ler ^uelut* coniunctionis usu nisus Palaemoni tribuit, nisi quod 
ea, quae p. 35,21 — 26 leguntur, propter c utputa* coniunctio- 
nem et quoniam apud Phocam, qui reliquam capitis doctrinam 
non recepisset, exstarent ex altero fonte hausta esse censuit. 
Sed etiam eam, quam uir doctus excepit particulam Palaemo- 
nis esse excerptor, p. 551, 10 comprobat. Mirum enim esset, 
si excerptor, qui eandem doctrinam eodem ordine tradit, ipso 
illo loco eundem alterum grammaticum inspexisse uideretur. 
Palaemonem uero non ubiuis 'uelut* coniunctione usum esse 
supra satis superque ostendimus. Iam ea causa, qua apud 
Phocam reliqua doctrina non inueniatur, nulla fere est. Cur 
enim Phocam omnem doctrinam, quain Palaemon praebuerit, 
recepisse censeamus? Ceterum, quod iam supra p. 27 addidi, 
Palaemon p. 189,6 hoc caput ut suum denotat 

Caput XIII, quod p. 37,8 — 18 c De nominibus, quae 
hypocorismata non recipiunt* refert, cum praecedentis capitis 

doctrina apte cohaeret. Vel inde et quoniam excerptor p. 551, 
32 — 38 easdem regulas eodem ordine occupauit, Charisium 
non in alium ac Palaemonis librum inspexisse concludas. Ae- 
cedit, quod de huius capitis doctrina accuratius ac plenius 
eisdemque fere uerbis p. 155,10 — 21 in Palaemonis commen- 
tario, quem deinceps dissoluero, disputatum est. 

Caput XIV p. 38, 1 — 50, 6, cui c De nominatiuis ad regu- 
lam redactis* titulus est, ex duobus grammaticis, quorum alter 
Palaemon esset, coactum esse Schottmueller p. 19 iudicauit 
eique certas quasdam particulas propter ^uelut* coniunctionem 
tribuit. Cui opinioni statim id obiecerim nonnulla commen- 
tarii praecepta arte conexa particulis illis, quas dixit Schott- 
mueller, excisis plane diripi ac dilacerari uerique similitudini 
prorsus repugnare, quod statuis, praecepta illa tam apte ex 
duobus grammaticis contexta uideri a Charisio. Miror autem, 
quod uir doctus in hoc non offendit, quod nonnullae commen- 
tarii regulae, si non eodem conexu tamen eisdem exemplis ac 
fere uerbis in superioribus capitibus prolatae sunt et quod 
auctor ad ea, quae supra tractauerit, aperte nos remittit. Quam 
in rem conferas uelim: p. 38,1 — 8:28,12 — 15; 38,12 — 17 
25,15 — 25; 38,18—21:26,11—24; 38,22—39,5:29,25—27 
40,13 — 16:29,2 — 7; 41,1 — 15:19,15 — 20,17; 40,16—23 
23,1 — 7; 42,22 — 28:33,25 — 34,10; 44,21 — 30:21,8 — 17; 
46,1—10:24,1—18; 48, 1— 16 : 28, 17— 21; item: p. 39,1:35, 
21; 42,22:33,25. At hae particulae partim earum sunt, quas 
Schottmueller supra Palaemoni adscripsit, in nostro uero capite 
ab eo abiudicauit. Quod uiro docto accidisse uidetur eo, quod 
in superioribus capitibus c uelut* coniunctio exemplis praepo- 
sita, in hoc commentario omissa est. At Palaemonem non 
semper 'uelut 3 coniunctione usum esse satis persuasum ha- 
bemus. Hoc autem caput a Palaemone ortum esse et e disse- 
rendi ratione et e locis illis, quos contuli, intellegimus. Sed 
Charisius neque ordinem a Palaemone institutum retinuit neque 
plenam omnino doctrinam recepit. Xam quin hoc quoque ca- 
put sicut X litterarum et singularum declinationum ordine 
digestum fuerit, dubitari omnino non potest et ex excerptis 
p. 537, 15 sqq. id confirmatur. Charisius autem paucas nomi- 

num terminationes descripsit. Praeterea p. 47, 4 doctrina cor- 
rupta est: c Item illa per i litteram datiuum et ablatiuum 
habent, quae sunt hoc eodem libro supra excepta, quae incu- 
satiuum per im faciunt . . / Nam c datiuum 3 subditicium esse 
nemo non sentit; re uera excerptor p. 545, 22 c datiuuni* non 
praebet: c Item illa per i litteram ablatiuum habent, quae ac- 
cusatiuum per im . . ., quae hoc libro excepimus/ p. 43, 6 
deinde corruptela inuenitur eiusmodi: c Omnia nomina in is 
litteris terminata, quae datiuo i exierint, necesse est genetiuo 
et accusatiuo ante ultimam i recipiant, ut agrestis agrestium . . .' 
c Datiuum* pro ablatiuo positum esse cum e rerum conexu tum 
ex excerptis p. 547, 7 cognoscimus, ubi haec exstant : c Orania 
nomina, quae singulari ablatiuo in i litteram cadunt, haec ad- 
dita um syllaba faciunt genetiuum pluralem, uelut ab hoc 
omni, horum omnium/ Quod uterque grammaticus diuersa 
exempla exhibuit, eum non offendet, qui complura ubiuis 
exempla a Palaemone adlata esse animaduerterit. Sed Chari- 
sius doctrinam, cum quae sequuntur, oppresserit hoc loco de- 
prauauit. Pergit enim excerptor docere: c Ablatiuo autem 
singulari ea demum in i litteram cadunt, quae communia sunt 
trium generum, ut felix felici felicium . . . Etiam alia trium 
generum nomina sunt ... In his tamen obseruabimus, appel- 
lationes dumtaxat si fuerint, tunc ablatiuum in i litteram fa- 
cere. Nam si propria nomina fuerint, tunc ablatiuum in e 
litteram habere debent, ut Felice . . .* Etenim obseruationem 
istam: c Ablatiuo autem . . . felicium . . .' Charisius plane ne- 
glexit; ea autem: c Etiam alia . . .Mn alium locum transtulit; 
inueniuntur enim p. 47, 3. Quos locos exhibui, quoniam 
maxime notabiles sunt. Unde conligere licet, qua ratione Cha- 
risius e fonte suo hauserit. Nec tamen statim corruptelas istas 
a Charisio admissas esse statueris. Fieri enim potuit, ut iam 
fons illis uerbis ab aliquo auctus esset. Charisius uero, quod 
grammatici cum eo conlati ostendunt, suae doctrinaenihil omnino 
addidit. Nihil curauit sane nonnulla, alia aliis locis conlocauit. 
Vel ex his, quae percensui capitibus planum fit, quanto- 
pere Eemmiana doctrina circumcidendo ac perturbando depra- 
uata sit a Charisio. Quid mirum igitur, quod non eam aucto- 

ritatem speciemque prae se fert, quae in principem sub Claudio 
grammaticum conueniat nonnumquamque etiam inepta uideatur 
esse. Nani omnis liber quamuis egregius optimeque digestus 
si ordinem aliis translatis aliis omissis dissoluis, corrumpitur 
grauitateque, quae in eo fuerit, priuatur. Quod quo longius 
prouecti erimus, eo magis apparebit non minimam partem ex 
eo, quod sequitur capite XV. Sed priusquam hoc caput ad- 
grediamur, circumspiciamus, quid e superioribus XIV capitibus 
de dicendi docendique Palaemonis ratione cognouerimus. Quae 
ratio quamuis uniuersa eadem sit, quam supra p. 21 — 28 
docui, tamen quoniam alia aliis firmantur, grauissima non 
praetermittenda uidentur. Ea autem, quae nunc de Charisio 
delibaturus sum, similia apud excerptorem deprehenduntur ; 
quorum pauca exempli gratia addam. Nam et excerptor ut 
Charisius ea, quae recepit e Palaemonis libro, praecipua fide 
recepit. Itaque quia alter alterum non pressit, uel a primo 
statuendum est a neutro ea, quae proponam orta esse. 

A ueniendi uerbo illo dictiones fictae sunt hae: c in uni- 
tatem uenire* p. 13,28 et c uenire cum* p. 13,29 pro: coniungi 
cum; c uenire ex s p. 22, 12 pro: transire; c ex compositione 
uenire 3 p. 24, 13 : 540, 10 pro: componi; 'uenire in' p. 25, 29, 
33; 26,3 pro: finiri: c ex communione uenire 5 p. 27,13:541, 19 
pro: generis communis esse; item: c per communionem uenire 3 
p. 28,27:541,31; c in extremitatem uenire* p. 25,32 pro: finiri; 
his additur 'extremitas* ipsa p. 19,8; 24,4; 25,24, quae p. 42, 
35:544,34 etiam 'elatio* dicta est. — Efferendi uerbum signi- 
ficatione, quam supra p. 21 monui, duodetriciens occurrit: p. 19, 14, 
17; 20,14; 21,1,4,9,17; 22,18; 23,31; 24,4,5,7,23,26; 25,1, 
16,18; 27,2,16; 29,2; 35,1; 38,3; 41,1,16; 42,1; 43,16; 44, 
27; 48,8. Accusatiuus casus, quem plerumque uocat gramma- 
ticus, c incusatiuus s appellatus est p. 17,7; 20,1,15:538,2,16; 
29,17: 542,24; 47, 15. 1 ) — Nominum declinationes, sicut uer- 
borum coniugationes, cum c ordines* p. 18,7,8; 21,3; 23,3,6; 



*) Casuum nomina a Graecis deprompta sunt grammaticis cf. Diony- 
siusp. 36, 5: Iluooeig ovoyut.xwv aiol ntvte' oq&ri, yavixr^ dorixi], (dnccTtxtj, 
xhrjTixrj. 

25,6; 28,7,17; 42, 31, 37; 44,33; 45, 2; 47,13 tum t decUnationes > 
dixit. — De docendi ratione primum memoranda est Graecorum 
lingua, quae ubique composita est cum Latina; a quorum di- 
cendi usu deriuata est ratio Latine loquendi p. 19; 24; 41; 46. 
Censet autem graniniaticus Graeca nomina, si naturam Grae- 
cam obtineant, non nisi Graeca analogia declinari debere, sin 
autem in Latina reformentur, tum etiam ad Latinam declinati- 
onem reuocanda esse. Graeca nomina etiam 'peregrina* ap- 
pellat p. 25, 8; siqua praeterea nomina sunt parum Komana, 
c barbara' p. 25,19; 30,12; 38,14. 

Scriptores paucos testes excitauit. Nam et in hisce capi- 
tibus nisi de ratione dicendi non expositum est, id quod ipse 
fere fatetur p. 18, 18: c Ordines nominum, qui quidem ratione 
et obseruatione inueniuntur . . . * et p. 35, 16: c sed auctores non 
usque quaque haec obseruauerunt . . . * Quare consuetudinem 
dicendi siue auctoritatem, qualis apud scriptores inueniatur, 
uelut in transitu stringit aut si ueteres a ratione prorsus 
abhorruerint (p. 22, 17; 41, 10) aut si quae confirmatione in- 
digere uideantur (p. 22,1; 33,10). E scriptoribus autem, quia 
hic de singulis nominibus quaestio est, plurimi duxit Vergi- 
lium, id quod undique patet, deinde Ciceronem dicens p. 33, 
10: c Sed Cicero dixit c fascem unum si nanctus esses 3 per quod 
intellegimus masculino genere dici et non esse tantum plurale\ 
Vergilium eo tempore apud grammaticos maxima auctoritate 
omnino fuisse etiam inde perspicitur, quod ait p. 44, 1: c Sed 
de insomnio quaesitum est, quoniam apud Vergilium non ge- 
minatur\ Qui praeterea occurrunt scriptores, ei ad statuendum 
ueterum dicendi usum adlati sunt: Ennius p. 19,2, Saliustius 
p. 22, 18; 36,2; 42,12, Terentius p. 22,19; 37,17, Plautus 
p. 32, 14; 37, 18, Varro p. 37, 15. Quorum uerba laudat libro- 
rum titulo aut addito aut omisso. 

A.t non nisi consensu scriptorum rationem infringi posse 
censet ; ubi unus auctor solus dicendi noi-mam neglexit, refu- 
tandum putauit, etiamsi Vergilius sit. p. 34,29 enim 'uinum* 
sempex singulare esse definiens addit: c quamuis Vergilius uina 
dixerit 3 ; quem Vergilii dicendi usum grammaticus improbat, 
quod 'uina* pluraliter ad quantitatem relata sint, non ad qua- 

litatem; idem p. 34,25: 'fabam* semper singulare esse; Vergi- 
lium sane c uere fabis satio 5 dixisse; quam c declinationem inu- 
sitatam* respuit. 

Rationem dicendi acriter exsequitur, nonnumquam etiam 
haud scio an nimio plus. Sic p. 45, 19 de c domus 3 uocabulo 
disserens: omnia nomina, ait, genetiuo plurali in c uum* non 
in c orum J cadentia accusatiuo plurali in c us* terminari debere; 
ergo potius ^domus' quam c domos' dicendum esse; c domos J 
autem formam non nisi consuetudine, qua a c domorum J non 
a c domuum > genetiuo deriuaretur, admittendam esse. Euenit 
etiam, ut alia aliis repugnare uideantur ut p. 47,25 — 31; 
cuius rei causa haec est, quod hic ratio illic consuetudo di- 
cendi pressa est. 

Grammaticorum solus Nisus p. 28, 7 laudatus est; cuius 
sententiae accedit p. 35, 2. Palaemon enim in his quoque ca- 
pitibus sicut in particulis illis, quas Charisius ei tribuit, gram- 
maticorum sententias uniuerse tangere maluit. Unde dictiones 
exsistunt eius modi: c haec littera a quibusdam negatur 3 p. 8, 
14; c superuacuae quibusdam uidentur* 8,16; c aliis placuit ita 
definire* 12,4; 14,10; c non ut putant plurimi* 15,24; c uel ut 
quibusdam placet* 17, 10; 18,9; c dicunt quidam* 18,17:538, 
22; c longe solent errare, qui* 21,18:539,5; c contendunt tamen 
nonnulli* 22,4; c sed quidam dicunt 5 23,5:539,22; c alii di- 
cunt 3 23, 6 : 539, 23; c multi uoluerunt' 25, 17 : 540, 32; Mixe- 
runt plerique, qui errant* 25,31; c sed quidam dant* 32,25: 
548,31; c alii posuere 3 36,7: 551,20; c quibusdam placuit dicf 
26, 17 : 541,4; c sed sunt qui distingunt . . . ignorantes* 42, 33 : 
544,32; c quamquam sane multi contendunt* 48,21; aliae 
perinde. 

His statim adde dictiones admonendi gratia positas: 
c etiam illud magna cura uidendum est* p. 16,5; c inuenitur 
tamen apud Vergilium* 16, 9; c illud menrineris* 23, 17 : 539, 
31; c nam de uocatiuo nihil dicendum est, cum sciamus* 23, 
22: 539,35; c non enim dicitur' 24,8; c scito autem' 24,26: 
540,20; c de quibus dubitatur 5 25,9; 'quaeritur* 25,21; c quae- 
stionem habere 5 25, 30; c praecipue autem quaeritur' 26, 15; 
c dicimus enirn' 27,6 : 541,14; 33,5; 41, 21; 42, 31; c apud ue- 

teres autem inuenimus* 28, 4 : 541, 30; c dum tamen sciamus 1 
31,12 : 547, 19; c sed et legimus' 32, 23; c sed inuenimus' 32, 
26 : 548,33; c sed et dicimus' 34,1: 550,7; c id quoque obser- 
uabimus ut* 35,23 : 551,12; c ambigitur de' 40,10; c obserua- 
bimus autem* 42, 18; 41, 3; 44, 9; 47, 6 : 545, 15 ; c quaesitum est' 
44,1; c sed euenit ut 3 48,7:547,37; ceteras. 

Libentissime denique laudat grammaticus, quae exposuerit 
uel quae expositurus sit cf: p. 11, 4 : 8,20; 12, 22 : 16, 6; 13, 
24:12,12; 13,28: 13,20:13,22; 15,4:14,26; 15,24:15,15; 
20,9: 18,12; 20,13: 20,8; 20,17:20,8; 21,1:18,15; 24,11: 
22,10; 25,7:25,1—3; 25,29:25,26; 27,9:27,4; 28,16; 28, 
20; 36,1:42,3; 39,1:35,20; 42,22:33,25; 44,13:44,10; 45, 
5; 47, 22 : 42, 18; 49, 1 : 47, 24 — 28; 49, 13. Quos locos etiam 
excerptor plerumque descripsit cf. 20, 9 : 538, 10; 20, 13 : 538, 
14; 20,17: 538,18; 21,1: 538, 19; 31,28:548,1; 47,15:545, 
24 ; 48, 18 : 546, 7; 49, 1 : 546, 11 ; 49, 12 : 546, 16. Verum inde, 
quod Charisius et excerptor, qui se mutuo non presserunt, 
eosdem locos ut reliqua, quae modo proposui, seruauerunt, id 
ipsum comprobatur, quod supra p. 27 statui, non a Charisio 
sed a libri, quem compilauerunt excerptores auctore, a Palae- 
mone ea profecta esse. Sed de dicendi docendique Palaemo- 
nis ratione, unde argumenta sumerentur, satis dictum est;. 
ueniamus nunc ad caput XV. 

In hoc enim caput propter multam uariamque doctrinam 
post Keilium et Schottmuellerum alii uiri docti inquisiuerunt. 
Atque Keilius, praef. in Char. p. XLVII, hoc sibi persuasit 
complures C. Julii Romani obseruationes easque antiquioris 
doctrinae a Charisio in hoc caput translatas esse. Praeterea, 
quid ab ipso Romano, quid ab eisdem auctoribus, quibus 
Romanus usus esset, mutuatus esset Charisius, in medio 
reliquit. 

Schottmueller deinde p. 20 sqq. praeter Romani copias 
praesertim Palaemonis librum a Charisio usurpatum esse cen- 
suit eique certas quasdam regulas c uelut 3 coniunctione nisus 
tribuit; plurimas tamen res easque pretiosissimas et quae eru- 
ditionem praeberent paulo antiquiorem, e Romano nata esse. 
Id uel inde conici posse, quod haud pauca, quae a Romano 

se recepisse Charisius non profiteretur, aut ad uerbum aut ad 
sententiam cum Romani doctrina capite XVII prolata congru- 
erent. Quod ut demonstraret, singulos capitum XV et XVII 
titulos inter se consentientes composuit. Esse etiam, quae a 
Charisio ipso addita uiderentur. 

Quorum uirorum sententias refellere conatus est Christius, 
Philol. 18, p. 122 sqq., qui eis locis, qui Romano ab ipso 
Charisio ad&gnarentur, exceptis totum caput ex uno eodemque 
fonte fluxisse existimauit. Cuius auctorem erui posse negat; 
alio loco p. 169 Flauium Caprum auctorem fuisse opinatus est. 
Ceterum ab ipso hoc auctore, quippe qui saepius cum Romano 
congrueret, eundem librum grammaticum, quem a Romano 
compilatum esse. 

Atque Christii de Flauio Capro opinionem suo iure refu- 
tauit Morawski, Herm. uol. 11, p. 339 sqq. Qui conlato hoc 
capite cum excerptis et cum libri Charisii primi capite X ad 
eam peruenit sententiam, ut regulas generales a Palaemone 
deriuatas esse putaret, Romanum autem eis solis locis, quibus 
nomen eius praefixum esset, exscriptum esse. Quae praeterea 
cum Romani doctrina nomine eius non addito consentirent, ea 
a Charisio ex eodem libro, quo Romanns usus esset, sumpta 
esse. Cuius libri auctorem erui posse diffidit. Certas quasdam 
regulas etiam Palaemoni addixit. 

Denique Neumann: c De Plinii dubii sermonis libris', diss. 
Kil. 1881, XV et XVII libri primi capitibus inter se compa- 
ratis probare studuit Romani c de analogia' librum copiosiorem, 
quam qui apud Charisium inueniretur, fuisse eumque prae 
ceteris Charisio materiam praebuisse. 

Jam uides, quantopere uiri docti inter se discrepent et 
quantum intersit, ut hanc quaestionem soluamus. Equidem 
postquam hoc caput aliosque, ubi Romani doctrina profertur 
locos perlustraui, in ea opinione substiti, ut eodem fonte, 
Palaemonis libro, et Charisium et Romanum usos esse cre- 
derem; puto autem in hoc capite praeter Romani doctrinam 
Palaemonis librum solum adhibitum esse a Charisio, Romanum 
autem eis tantummodo locis, quibus nomen eius adlatum est, 
exscriptum esse; qua in re ad Christii et Morawskii sententiam 

accessi. Tum demum perspicies conuenientiam istam, quae est 
inter Charisium et Romanum, quomodo factum sit — id quod 
uiros doctos maxime uexauit — ut modo Charisius in capite 
XV, modo Romanus in capite XVII de eadem re plura ex- 
hibuerint alioqui congruentia eiusdemque uocabuli saepenumero 
diuersa exempla attulerint; tum demum perspicies, cur Chari- 
sius in capite XVII multa praecepta eisdem fere uerbis eodem- 
que ordine, quo in capite XV, iterum effuderit. Nam quamuis 
Charisii inscitia magna sit, tamen non tanta est, ut gramma- 
ticum, translata uel maxima Romani c de analogia* capitis parte 
— id quod SchottmuelJer et Neumann uoluerunt — in caput 
XV, tum cum ad caput XVII peruenisset, paucis paginis in- 
teriectis, partem istam Romanianae doctrinae oblitum iterum 
transcripsisse putemus. Accedit, quod Charisius in hoc capite 
exceptis eis locis, quos Romano ipse adscripsit (p. 51, 5; 53, 
12; 56, 4; 61, 5), nusquam Romani mentionem fecit, cum 
alias diligentia quadam ac studio nomen eius adiecerit ipsosque 
locos a Romano laudatos descripserit. Charisius enim Romani 
doctrinam prae ceteris praecipuam duxit propter breuitatem 
nimirum, id quod ubique animaduerti licet. Ac ne Vergilius 
quidem exceptis locis illis usquam Maronis cognomine appel- 
latur, cum Romanus Vergilium ubiuis Maronem, ut Christius 
optime monuit, nominauerit. Atque in XVII Romani capite 
pagina 146, 5 excepta non nisi Maronem laudatum inuenies. — 
In XV igitur caput primuni Palaemouis transtulit doctrinam 
uberiorem Charisius, deinde in capite XVII a Romano, qui 
eundem Palaemonianum librum iam compilauerat, praecepta 
mutuatus est. Quae quam uera sint, deinceps uiderimus. 

Atque titulus capitis XV: c De extremitatibus nominum 
et diuersis quaestionibus* a quonam profectus sit, ex ipsius 
auctoris ore audias uelim; p. 25, 10 enim haec inueniuntur 
capitis X uerba: c legimus enim toreumatum et toreumatorum, 
item toreumatis et toreumatibus et sic similia, de quibus ple- 
nius sub titulo: c De extremitatibus nominum* explanatum est\ 
Caput X autem Palaemonis esse supra p. 32 — 36 docuimus. 
Mirum sane est, quod huius ipsius capitis, quod tam difficile 
est explicatu, titulum indicare quasi uoluit Palaemon nec 

auctoritateni suani Charisii inscitia neglegentiaque deleri passus 
est. Equidem cum id inuenissein, facere non potui, quin 
Palaemoni ex animi sententia gratularer. Atque profecto, quod 
•professus est Palaemon: titulus ille in nostri capitis particula 
p. 52, 2 — 53, 26 multo uberior occurrit. Hoc unum uero ar- 
gumentum sufficiet ad comprobandum huius capitis auctorem; 
sed adduntur alia. 

Primum enim, quae in prooemio p. 50,8 — 51,20 indicata 
est docendi ratio per totum caput obseruata est. Profitetur 
enim grammaticus p. 51, 6: c Consuetudo non arte analogiae 
sed uiribus par est, ideo solum recepta, quod multorum con- 
sensione conualuit, ita tamen ut illi ratio non accedat, sed in- 
dulgeat ... Ex his ergo omnibus (sc. oratoribus siue scripto- 
ribus) consuetudo non haec uulgaris nec sordida recipienda est ? 
sed quae horridiorem rationem sono blandiore depellat. Inter- 
dum enim utilibus iucunda gratiora sunt; adsiduitas et con- 
suetudo uerba quaedam uel nomina usque ad persuasionem 
proprietatis sufficient, si tamen eadem non aspere per analogiam 
enuntientur ; alioquin rationem mallem quam adsiduitatem. 
Tractabimus ergo primum polusyllaba polusyllaborumque quae- 
stiones, deinde uerba uerborumque quaestiones, nouissime 
catholica uaga, quae multarum controuersiarum ueterem cali- 
ginem dissipent/ — Promisit igitur auctor prooemii: primam 
se rationem substentaturum ; ubi tamen ratio horridior esset 
consuetudine, consuetudo etiam uerba praeberet sono blandiora, 
tum necessitate quadam consuetudinem uel auctoritatem sese 
praepositurum. Neque tamen uerba ab auctoritate petita per- 
uerse per analogiam enuntiari debere, quippe quae ratione 
dimissa ab auctoritate suffecta essent. Quibus statim addam 
c uerba uerborumque quaestiones 3 in hoc caput recepta non 
esse a Charisio. Reliqua tamen, quamuis doctrina, rerum 
ordine perturbato, misere mutilata sit, per caput persequi licet. 
In priore enim capitis parte nomina polusyllaba i. e. regulae 
generales maxime perlustrantur, quibus quaestiones, quas dixit 
grammaticus, adnectuntur. In posteriore autem parte singulo- 
rum scriptorum sententiae ac dicendi usus, catholica uaga, 
quae uocata sunt, proferuntur. Itaque quoniam prooemium et 

insequens doctrina inter se conueniunt, sequitur unum eun- 
demque eorum auctorem esse. 

Prooemium excipitur a dispositione (p. 51,21 — 26) ita: 
'Omnia igitur nomina, quibus uniuersa dictionis silua copiosa* 
est, non plus quam per duodecim ultimas litteras finiuntur, 
quinque uocales a e i o u, sex semiuocales 1 m n r s x, unam 
mutam t. Sequemur ergo hae extremitates aut per omnia 
genera aut per ea, quae in quibusdam nominibus sunt, singu- 
lisque extremitatibus quaestiones suas et subieciemus et sol- 
uemus*. — Quae dispositio nonne Palaemonianam originem 
ordinemque, quem supra cognouimus, in fronte habet? Verba 
ista: c Sequemur eigo has extremitates . . . singulisque extremi- 
tatibus quaestiones suas et subieciemus et soluemus* nonne 
titulo capitis aperte respondent? Praeterea respicias uelim, 
qualis sit conexus dispositionis cum fine prooemii; quo confir- 
mantur ea, quae de pooemii auctore statui. — Iam de harum 
rerum auctore dubitatio nulla est. Itaque plura uerba facere 
mitto; quaeram potius, num illa rerum dispositio seruata sit 
a Charisio et quomodo ordo perturbatus sit. Quam in rem 
cum iam Morawskius 1. 1. inquisiuerit, tamen quoniam ad cer- 
tum quendam finem eam non perduxit, denuo quaestio susci- 
pienda est. Atque proficiscendum est a particula illa tertiae 
declinationis — nam reliquarum declinationum Palaemonis ordo 
iam in superioribus capitibus inplicatus est a Charisio — in 
capite X p. 25, 1 — 30, 22 exstante. Ubi Palaemon sic dispo- 
suit: uocalium a e i o u is quidem ordo obseruatus est; sed 
unicuique . uocali singulae deinceps consonantes statim adiectae 
sunt in hunc modum: 

Talem huius quoque capitis ordinem fuisse inde noscimus, 
quod duo pristinae illius partitionis frustuJa: c is ix J p. 88,29 — 
91,30 et c os ox' p. 91,31—92,21 seruata sunt a Charisio. 
Inspiciamus nunc, quomodo factum sit, ut Charisius partitio- 

nem Palaemonis istam confuderit. Palaemon initio capitis hanc 
quidem dispositionem fecerat: c Omnia igitur nomina . . . per 
duodecim ultimas litteras finiuntur quinque uocales a e i o u, 
sex semiuocales 1 m n r s x, unam mutam t. Sequemur ergo 
has extremitates . . / Qua Palaemonis dispositione parum per- 
specta Charisius ni fallor iam fontis ordinem perturbatum esse 
opinatus est. Existimauit nimirum per uocales a e i o u et 
deinde per consonantes deinceps disponi debere. Itaque suo 
ipse Marte ordinem instituere conatus est interitum sibi ipse 
paraturus. Nain quamuis paene eo processit, ut per uocales, 
quas supra dixi, disponeret, tamen postquam ad consonantes 
peruenit, in tantas adductus est angustias, ut praetermissis plu- 
rimis c extremitatibus 5 ordinem uel potius peiturbationem in- 
institueret hanc: as es m (um) us er ar or ur ux en ex is 
ix OS OX ax. Quibus tamen ^extrernitatibus* quid Chari- 
sius uoluerit apertum est. Voluit enim per singulas conso- 
nantes disponere. Quod ut perficeret tantum afuit, ut pristini 
ordinis pauca frustula is ix, os ox retineret. praestantem 
doctrinam Palaemonianam et tanto homine dignam, quae alte- 
rius inscitia neglegentiaque deleri non potuerit! — Yerum- 
tamen ex paucis istis Charisii extremitatibus conlatis cum eis, 
quas Palaemon exhibuit, intellegitur, quantopere Charisius am- 
putando ac detrahendo Palaemonis doctrinam imminuerit et 
inuicem ab extremitatibus a Palaemone prolatis grammatici 
nostri doctrinae summam computando efficere possumus. Nani 
ut non c uerba uerborumque quaestiones', quas Charisius plane 
praetermisit, tangam: catholica uaga, quae dixit Palaemon, 
maxima ex parte neglecta sunt. 

Porro grammaticus in hoc quoque capite diligentissime 
laudat doctrinam suam. Sic p. 67,5; 85,18; 87,14; 74,8; 
88,34, ut reliqua silentio praeteream, ter respicit ad capitis X, 
bis ad capitis XIV titulos. Aegerrime id quidem ferendum 
est, quod quae c plenior* et ^plenissime* indicata est doctrina 
apud Charisium desideratur. Adde, quae p. 93, 3 exstant: 
c Multa sane inueniuntur, quae uaria ratione deficiant, quae 
suo quoque titulo praedicta sunt*. Qui quidem c tituli * Cha- 
risii transcribendi neglegentia tenebris circumfusi sunt. Cuius- 



Digitized by 



Google 



— 49 — 

nam haec particula esset Morawskius 1. 1. haesitauit; at Palae- 
ruoni eam deberi et ex loco illo laudato et ex eo apparet, quod 
p. 93, 1 1 Vergilii uerba eodem contextu, quo p. 34, 25 excitan- 
tnr: 'Sane', inquit grammaticus, c Vergilius dicit c uere fabis 
satio 3 ; sed nec ipsum admittitur, quia nec ferrum nec aurum 
nec oleum, quamuis diuersi generis, pluraliter quisquam ausus 
est pronuntiare*. — Quibus tamen locis laudatis, cum in su- 
perioribus capitibus reperiantur, hoc comprobatur primum Pa- 
laemonis esse, quae in hoc capite exstat doctrinam, deinde cum 
nostri capitis praecepta Palaemonis sint, superiora capita eodem 
iure Palaemoni tribui. — Sed quid plura? Longam enumerare 
possum argumentorum seriem, e quibus pateat Palaemonem 
huius capitis auctorem esse. At quorsum id? Nonne argu- 
mentationis satis est, quod artissimo uinculo omnia constricta 
sunt? Mehercule, nisi tam praestantem euidentemque secutus 
esset Palaemon docendi rationem, doctrina eius erui omnino 
non posset. Est uero magnorum uirorum, quod quid prae se 
ferunt, e quo uel primo obtutu eos cognoscas. Porro quod 
supra de dicendi docendique Palaemonis ratione exposui, e 
quauis pagina excitabis. Libero enim ac forti animo gramma- 
ticus profitetur doctrinam respuens, quiduis repugnat aut rationi 
aut consuetudini. Katio autem, quod promisit in prooemio, 
sustentatur, dummodo ne consuetudini siue auctoritati scripto- 
rum prorsus aduersetur. XJnde nihil frequentius in hoc capite, 
quam quod in aliis nominibus ratio, in aliis consuetudo defen- 
ditur, prout haec illa maiorem potestatem habet. Palaemon 
enim mediocritatem istam seruat, quae sit inter nimium et 
parum et quae, ut ipsius uerbis utar, efficiat, ut horridior ratio 
auctoritate siue consensu multorum et inuicem uulgaris ac sor- 
dida consuetudo iusta et utili ratione depellatur. Quae ex hoc 
maxime capite elucent; namque in superioribus capitibus, quoad 
e rebus a Charisio receptis conligere licet, nihil fere nisi regu- 
lae generales pertractatae sunt; in hoc uero capite cum rationi 
tum consuetudini prouisum est. Palaemon autem id sibi pro- 
posuerat, ut primum rationem nominum examinaret, deinde 
auctoritate scriptorum consulta statueret, quid consuetudinis 
rationi praeferendum esset, quid non item; idque suo iure. 

4 

Nam qui consuetudinem siue ea, quae excepta sunt, compre- 
hendere possis, nisi prius rationem .uel regulas generales per- 
ceperis? An censebimus exemplis scriptorum solis, id quod 
Romanus consecutus est, artem grammaticam perfici? Palae- 
mon uero cum rationi tum auctoritati seriptorum operam nauauit. 

Adiciamus nunc, quae maxime in hoc capite memoratu 
digna uidentur. Atque C. Julii Romani uerba, ut inde ordiar, 
hisce locis aspersa sunt a Charisio, id quod in oculos incurrit 
uel obiter legenti: p. 51,5; 53,12—18; 56,4—7; 61,5—14; 
quae ab ipso Charisio Komano adsignata sunt. Qui loci prio- 
rem capitis partem, in qua nominum in a et e terminatorum 
regulae prolatae sunt, obtinent. Namque initio capitis Chari- 
sius, cum in regulis substantiuorum in a e i o u exeuntium 
transcribendis, ut supra docui, aegre se sustentaret, quoniam h- 
liolo artem, quam posset perfectissimam suo quidem more prae- 
bere uoluit, Romani breuiore commentario adductus etiam Ro- 
maniapae doctrinae rationem habuit; postea uero multarum 
rerum affluentia turbatus nec Romaniun respexit nec Palaemo- 
nis librum, primarium fontem, integrum exhausit. 

Scriptorum in hoc capite ingens numerus prostat, Etenim 
Palaemon cum hic 'nomina nominumque quaestiones et catho- 
lica uaga, quae multarum controuersiarum ueterem caliginem 
dissiparent* percensere instituisset, etiam auctores quam maxime 
respiceret oportuit. Sunt autem scriptores, quorum uerba in 
exemplum uocata sunt, secundum numerum exhibitorum loco- 
rum hi: Vergilius, Varro Reatinus, Plautus, Terentius, Lu- 
cilius, Cicero, Cato Censorius, Sallustius, Ennius, Horatius, 
Ouidius, Pacuuius, Cn. Gellius (s. VII a. u. c), Lucretius, Aemi- 
lius Macer, Laberius, C. Licinius Caluus, C. Valgius Rufus, 
Cornelius Seuerus, C. Gracchus, Accius, Pomponius, C. Asinius 
Pollio, Afranius, Propertius, Persius, Caesar, C. Heluius Cinna, 
Titus Liuius, Tibullus, Papirius Fabianus, Coelius Antipater, 
Titinius, Q. Mucius Scaeuola, L. Cornelius Sisenna, Rabirius 
(s. VIII a. u. c), Caecilius, Cornelius Epicadus, Catullus, Do- 
mitius Marsus, C. Melissus, Nepos, Marcus 1 ), Varro Atacinus, 

*) Quo Marci nomen tendat, incertum est; Lindemannus Ciceronem 
excitatum esse opinatus est. 

Ponipeius Trogus, Augastus, Maecenas, Cassius Seuerus, M. 
Valerius Messala. Huc adde, quod quoniam minima nominum 
doctrinae pars recepta est a Charisio, uerba autem uerborum- 
que quaestiones plane praetermissa supt, scriptorum exempla 
plurima obliuioni data simt. Atque ut statim numerum loco- 
rum exhibitorum computando efficere possis, adiciam Vergilium 
sexagiens fere Coelium bis appellatum esse. Quorum scriptorum 
uerba arte Eemmianae doctrinae inserta sunt. 1 ) 

Virorum, qui arti grammaticae operam dederunt, mentio 
facta est horum: Aurelii Opilii, M. Terentii Varronis, M. Verrii 
Flacci, C. Plinii Secundi. 2 ) Ergo nemo laudatus est scriptor, 
qui Palaemonis aetatem transierit. Quamquam apud Romanum 
iu capite XVII posterioris aetatis auctores occurrunt plurimi. 
Hoc loco pauca de M. Terentio Varrone promere iuuat. Sueto- 
nius enim (de gram. 23) tradit: c Arrogantia fuit (Palaemon) 
tanta, ut M. Varronem porcum appellaret; secum et natas et 
morituras litteras iactaret; nomen suum in bucolicis (ecl. III 
u. 50) non temere positum, sed praesagiente Vergilio fore 
quandoque omnium poetarum ac poematum Palaemonem iudi- 
cem 3 . E quibus Suetonii uerbis ni fallor coniecimus Palae- 
monianam doctrinam prorsus alienam fuisse a Varrone; nam 
proditum non est memoriae, qua ratione Palaemonis doctrina a 
Varroniana distulerit. At Varro artem grammaticam plurimis 
et utilissimis et praestantissimis exornauerat praeceptis, quae 
refellere aut neglegere Palaemon, nisi omnium aequalium ani- 
mos uiolare atque auertere uoluisset, omnino non potuit; neque 
umquam grammaticus noster, si Varronianam doctrinam alias 
prdbatam refutasset, assensum ac comprobationem aequalium 
illam adsecutus esset. Fuerunt autem Varronis etiam permulta, 



*) Martialis epigramma (1. I, 65) p. 95, 29 exstans quamuis a Palae- 
mone exhiberi potuerit, tamen quod a doctrina dissidet, grammatico non 
imputauerim. 

2 ) p. 94, 1 Velii Longi nomen absurde aspersum est: c De qua quae- 
stione a Velio Longo libellus scriptus est.' Palaemon enim numquam 
laudat alios grammaticos nisi disputans de eorum praeceptis ac disceptans, 
quid a quo recte traditum sit, quid non item. Fortasse Charisius Volii 
nomen in margine a curioso quodam appositum inde in contextum recepit. 

quae insequentis temporis grammaticis prorsus improbabantur, 
Quo in genere minime hoc placuit, quod cum antiquitatis ni- 
mius esset amator, obsoletas atque inusitatas uerborum formas 
obtinuit; quod ut artem grammaticam fulciret, non nisi anti- 
quitatis scriptorum auctoritatem aduocauit. Accedit, quod stu- 
dio quodam Graeca analogia rationem sustentauit uerborum 
Latinorum et quod horrida quadam etymologia uerborum origi- 
nes enucleare conatus est. Atque haec fere fuerunt, quae cum 
reliqui primi p. Chr. saeculi grammatici tum Palaemon respuerunt. 
Quo fieri potuit, ut Palaemon Varronem grauiter increparet. 
Neque uero inde statim conicere licet Palaemonis doctrinam 
prorsus abhorruisse a Varroniana, id quod Schottmueller 1. \. 
p. 12 uoluit. Iam in hoc capite Palaemon et Varroni et ce- 
teris grammaticis, ut aequum est, modo adsentitur modo non. 
Caue enim putes frustula illa Varronianae doctrinae aliunde 
adsumpta esse a Charisio; quod ne credamus prohibemur eo, 
quod artissime Eemmianis regulis intexta sunt. Sed reuerta- 
mur ad ea, quae instituimus. Restat enim, ut paucis referam 
de eis, quae dubia uideri possint. Atque p. 25,20 Palaemon 
exposuerat nullum Latinum nomen masculinum in 'al* extre- 
mitatem uenire posse; itaque neutraliter c sale 3 ut ^mare* et 
c lacte 3 proferri debere; p. 106, 12 autem docet grammaticus: 
c sal masculini generis est nec habet pluralem 3 . Quid, haec 
uerba nonne istis plane repugnant? Sane; sed p. 25 Palaemon 
rationem nominum exsecutus est; p. 106 autem consuetudinem ; 
re uera ratione sustentata nullum Latinimi nomen masculinum 
in c al 3 terminari potest. Item p. 35,1 Palaemon disseruit: 
uinum oleum alia tum demum pluraliter enuntiari posse, cum 
ad genus non ad quantitatem referrentur; p. 93, 5 deinde ex- 
hibet grammaticus: c nam quod auctores dixerint frumenta hor- 
dea mella, non nos moueat*. Cur non moueat? Ea de causa, 
quod auctores mella aliaque ad quantitatem rettulerunt. Quae 
non offendunt. Porro p. 60, 11 pauca uerba falso Terentii 
^Adelphis* adiudicantur, quae p. 73, 15 recte 'Phormioni' ad- 
scripta sunt. Unde Morawskius 1. 1. diuersos exscriptos esse 
fontes a Charisio coniecit; sed parum mihi persuasit. Quid, 
uerba Terentii ista nonne ab alio quo diserte in Adelphos 

transferri potuerunt, quod Charisius deinde perperam transcri- 
psit? XJtraque uero particula a Palaemone profecta est; nam 
tit hoc adferam, altera alteram respicit. Item p. 60 grammati- 
cus: c plus"*, ait, in genetiuo plurali (ratione) c plurum' facere 
debere, non ^plurium 3 ; p. 73, 15 eadem quidem fere proferuntur, 
adicitur tamen: c sed consuetudo plurium cum i dicit\ Quae 
secundum docendi Palaemonis rationem non possunt dubia 
uideri. Sunt et alia, quae cum in ueterum grammaticorum 
docendi genere, tum in Charisii transcribendi neglegentia posita 
sunt; quae singula ut examinentur, hic quidem locus non est. 
Satis enim mihi multa uerba fecisse uideor; nec tam copiosus 
in dicendo fuissem, nisi de hoc ipso capite multae controuer- 
siae inter uiros doctos exstitissent. 

Qui sequuntur c 6radus comparationis siue conlationis* ca- 

pitis XVI p. 112,13 — 116,28, inde a p. 114,30 — 116,28 

iam a Schottmuellero p. 20 Palaemoni tributi sunt; cui adsen- 

tior. At quae praecedunt, a quonam ea orta sunt? Quorum 

auctorem, praeterquam quod pauca Eomani frustula interposita 

essent, incertum esse Schottmueller existimauit. Sed conspirant 

ea, quae ab initio capitis usque ad p. 114,30 proferuntur, mi- 

rum in modum cum eis, quae sequuntur. Eadem enim appel- 

latiua in utraque particula in exemplum uocantur; porro di- 

ctiones illae, quas supra explicaui: ^elatio*, c in conlationem 

uenire\ c in comparationem uenire 3 , c obseruabimus tarnen\ 

dicimus enim', c inuenimus tamen apud auctores\ aliae etiam 

iu hac particula frequentantur. Totum denique disserendi genus 

Palaemonis est. Accedit, quod p. 113,20 grammaticus ad 

superiorem doctrinam recurrit: c Obseruabimus tamen', inquit, 

quod ipsum iam adnotauimus, nomina tantum in comparatio- 

uibus uersari, non etiam participia\ Quae doctrina p. 48, 

1—16 exstat. Atque excerptor, qui p. 555,30 — 557,2 eadem 

praec^pta tradit, locum illum laudatum uerbo tenus seruauit 

■Ex excerptore autem, qui Palaemonis librum solum descripsit, 

conlig-ere possumus, quid Eomanianae doctrinae Charisius isti 

partifcxilae interposuerit; et sunt haec: p. 114, 1—6; 114,25—28. 

Itaqu^ quin totum caput XVI exceptis Komani frustulis Palae- 

^onis sit, ad incertum reuocari non potest. Palaemon igitur 

in hoc quoque capite, ut solitus est, aliorum sententias gramma- 
ticorum respexit. 1 ) 

De capite XYII p. 116,29—147,16, quod ab ipso Chari- 
sio: c De analogia, ut ait Romanus* Romano adscriptum est, 
iam supra p. 43 sqq. exposui. Ubi Romanum praeter Plinium 
aliosque etiam Palaemonis libro usum esse statui; addidi etiam, 
quid uiris doctis uisum esset. Jam tempus est sententiam 
meam supra prolatam argumentis fulcire. Age, utriusque grani- 
matici doctrina perpensa uideamus, uter palmam ferat utrum 
Romanus hoc commentario an Palaemon capitis XV. Gram- 
maticos autem ipsos concertantes introducam. Palaemon p. 88, 
29 sq. nominum in is syllabam cadentium rationem explanans: 
c Is terminata nomina*, inquit, c masculina et feminina inueni- 
untur. Quae omnia nominatiuo genetiuum similem habent, 
uelut hic suauis huius suauis, facilis facilis, agilis agilis et ce- 
tera similia. Excipiuntur autem quaedam, quae in genetiuo 
crescunt, licet per is efferantur, uelut cuspis cuspidis, cinis 
cineris, lapis lapidis, puluis pulueris et cetera similia, de qui- 
bus plenius dictum est in superioribus sub titulo De nomina- 
tiuis. Et quidem masculina, hic finis huius finis; feminina, 
haec puppis huius puppis; communia utriusque generis, hic et 
haec suauis. Horum ablatiuus dupliciter effertur et per e et 
per i, ut ab hac puppe et puppi; sed communium tantum per 
i, ut ab hoc et ab hac suaui. Item accusatiuus duplex, ut 
hanc puppem et puppim, turrem turrim. Utique eius modi 
nominum etiam pluralis genetiuus ante um syllabam i habebit, 
harum turrium puppium. Excipiuntur haec tria, quae omnino 
i litteram neque in genetiuo plurali admittunt neque ablatiuo 
nec accusatiuo singulari ; sunt autem haec, panis canis iuuenis'. 
Excipiuntur et haec, quae genetiuo crescunt, cinis lapis puluis 
semis sanguis uomis cuspis cucumis pollis lis. Faciunt enim 
genetiuo cineris lapidis pulueris semissis sanguinis uomeris 



*) p. 113, 30 — 31 iterum Velii Longi uerba inepte interiecta sunt 
fortasse ab eodem, qui in capite XV illius nomen attulit. Jam fontem, e 
buo Charisius hausit, Velii mentione auctum fuisse inde apparet, quod 
excerptor p. 556, 22—24 ipsam recepit. 

cuspidis cucumeris pollinis litis. Graeca uero dupliciter decli- 
nantur. Aut enim crescunt genetiuo, ut Thetis Thetidis, Paris 
Paridis, aut eundem seruant genetiuum quem et nominatiuum, 
Zeuxis huius Zeuxis, Alexis huius Alexis. Vis uero tantum 
singulariter declinatur, uelut haec uis huius uis huic ui hanc 
uim o uis ab hac ui; item pluraliter tantiun hae uires uirium 
uiribus uires o uires a uiribus. — Quaecumque nomina is 
Htteris terminata communia masculini et feminini generis sunt 
faciuntque ex se neutra in e terminata, ut hic et haec nobilis 
et hoc nobile, ablatiuum habebunt in i, genetiuo plurali i ante 
um recipient, accusatiuo autem i ante s, ut ab hoc et ab hac 
nobili simili, horum et harum nobilium similium, hos et has 
nobilis similis. — Puluis masculini generis est, quamuis Pro- 
pertius dixerit: c qui nunc iacet horrida puluis'. — Sarapis 
Sarapidis uolunt grammatici genetiuo casu dici, non Sarapis, 
quia omnia nomina Graecae figurae is terminata in genetiuo 
syllaba crescere debent, ut Iris Iridis, Isis Isidis, Hymnis 
Hymnidis, Paris Paridis. Sed cum et Latine declinari possint, 
non est necesse consuetudinem ratione reformare, praesertim 
cum adsit auctoritas. Nam et Varro de uita sua non tantum 
huius Sarapis declinauit sed et Iris, quod paulo est durius. 
Sed et Vergilius Irim dicit et Parim et Tigrim. — Breuis dies 
dicitur, non pusillus. Breuis enim in natura, pusillus in cor- 
pore. — Gliris nominatiuus est hic glis, non glir, ut quidam 
uolunt. Nam et Varro in Admirandis ait: c in silua mea glis 
nullus* et Cato in Originibus* — Panis masculino genere di- 
citur. Nam etsi neutro genere Plautus dixit: c pane et assa 
bubula 3 tamen uitiose. Panis autem genetiuum pluralem Caesar 
de analogia II panium dixit, sed Verrius pamim sine i. Ego 
autem neutrum probo nec puto panem plurali numero dici 
posse, quoniam unica res est et ad pondus redigitur, nec quis- 
quam ueterum nisi singulariter dixit. Deminutione autem 
panis pastillus dicitur, ut hodieque in Italia rusticos dicere 
animaduertimus*. — Quam doctrinam a Palaemone uno quasi 
tenore prolatam apud Romanum capitis XVII diuersis locis 
scruteris necesse est. Primum enim frustulum inuenies p. 120, 
24: c Aui ut puppi, quoniam genetiuus similis est nominatiuo*; 

— secundum p. 131, 16: c Glis Varro in Admirandis, c in silua 
mea est glis nullus\ Sed et Cato in Originibus ita est locu- 
tus. Quidam enim hic glir huius gliris putant dici*; — ter- 
tium p. 131, 30: c Habilis ut agilis. Is enim syllaba finita 
nominatiuo singulari eundem debent habere genetiuum, ut nauis 
auris amnis; exceptis lapis cinis puluis cucumis cuspis*; — 
quartum p. 132,27: c Irim pro Iridem Maro Aeneidos VIHI: 
c Irim de caelo misit Saturnia Juno 3 , cum constet omnia Grae- 
cae figurae nominatiuo singulari is syllaba terminata genetiuo 
singulari syllaba crescere, licet Varro et Tullius et Cincius, ut 
de consortio casuum diximus, huius Sarapis et huius Iris 
dixerint*; — quintum p. 141, 20: c Panium Caesar de analogia 
libro II dici debere ait. Sed Verrius contra. Nam i detracta 
panum ait dici debere. Neutrum autem puto posse dici, quia 
de his est nominibus, quae, cum pondere numero mensura con- 
stent, semper sunt singularia\ — Uter integriorem doctrinam 
exhibuerit, apertum est Nec discerpta tantummodo Palaemonis 
praecepta sunt, uerum etiam corrupta ac deprauata. Ea uero 
a Charisio in Komani commentarium litterarum ordine dispo- 
situm congesta esse a ueri similitudine prorsus abhorret. Hoc 
enim nihil aliud esset, quam statuere a Charisio Romani com- 
mentarium compositum esse, cum Charisius caput XVH Eo- 
mano ipse addixerit. Atque quamuis Charisii inscitia magna 
sit, tamen eam tantam esse, ut doctrinam longe uberiorem in 
caput XV receptam iterum e Palaemonis libro in caput XVII 
transcripserit, quis est, qui credat. Itaque quin haec, quae in 
capite XVII inueniuntur Palaemonis praecepta a Romano ex- 
cerpta sint, nihil dubii relinquitur. — Aliud promere liceat 
exemplum: p. 68,33 haec Palaemonis leguntur: c Item ex ter- 
tio ordine haec in quaestionem ueniunt, uelut quare nubes 
nubis et fides fidei; es litteris productis elata, siquidem i 
habuerint ante es syllabam, genetiuum faciunt per i, uelut 
acies aciei, dies diei, luxuries luxuriei, excepto hoc uno no- 
mine quies, quod facit quietis. Quamquam requies ab eo com- 
positum requiei faciat secundum rationem a nobis demon- 
stratam, ut apud Vergilium in IV: c requiem spatiumque fnrori\ 
Quod si esset genetiuus requietis, requietem faceret, nonre- 

quiem. Cicero autem aliter declinauit; huius pernicies\ — 
In eis, quae sequuntur, Palaemon, qua ratione Cicero ita decli- 
nauerit, exponit. Quorum Romanus p. 142,3 haec recepit: c Quies 
quietis facit, cum es producta finita nomina genetiuum ei so- 
leant terminare, ut dies acies luxuries; quod tamen nomen 
iuncta praepositione in regulam redit, ut Maro: 'requiem spa- 
tiumque furori\ Quamquam Cicero requietem dixisse me- 
moretur\ — Jam cur Cicero l requietem D dixerit, id quod 
Palaemon p. 69 subtili ratione exsequitur, Romanus praeter- 
misit. — Quibus exemplis satis apparere putauerim Romanum 
Palaemonis doctrinam occupauisse. Ceterum eidem scriptores 
atque adeo libri exempli causa posita sunt a Romano, qui et 
a Palaemone. Sed quoniam Romanus illius doctrinam mutauit 
atque in breuius contraxit, uix diiudicaueris, ubi Palaemonis 
praecepta ab eo adhibita sint, nisi Charisius in capite XV 
eundem Palaemonem diligentius exscripsisset. Neque enim 
Romanus Palaemonis nomen umquam addidit ea forsitan de 
causa, quod Palaemonis ars, ciun in frequentem scholarum 
usuin uenisset, nomine eius dempto liber publicus ac commu- 
nis factus erat. Praeter Palaemonis autem copias praecipue 
Plinium usurpauit Romanus; unde integras particulas nomine 
apposito recepit suam sententiam rarius adferens. Hic illic 
etiam incidit, ut Plinii doctrina cum Palaemone capitis XV 
conueniat. Neque tamen statuendum est, Palaemonem a Plinio 
pendere. Namque Palaemon, ubi Plinii doctrinam respexit, 
nomen eius attulit. Ceterum nisi in transcursu, ut ita dicam, 
Plinium non nominat disceptans quid ab eo recte explanatum 
sit, quid non. Quod Plinius et Palaemon nonnumquam inter 
se consentiunt, eius rei uariae redduntur causae. Nec hoc a 
ueri similitudine alienum est, quod aliquis statuat praecepta 
quaedam, quae eo tempore peruulgata fuerint, et a Plinio et a 
Palaemone absolute recepta esse. Yerumtamen Plinii doctri- 
nam a Palaemone facile secreueris. Plinius enim frigida qua- 
dam et prisca lingua utitur, qua praecepta nonnumquam dis- 
iuncte adserantur; contra Palaemonis oratio continua ac compta 
profluit ita, ut regulam regula excipiat. Qua in re unum- 
quemque, qui et Plinii et Palaemonis doctrinam accuratius 

examinauerit, aeque atque ego iudicaturum esse confidam. 
Nunc locos adferam, quibus Charisius in capite XV et Roma- 
nus capitis XVII, quoniam eundem fontem adierunt, de Palae- 
monis doctrina congruant. Ubi Plinius et Palaemon in docendo 
conspirent, praetermitto. Et sunt haec fere nomina terminata 
in litteras: 

143,19—29; 

117,18—23:146,31 — 36; 



51,26—58,25 
58,26—62,27 
62,28 — 63,7 
107,31—32 
63,8—65,28 



143,30—31; 

117,24—29:118,3—12:119,9—120,3: 

126, 20 : 131, 33—36 : 132, 8 — 9 : 137, 

30:145,10—13; 
as „66,11—67,3 : 120,32: 121, 8— 11; 
es „67,4—70,24 : 124, 5 — 11 : 128, 12 — 16 : 132, 1 — 7; 

10—14 : 140, 19—141, 5 : 142, 3—7; 
um „ 70,25— 74,4 : 141,6— 7 : 146,3— 11; 
us „74,5—82,12 : 135, 10— 12: 140, 11— 13 : 146, 12— 14; 
er „ 82,13 — 85,16:121,12—13:121,21—122,5:124,22—27: 

: 134, 12— 135,2: 140,17— 18; 
ar „85,17—22 : 145,27— 28; 
or „ 85,23 — 86,14:117,8—10:119,1 — 2 

28—29; 
ur „86,15—87,7 : 130,36— 131,3; 
en „ 87,13—88,4 : 131, 19 — 27; 
ex „ 88,5—28 : 120, 14 — 15 : 143, 16- 

13—16; 
is „ 88,29—91,21:120,24—25:131,16- 

27—31:141,20—23; 
item: p. 55,3— 8:138,20— 139,3; p. 93, 18— 23: 120,33— 121, 
5; p. 93,24—26:143,32—33; p. 93,24—26:145,31—146,2; 
p. 95, 22—96, 6 : 128, 20 — 129, 2; p. 106, 24 — 30 : 140, 14; 
p. 107,31 — 32:143,30 — 31; p. 109,28 — 29:140,15 — 16; 
p. 110,1—2:142,3—7. — 

Nec te moueat, quod aliud nonnumquam exemplum Ro- 
manus, aliud Charisius tradit; hic enim non plenam Palaemonis 
doctrinam descripsit, ille excerptor est. 



: 121,6—7: 131, 

-18: 144,3—8; 
18; 30—32: 132 

Eestat ut de eis, a quibus caput XVII incipit, paucis 
referam. Charisius enim initio capitis uberiorem de analogia 
secutus est fontem, unde ea, quae de natura atque ui analogiae 
satis subtiliter disputata sunt, recepit. Quem fontem, cum esset 
atnplior et magis arduus, Charisius p. 117, 5 reliquit hisce 
tierbis: c Cuius rei (analogiae) rectam rationem interim differa- 
mus contenti paucis, quae exempli gratia Gaius Julius Roma- 
nus sub eodem titulo exposuit, ut interdum tacente ratione, 
quantum sibi dederit auctoritas conligamus, scilicet tramitibus 
nominum per litteras stratis*. — Atque suo iure Charisius cum 
iam in capite XV minime prospere, ut supra apparuit, pro- 
cessisset, pleniorem illum fontem repudiauit. Quis uero eorum, 
a quibus caput initium cepit, auctor fuerit, quia pauca admo- 
dum recepta sunt, statuere non licet. Sed si rationem solam 
secuti reputabimus Charisium in superioribus capitibus longe 
maxima ex parte a Palaemone pependisse, subsequentem autem 
doctrinam, quod paulo post uiderimus, ab eodem auctore 
sumpsisse, ueritatis speciem maximam prae se feret, quod con- 
icis Charisium hoc quoque loco eundem fontem retinuisse. 
Adde, quod in ipso hoc frustulo Graeca lingua conlata est cum 
Latina et quod Palaemon analogiae siue rationi permultum in 
dicendo tribuit. Neque tamen Palaemoni imputauerim, quae 
argumentis confirmare non possim. 

Quod sequitur caput XVIII ex duobus commentariis com- 
positum inde a p. 147, 17 — 150, 20 c de ablatiuo casu' refert. 
Hic Charisius primum eam transcribendi secutus est rationem, 
quam in libro II plerumque retinuit, ut breui Cominiani com- 
mentario praemisso ad Palaemonis doctrinam pergeret uberio- 
rem. Atque alterum commentarium, qui p. 148,14 — 150,20 
c de ablatiuo casu et catholicis eius obseruationibus' est, a Pa- 
laemone adsumptum esse primum inde probatur, quod, quae 
occurrit p. 148, 25 — 26 obseruatio a Palaemone iam in capite 
XV p. 54, 9 — 20 plenior prolata est et quod doctrina huius 
commentarii etiam aliis locis (p. 43; 53,30 — 55,20) tacta est. 
Accedit, quod excerptor p. 554,34 — 555,29 eadem praecepta 
accepit. Porro dicendi ratione Palaemon satis detegitur. Cha- 
risius autem PaJaemonis doctrinam nonnusquam accuratius 



Digitized by 



Google 



— 60 — 

transcripsit , quam excerptor; et inuicem excerptor recepit ob- 
seruationes, quae ab illo omissae sunt. Christius 1. 1. p. 127 
hunc commentarium a Scauro profectum esse coniecit ideo, 
quod Scaurus quidam hic exempli gratia adlatus esset. Sed 
haec sententia omni caret fide. Charisius enim Scauri artem 
in manibus omnino non habuit. Palaemon autem, cum et 
Caesares et Catilinas et Sisennas et Perpernas et Horatios et 
Lucilios et Senecas et Thraseas et alios saepius pro exemplis 
posuerit, quid impedit, ne quando etiam Scauros excitauerit? 
Neque tamen eam Christii obseruationem ullo pacto spreuerim, 
qua censuit esse grammaticos eum secutos morem, ut suo no- 
mine exemplo uterentur. Sed hoc loco Scauri grammatici 
nomen exhibitum non est. Nam totum commentarium ab uno 
eodemque auctore petitum esse unusquisque e disserendi uia 
facile conliget. Palaemonem autem auctorem esse argumentis 
supra prolatis satis firmatur. — Prior huius capitis particula p. 
147, 17 — 148, 13 Cominiano ab ipso Charisio adscripta est. 
Cominianus uero doctrinam suam a Palaemone mutuatus est. 
Primum enim eadem exempla, quae et Palaemon in sequenti 
commentario et apud excerptorem: c nequam, nugas, doctus 
paries, agilis, uersus* exhibet; quod casu factum esse nemo 
contendet. Deinde regulae simili modo circumscribuntur ; quin 
etiam dictio Palaemoniana, quatenus in tam breui commentario 
fieri licuit retenta est. Sed miserrime Cominianus in confici- 
endo ac consarcinando commentario suo Palaemonis doctrinam 
contraxit ac mutilauit ita, ut nullam regulam saluam relinqueret. 
Ea autem, a quibus caput incipit, Cominianus Palaemoni prae- 
cepit, id quod ex excerptis liquet. Charisius enim hic, sicuti 
in libro II, cum a Cominiano transcribendi initium fecisset, 
eas regulas, quas Cominianus a Palaemone similes sumpserat, 
postquam ad huius doctrinam peruenit omisit. 

Caput XIX, quod p. 150, 21 — 151, 7 c de formis casua- 
libus' refert, Palaemonis esse cum e disserendi genere tum ex 
eo concludi potest, quod plurima prioris capitis exempla repe- 
tita sunt. 

Primo Charisii libro absoluto paulisper subsistendum est 
Jure enim, qui Palaemonis docendi rationem non perspexerit, 

offeu<l e:r ifc j n eo ^ q U0( j a ^ firmandum dicendi usum paucos 

pteTatnque scriptores attulit. Cuius rei causae, quantum uideo, 

^ ae s\int: primum enim, quod leuioris momenti esse duco, 

CtiarisixLs Palaemonis doctrinam haudquaquam plenam recepit. 

^> fieri potuit, ut scriptores a Palaemone laudati exciderent. 

^fcinde locis istis, quod iam supra dixi, nihil fere nisi regulae 

generales id est ratio nominum, quibus consuetudo siue scripto- 

rum dicendi usus minus adhibendus fuit, pertractata sunt Ka- 

tionem uero dicendi Palaemon adfirmante Quintiiiano ex paucis 

idoneisque exsecutus est auctoribus. Verum enim uero gram- 

maticum etiam scriptorum dicendi usum late patentem re- 

spexisse ex capite XV illo cognouimus. Quaesiuerit autem 

quispiam: at cur Palaemon scriptorum exempla non statim 

regulis generalibus addidit? Quid ita? Quia fieri non licuit; 

constat enim Palaemonem ubiuis summa dispositionis arte usum 

esse. Exemplis uero, si simul subiuncta fuissent, praecepta 

plane direpta ac dilacerata essent. Atque nominum et uerbo- 

rum doctrina, cum omnium orationis partium uel per se longe 

uberrima ac plenissima esset, exemplis auctorum statim adiectis 

rigida neque expedita facta esset. Quod Palaemonem non 

effiigit. Itaque in uniuersum exempla, quatenus opus fuit, 

a diunxit Quo facto uberiorem commentarium, quo nominum 

e ^ uerborum usus in scriptores peruulgatus percenseretur, cbm- 

P°suit. Quibus subdidit reliquarum orationis partium catho- 

Ca > quae dixit uaga. Ait enim in fine prooemii capitis XV 

P- 5i^ i8 . c Tractabimus ergo primum nomina polusyllaba po- 

s yllaborumque quaestiones, deinde uerba uerborumque quae- 

x °**es, nouissime catholica uaga, quae multarum controuersia- 

^ *** \ieterem caliginem dissipent* et in fine expositionis p. 51, 

: ^Sequemur ergo has extremitates aut per omnia genera 

***itmm aut per ea, quae in quibusdam sunt, singulisque 

j. ^^tnitatibus quaestiones suas et subieciemus et soluemus\ 

C|uo capite supra affatim exposui. Charisius enim ordine 

^iXxbato longe minimam huius doctrinae partem recepit. Nam~ 

^ ^ xierba uerborumque quaestiones plane praetermisit. Jam 

^ ^inum doctrinae qualis constitutio fuerit, ex eis, quae ser- 

^- sunt, adhuc satis perspicere licet. Fuerunt enim nomina 

substantiua et adiectiua explanata. Verum etiam reliquarum 
orationis partium c catholica uaga* in hoc capite pertracta fuisse 
inde siunito, quod pauca pronominum aduerbiorum coniuncti- 
onum frusta in extremo capite relicta sunt. Vulgaris autem 
harum partium apud scriptores usus, cum minus ampla esset 
earum doctrina, regulis generalibus explicatis subiunctus fuit, 
id quod inde probatur, quod nonnulla aduerbiorum Palaemonis 
exempla p. 189, sq. recepta sunt a Charisio. Reliqua harum 
orationis partium exempla plane omissa sunt Charisius uide- 
licet inde a capite XVI, cum in capite XV haud feliciter 
egisset, eam secutus est consuetudinem, ut regulis Palaemonis 
generalibus ex parte transcriptis breuiorem Romani exemplo- 
rum commentarium a Palaemone aliisque petitum in usum 
suum uerteret. Ait enim analogiae doctrina uberiore abrupta 
p. 117, 5 ipse: c Cuius rei rectam rationem interim dififeramus 
contenti paucis, quae exempli gratia Gaius Julius Romanus 
sub eodem titulo exposuit ... * Cuius commentarium hoc qui- 
dem loco plenum accepisse uidetur. Postea uero non nisi 
partem Romani exemplorum, id quod ipse p. 229, 33; 238, 15 
indicat, asciuit ea forsitan de causa, quod c artem' nimis longam 
filiolo futuram opinatus est aut quod transcribere eum magis 
magisque pertaesum est. Verum enim uero magno opere de- 
plorandum est, quod primarium fontem, Palaemonis artem, 
non retinuit. Namque ut non dicam scriptorum exempla a 
Palaemone exhibita — nam quae Romanus seruauit et decur- 
tata et deprauata sunt — interiisse, ne regulae generales istae 
quidem plane traditae sunt. Atque de libro Charisii I satis 
dictum est; ueniamus nunc ad reliqua. 



B. De libro Charisii secundo. 

De I, II, III, IV, V libri II capitibus, quae singulis fere 
uersibus constant, per se nihil statui potest. Sunt enim notio- 
num definitiopes. Sed conspirant hae definitiones miro modo 
.cum eis, quae in capite VI proferuntur. Ac primum quidem 
quod ad capitis II c de genere* definitionera attinet: c 6enus 

est dictio, qua plures continentur species, ut animale et inani- 
male*, eandem fere definitionem aliis quidem uerbis p. 155,24 
inuenies: c Quaedam generalia sunt, quibus multa continentur 
dissimilia, ut animal arbor\ Capitis III deinde c de specie* 
definitio: c Species est dictio originem trahens a genere paucio- 
ribus confusa significationibus quam genus, ut homo arbor* 
p. 155, 25 recurrit: c Ex his (generibus) nascuntur specialia, 
quae tamen insunt originibus suis generalibus, uelut homo 
equus*; p. 156, 22 eadem etiam exempla: c homo arbor D red- 
duntur. Quanta istarum definitionum cum capite VI conue- 
nientia sit, liquet. IV et V autem capita, quod mox uiderimus, 
cum sexto arte cohaerent. Itaque quoniam priora capita sexto 
cognata sunt, hoc solum refert, quem caput VI habeat aucto- 
rem. Quod caput ab uno auctore profectum esse Schottmueller 
p. 17 iudicauit; qua in re uiro docto adsentior. Fauet autem 
huic suspicioni, quod et excerptor p. 533 — 537, 14 et Dositheus 
VII p. 389,7 — 401,7 cum IV et V capitum c de oratione' et 
l de partibus orationis* definitiones tum capitis VI doctrinam 
eodem ordine uerbo tenus seruauerunt. Nonnumquam sane 
alius aliud exemplum recepit ea nimirum de causa, quod in 
fonte piura exempla scripta fuerunt. Charisius etiam paucas 
regulas omisit; inuicem et excerptor et Dositheus hic illic mi- 
nus quam Charisius adsumpserunt. Quod dubitationem non 
mouet. Ergo quin IV, V, VI capita unius eiusdemque aucto- 
rem sint, quaestio nulla est. Videamus, a quonam ea omnia 
orta sint. Atque capitis VI auctor p. 156,26 se ipse exhibet 
hisce uerbis: c Sed cum sint comparationis gradus tres posi- 
tiuus, ut fortis, comparatiuus, ut fortior, superlatiuus ut fortissi- 
mus, de quibus iam suo loco exposuimus, inuenimus non in 
omnibus nominibus tres gradus perseuerare\ Eespicit gram- 
maticus ad capitis XVI libri I regulas p. 113,8 — 21 prolatas; 
item p. 157,6 ad eiusdem capitis XVI paginam 113,12 — 17. 
Quod caput Palaemonis esse supra p. 53 sq. deteximus. Ac- 
cedit, quod in hoc capite eadem in uniuersum praecepta cum 
eisdem exemplis reuertuntur. A Charisio autem ea profecta 
non esse ex eo cognoscimus, quod et excerptor et Dositheus 
easdem regulas transcripserunt. Vel inde capitis VI auctor 

satis demonstratur. Porro dicendi genus id est, quod supra 
explicaui. Itaque quoniam VI caput Palaemonis est, ea autem, 
quae inde a capite II traduntur, cum capite VI conspirant, 
II — VI capita ab eodem auctore deprompta esse arguenda sunt 
Atque etiam I caput, quod in c definitione' ipsa uersatur, cum 
reliqua a Palaemone recepta sint, ab eodem grammatico pen- 
dere consentaneum est. 

'Pronomina* capitis VII tres particulas (p. 157,23 — 
159,35; 160,1 — 161,18; 161,19 — 164,11) comprehendunt 
hisce uerbis discretas: c Aliis ita placuit de pronominibus dis- 
serere* p. 160, 1; c Aliis ita placuit declinari > p. 161, 19. Primam 
particulam Palaemonis esse primum inde euincitur, quod gram- 
maticus p. 159,21, quam supra p. 23,19 tractauerit doctrinam 
reuocat: c et iam ordine suo*, inquit, c hanc quoque regulam 
aduotauimus\ Quem locum laudatum etiam excerptor p. 561,6 
descripsit. Adde quae p. 158,1 exstant: c Sunt pronomina ad 
aliquid, ut meus tuus. Nam et haec sine aliquo non possunt 
sola intellegi\ Coniunctio comparatiua c et' spectat ad nonii- 
num prioris capitis doctrinam p. 156,4 — 9 simili modo tradi- 
tam. Sunt etiam, quae iam in libii I capiteXV p. 91,11 — 21: 
158, 21—24 exposuerit grammaticus. Porro docendi ratio eadem 
est, quae nominiun prioris capitis cf. p. 157,24 — 35 et 153, 
6 — 154,20. Ergo primi commentarii Palaemon auctor est. — 
II et III commentarii cum I sentiunt; dictio enim eadem reti- 
netur; p. 160,10 quaedam regula aeque circumscripta est ac 
p. 158, 1. Qui commentarii eo tantum inter se differunt, quod 
in I et II quid generaliter de usu atque ui pronominum dicen- 
dum esset, in tertio uero declinationes pronominum explanatae 
sunt; quod in Palaemonis docendi rationem cadere supra uidi- 
mus. Itaque statuendum est Palaemonem hoc quoque loco 
aliorum sententias curauisse. Ceterum tertium commentarium 
iam Schottmueller p. 12 tribuit Palaemoni. 

Pronomina excipiuntur a prima uerbi parte capitis VIII 
p. 164,12 — 168,33» Quod caput ex uno eodemque libro, in 
quo quinque diuersorum grammaticorum sententiae exhibitae 
fuissent, transcriptum esse a Charisio Schottmueller p. 17 uo- 
luit. Atque idem fere, quod ille sentio. Causa uero, qua 

permotus sum, ut totum caput ex uno fonte fluxisse existimeni, 
haec est, Iam ab initio capitis sic disponitur: c Verbo accidunt 
qualitas genus figura numerus modus tempus persona coniuga- 
tio*. Quae dispositio per totum caput tenetur. Deinceps enim 
'accidentia' uerborum ista definiuntur et explicantur. Sed eis 
partibus, quae maxime ambiguae uidentur, statim aliorum 
grammaticorum sententiae adseruntur. p. 164,22 deinde auctor 
capitis suam ipsius de generibus sententiam profert: c Verborum 
genera*, inquit, c sunt quinque: actiuum passiuum neutrum 
commune deponens 3 . Aliis quidem, ait, quattuor uel tria genera 
poni placuisse. Atque grammaticus postquam, qua ratione alii 
quattuor et tria genera traderent, explicauit, p. 168,19 ad suam 
superiorem sententiam eadem exempla, quae supra adferens redit. 
Praeterea dictio per totum caput eadem est. Ergo dispositio 
capitis est optima. Quod quoniam comprobatum est hoc caput 
ex uno libro sumptum esse, nunc quaestio est, unde Charisius 
doctrinam receperit. Auctor autem p. 249, 1 — 4 et p. 254, 
1 — 2 deprehenditur. Ibi enim, quod iam supra p. 26 sq. me- 
moraui, Palaemon in eis particulis, quas Schottmueller certo 
argumento ei tribuit, hoc caput ut suum designat respiciens 
ad doctrinam suam p. 165,23 — 25 et p. 166, 16—22 traditam. 
Constat autem Palaemonem in rebus, quae in controuersia 
uersantur, aliorum diligentissime rationem habuisse. Porro 
dicendi genus id est, quod supra patefecimus. Notiones deinde 
uerbi singulae pariter atque nominis ct pronominis superiorum 
capitum definiuntur et circumscribuntur. Atque grammaticum, 
ubi aliorum sententias profert, etiam aliis significationibus 
usum esse nemo miretur. Quare Schottmuelleri sententia qua 
p. 15 ea, quae p. 164,13 — 26 leguntur, a Cominiano orta esse 
censuit, ualida non est. Nam qui possint ab alio quo profecta 
uideri, quae per totum caput sustententur et in fine repetantur. 
Quae sequuntur duo capita c uerborum ordines 3 eorumque 
declinationes continent. Quae maxima ex parte Schottmueller 
'uelut 3 coniunctione praecipue nixus Palaemoni uindicauit; cui 
adsentior. Atque plura adferre argumenta opus fere non est, 
praesertim cum uiri docti, quod uiderim, hac re illi accesse- 
rint. Quare ad Schottmuellerum in eis, quae propter 'uelut* 

coniunctionein Kemmio ab eo addicta sunt, recurram; si qua 
dubia uideantur esse, subsistam. Schottmueller autem p. 10 
hae.c PaJaeraoni tribuit: p. 168,35 — 169,34; 170,1 — 170,24; 
170,31 — 171,14; 171,36 — 172,19; 172,34—173,12. Iara 
cur, quae p. 169,35 — 39; 170,25 — 31; 171,15—35; 172, 
20 — 34; 173,13 — 19 istis interposita sunt, Remmio abrogauerit, 
parum perspicio. Censuit uir doctus indicatiuum et coniuncti- 
uum modos non nisi c finitiuum > et c subiunctiuum 3 et c optati- 
uum', praesens tempus non nisi c instans* a Palaemone uocata 
esse. Quod quam falsum esset, supra p. 21 sq. docui. Constat 
enim Palaemonem, qui c incusatiuos > , 'conlationes', ^qualitates* 
c extremitates* alia multa extulerit, magnam significaudi licen- 
tiam sibi sumpsisse. ^Velut* autem coniunctionem non semper 
positam esse a grammatico satis persuasum habemus. Pro dii 
immortales, ieiuni essent grammatici eique primi p. Chr. sae- 
culi, qui in tam artos dicendi ac significandi fines coacti fuis- 
sent. Ceterum Schottmueller ipse nisi magna difficultate sen- 
tentiam suam non sustinuit. Ergo accedunt significationes 
istae, non per se ualent argumenta ad demonstrandum , quid 
cui debeatur. Ex particulis autem illis, ut ad ea, quae insti- 
tui, reuertar, quas Schottmueller excepit, summa eorum, quae 
in superioribus partibus explanata sunt, eisdem exemplis repe- 
titis subducitur artusque conexus efficitur. Eaedem autem 
modorum et temporum significationes adhibentur. Porro ipsa 
uerba Palaemonem auctorem clamant. Itaque ut etiam hasce 
partes Remmio adscribas, ratio suadet. 

Iam ea, quae p. 173,20 — 175,27 exstant, prae ceteris 
Palaemoni uindicanda sunt. Nam ipse haec indicat p. 173,14: 
c In ceteris omnibus uerbis 3 , inquit, c eadem regula est, ne sit 
opus pluribus instrui, quod satis ex ista declinatione cognoscetur. 
Sed tamen quaedam de differentiae obseruatione conlegimus. 
Respeximus simul cuiusque declinationis uel ordinis uerbum, 
quibus modis quibusque temporibus et quales breuitates reci- 
piant iuxta (?) ueteres auctores'. — Quae in eis, quae sequuntur 
ita, ut promissum est, perficiuntur. Dictio Palaemonis est. 1 ) 



l ) p. 175, 14 denuo Yelii Longi nomen absurde adspersum est 

Caput XI p. 175,28— -178,35 Cominiano ab ipso Charisio 
adsignatum est. Docendi ratio ad Palaemonem non accedit. 
At quantum discriminis sit inter Cominiani, siquidem ipse 
quid ex se extulerit et non transcripserit, et inter Palaemonis 
doctrinam, ex hoc maxime capite conlato cum eis, quae prae- 
cedunt Remmii praeceptis elucet. Atque Cominiani doctrina 
prae Remmiana ne flocci quidem est; Palaemonem cum eo 
comparari etiam flagitium est. Nam Palaemonem Cominianus 
aut copia aut acumine omnino non aequat Sed quid dico 
c aequat'; qui licet conferri grammaticos compilatores cum 
auctoribus ! 

Sequuntur c participia* capitis XII p. 178,26 — 180,26. 
Quae inde a p. 178,16 — 179,10 leguntur, ex uno eodemque 
libro sumpta esse unusquisque e disserendi uia facile conliget. 
Sane Schottmueller p. 17 ea, quae p. 178,36—180,10 exstant, 
ab altero, a Cominiano, recepta esse uoluit ideo, quod in hac 
particula eadem exempla, quae p. 168,5 — 18 et eaedem tem- 
porum significationes occurrerent Sed hanc particulam Pa- 
laemonis esse supra, cum de capite VIII exponerem, docui. 
Praeterea nostri capitis doctrina ad Cominianum omnino non 
accedit. Eam autem capitis nostri partem, quam supra posui, 
a Palaemone ortam esse uel e disserendi genere demonstratur. 
Accedit, quod quaedam etiam in superioribus Palaemonis titulis 
tractata sunt; cf. p. 179,17:155,30; 179,22:168,17:48,1— 
16:49,3—5. 

Iam quae in extremo capite p. 180,11 — 26 proferuntur, 
quamquam Cominiano a Charisio adscripta sunt, tamen ei non 
debentur. Primum enim haec particula cum praecedenti Pa- 
laemonis participii doctrina conspirat; deinde eadem exempla 
retinentur; genera autem uerbi exhibentur quinque: actiuum 
passiuum neutrum commune deponens, quae in capite VIII 
Palaemonis cognouimus; porro Dositheus, qui Palaemonem 
pressit, VII p. 408, 1 — 20 partem huius doctrinae seruauit. 
Totum uero docendi genus Palaemonem redolet. Quaedam 
etiam perinde in primo Charisii libro Palaemon tractauit 
cf. p. 22,12; 44,23—26; 48,1—16. Denique doctrina ipsa 
Cominianum explodit atque superat Itaque aut Charisius 

Cominiani nomine posito, cum intermisisset in transcribendo, 
ad Palaemonem postea delapsus est ita, ut eius doctrinani 
promeret; aut statuendum est Cominianum Palaemonis libro 
usum esse, id quod magis placere uidetur, quoniam participii 
definitio p. 178,37 a Palaemone tradita in nostra particula de- 
curtata est. Haec autem pars, quae participii expositionem 
continet, initio capitis a Charisio omissa est, id quod a Do- 
sitheo repetimus. — Quae in superioribus capitibus explanata 
sunt, generales uerbi regulas amplectuntur. Sed caue putes 
omnem Palaemonis doctrinam a Charisio receptam esse. Nam 
c uerba uerborumque quaestiones* plane neglecta esse a Cha- 
risio snpra p. 46 monui. Hisce autem capitibus alia neglecta 
alia turbata esse, praesertim quod ad participium attinet, per 
excerptorem et per Dositheum probatur. 

Verba excipiuntur ab aduerbiis capitis XIII p. 180, 27 — 
224,22. Quo in capite notabilis quaedam confusio ac pertur- 
batio fontium est. Charisius enim peruersa ratione fontibus 
suis usus est, ut pristinum rerum ordinem enucleari posse uix 
confidam. At periculum faciamus; forsitan successerit. In 
medias autem res impetus faciendus est. Nam inde a p. 181, 
29 — 186,29 aduerbia explanantur, quae a nominibus (adiecti- 
uis) trahuntur hisce litteris terminatis: a r or ur es is us ns 
rs x a. Cuius partis et dicendi et docendi ratio Palaemonem 
auctorem aperte ostendit. Dicendi enim genus id est, quod 
supra exposui; de docendi autem ratione maxime hoc memo- 
rabile est. Palaemon enim ubique (cf. p. 48,5; 113,19) parti- 
cipia, quae nominum adiectiuorum uice funguntur et quae uer- 
borum uim ac potestatem retinent, cum diligentia quadam 
secernit. Propria autem participia, ait p. 48,5, ab eis, quae 
etiam in nominum potestatem transirent, eo distingui, quod 
nomina comparationem et superlationem reciperent, participia 
autem non reciperent. Quod etiam in hoc commentario, quem 
supra posui, obseruatur. Censet autem ex participiis, qua 
nomina, non qua uerba essent, aduerbia figurari posse. Quare 
eos uehementer accusat, qui etiam a participiis, qua uerborum 
potestatem obtinerent, et a pronominibus et a uerbis aduerbia 
trahi posse censeant. Quod ex hoc commentario, quoquo 

tendis, patet. Sunt etiam, quae aliis locis adumbrata sint a 
Palaemone cf. p. 182,28:116,2; 183,13—24:115,38—116,12; 
183, 25—184, 9:113, 22—25 : 116, 2. Palaemon enim in capite 
iibri primi XYI, quo comparationes descriptae sunt, etiam ad- 
uerbia, qua formari possent, breuiter perstrinxit. Ergo huius 
commentarii Palaemonem auctorem esse nemo non uidit. Cha- 
risius autem neque omnem eius doctrinam neque ordinem 
retinuit. Conferenda sunt, quae de libri I capite XV explicaui. 

In eis, quae praecedunt hunc commentarium, aduerbiorum, 
quae suae positionis sunt, singulae species discernuntur. Quam 
particulam Palaemonis esse iude cognoscimus, quod quaedam 
initio insequentis commentarii, cuius auctorem Palaemonem 
supra eruimus, pariter repetuntur. Eadem deinde doctrina ac 
dispositio inueniuntur in eis, a quibus caput exorditur. Quae 
Cominiano a Charisio uindicata sunt. Sed quoniam haec Co- 
miniani particula cum subsequenti Palaemonis doctrina congru- 
it, Cominianum Palaemonis librum denuo usurpasse apertum 
est. Duae uero istae particulae eo tantum dissident, quod in 
ea, quam Palaemoni adscripsimus, plura exempla exhibita sunt; 
contra Cominianus uniuscuiusque speciei singula exempla 
asciuit. Definitio autem aduerbii a Cominiano prolata haec 
est, quam a Palaemone se sumpsisse Diomedes p. 403, 17 
adseuerat. 

Prima, quam posui pars p. 186, 30—189,24 eo commen- 
tario excipitur, quem Schottmueller p. 8 Palaemoni tribuit; 
quae per se satis firma sunt. Inter nostri autem commentarii 
et eam, quae praeit doctrinam haec differentia intercedit, 
quod in superioribus particulis aduerbia, quae c suae positionis* 
sunt et quae ab aliis transeunt, generaliter inlustrata sunt; 
in hoc uero commentario singula accuratius percensentur ; 
quae nonnumquam euidenter ad priorem doctrinam respici- 
unt. Inueniuntur etiam, quae in libri I capite XVI enarrata 
sint. 1 ) 



*) Hoc loco non praetereunda uidentur, quae p. 189, 6 leguntur: 
'Inter aduerbia nuineri haec quoque alii adiecerunt: quot tot, quotquot ali- 
quot; quae ita posita inter aduerbia non est nostrae aestimationis reprobare. 

Quae p. 189, 25—190, 7 prostant, etsi a Schottmuellero 
p. 12 Palaemoni abrogata sunt, tamen ei debentur. Nam arte 
priori doctrinae deuincta sunt. Schottmueller autem eam par- 
tem excepit, quod Yarro hic laudatus esset. Cui offensioni 
locum non esse supra docuisse mihi uideor. Incipit haec par- 
ticula: c Conlata sunt aduerbia*. At multum spes eum fallet, 
qui Palaemonis aduerbia scriptoribus usitata secutura opinetur. 
Denuo enim Charisius Palaemonis doctrina uberiore nimirum 
abrupta ac destituta ad Komanum se contulit. Paucorum ta- 
men scriptorum exempla a Palaemone congesta retinuit: Yar- 
ronis III neql xaqaxxriQwv, Plauti Aululariam, Mostellariam, 
Curculionem. 

Sequitur p. 190,8 — 224,22 Romani de aduerbio doctrina. 
Praemissus est breuis commentarius, quo summatim, quid de 
usu atque generibus aduerbiorum dicendum esset, actum est. 
Qui commentarius magna ex parte et disserendi et docendi 
Palaemonis rationem prae se fert. Etenim exempla Palaemonis 
ritu ficta ac regulis adserta sunt; aduerbiorum deinde singulae 
species eodem fere ordine eisdemque significationibus exponun- 
tur ; Palaemonis dictiones illae frequentantur. Nec tamen 
exempla ista, quoniam Charisius plenam Remmii doctrinam 



Certe inter aptota nomina pluralia posuimus, secuti praecepta juagistri 
nostri. Alii inter pronomina posuerunt/ 

Spectat grammaticus ad doctrinam suam in libro Charisii I p. 36, 
prolatam: 'Sunt quaedam pluraliter tantum monoptota communia in numeris 
posita, uelut tot quot aliquot quotquot. Haec alii posuere inter aduerbia*; 
his adde quae apud excerptorom, qui accuratius hac parte Palaemonis doctri- 
nam descripsit, p. 551, 21 praeter alia occurrunt: c Haec alii inter pronomina 
posuenint, alii inter aduerbia.' — Christius 1. 1. p. 125 uerba illa: c secuti 
praecepta magistri nostri' a Charisio profecta esse coniecit; neque uero 
mihi persuasit. E rerum contextu enim satis patere putauerim, haec 
uerba a Charisio aliena esse. Ac ne hoc quidem nos mouebit, quod Sue- 
tonius Palaemonem praeceptore usum esse non tradidit. Etenim gram- 
maticum eam doctrinam, quae apud posterioris aetatis grammaticos exstat. 
non ex se procreasso nec c dum comitatur erilem filium in scholam* 
(Suetonius) didicisse, sed docendi auctorem habuisse perspicuum est. Neque 
tamen aut apud Charisium aut alibi, quamuis hmestigarim , quicquam do 
Palaemonis praeceptore reperire potui. 

non adsumpsit, cum istius similibus componi possunt et quia 
uulgaris sunt notae, parum ad demonstrandum ualent. Sed 
disserendi genus Palaemonem prodit. Iam definitio aduerbii 
ea est, quam grammaticum nostrum professum esse constat. 
Hic illic etiam aliorum grammaticorum obseruationes adspersae 
sunt. 1 ) Callide uero Eomanus Palaemonis librum in usum 
suum conuertit. Nam cum Charisius excerptor alii locos a 
Eemmio laudatos aliaque, quae auctorem prodant, receperint, 
apud Eomanum ea frustra quaeris. At quod de hoc com- 
mentario firmis argumentis demonstrari non potest, id de eis, 
quae sequuntur, fieri licet. p. 194, 22 — 224, 22 enim Eomanus 
aduerbia, qualia apud auctores in usum ueniunt, litterarum 
ordine inlustrat. Palaemon autem in libii I capite XV etiam 
aduerbia, quatenus c catholica uaga essent, quae multarum 
controuersiarum ueterem caliginem dissiparent*, perstrinxit. 
Atque Eomanus etiam in hoc commentario nonnullas Palae- 
monis obseruationes uerbo fere tenus seruauit. Quas adferre 
liceat. Eomanus p. 195,12 profert: c Ampliter Plautus in* pro 
ample. Omnia enim nomina, quae in qualitate sunt aut in 
quantitate, si datiuo in o exeunt, aduerbia per e litteram fa- 
ciunt, ut doctus docte, amplus ample. Sed ueteres non obser- 
uauerunt*. 

Palaemon p. 79, 10 docet: c Largus nomen facit ex se 
aduerbium, quod omnia, quae in qualitate sunt aut in quan- 
titate, si datiuo casu in o exeunt, o in e mutant et aduerbium 
faciunt, ut doctus docti docto, facit docte. Sed ueteres hoc 
non obseruauerunt. Nam et duriter Terentius dixit et Plautus 
ampliter\ Conferas praeterea Palaemonis doctrinam p. 113, 
22—29; 116, 1—28; 183, 25—184,9; 187, 1—8. Item Eo- 
manus p. 211, 26: c Plure Plautus in Caeco uel in praedoni- 



*) Umbrius Primus quis sit mihi non liquet. Equidem paene ad 
eam deductus sum sententiam, ut Palaemonem a Eomano siguificatum esse 
crederem. Etenim conexus reruin regulaeque, in quibus TJmbrius laudatur, 
ad Rommianam doctrinam respiciunt. Iam uero p. 192, 16 Romanus 
exorditur: c Sed conlatio quamque comparationem Umbrius Primus nomi- 
nat . . .' Palaemonem autem et c conlationem' et c comparationem s extulisse 
ex capite libri primi XVI intelleximus. 

bus: c plure altero tanto quanto eius fundus est uelim 3 ; Cicero 
quoque: c plure uenit'; Lucilius: c plure foras uendunt, quod 
pro minore emptuni*; antique\ 

Palaemon p. 109, 10: c Plure aut minore emptum antiqui 
dicebant, Cicero: c plure uenit* et Lucilius: c plure foras uen- 
dunt\ Sed consuetudo pluris et minoris dicit\ 

Eomanus p. 215, 15: c Perendie, quasi perea die, quod 
notauerunt grammatici, quia cum de futuro dicimus, diem no- 
uissimo loco damus, non ut die quarto\ 

Palaemon p. 81, 28: c Nudius tertius hoc significat, nunc 
est dies tertius; item nudius quartus. Sed quaeritur de futuro, 
utrum dicendum sit die quarto et die quinto, an diequarte et 
diequinte, sicuti perendie cum dicitur. Sed quibusdam displi- 
cet propterea, quod cum dicimus perendie, postponimus die; 
cum uero diequarte praeponimus. Sed ueteres non aliter locuti 
sunt. Sunt enim coniuncta et nominatur per ea tempus, non 
numeratur, ut in illis nudius tertius nudius quartus\ — Con- 
ferenda sunt praeterea: p. 204, 22— 24: 101, 1— 3; 207,20—24: 
81, 28 — 82, 4; 197, 22 — 27 : 79, 10 — 14 : 113, 22 — 25. Ergo 
etiam aduerbia Palaemonis pressit Romanus. At non nisi casu 
quodam, quoniam Charisius hoc capite Palaemonis aduerbia 
scriptoribus usitata non admisit, fieri potuit, ut Eomani uestigia 
detegerentur. Nam nisi Palaemon ubiuis quaestione exorta 
obseruationes suas adseruisset, demonstrari omnino non potuis- 
set Roraanum a Palaemone pendere. Neque enim in capite 
illo XV aduerbia, quae ab auctoribus adhibita sunt, plane 
pertractata sunt a Remmio, sed ita tantum, ut c multarum con- 
trouersiarum' causae essent. Unde etiam intellegitur, cur Ro- 
nianus plura nonnumquam exhibuerit. A Palaemone uero 
aduerbia scriptoribus usitata regulis nostri capitis generalibus 
subiuncta fuisse ex eo cognoscimus, quod Charisius pauca eo- 
rum frustula descripsit. Quibus Charisius destitutis ad Romani 
exempla transiit ea procul dubio de causa, quod Palaemonis 
commentarius uberior ei uisus est. Ex hoc autem capite, 
quod maxima ex parte Palaemonis est, conlato cum reli- 
qua Remmii doctrina conicere licet, quantopere Palaemonis 
reliquarum orationis partium : pronominam praepositionum 

coniunctionum interiectionum praecepta circumcisa sint a 
Charisio. 

Sequuntur coniunctiones capitis XIV p. 224, 23 — 230, 2. 
Quod caput a breui Cominiani commentario initium facit. 
Cominianus autem denuo coniunctionis Palaemonis definitionem 
et partitionem praecepit ita, ut Charisius cum ad Remmii 
doctrinam peruenisset, eius definitionem aliaque reiceret. Ce- 
terum quin totam particulam Cominianus a Palaemone mu- 
tuatus sit, dubitari omnino non potest. Etenim et dispositio 
eadem, quae in reliquis orationis partibus a Palaemone prae- 
betur, et Diomedes p. 415, 16 easdem coniunctionum species 
sub Palaemonis nomine tradit. — Quae inde a. p. 225, 5 — 229, 2 
leguntur, a Keilio praef. in Char. p. XLIX et a Schottmuellero 
p. 8 Palaemoni adscripta sunt; et recte id quidem. — Inde a 
p. 229,3 — 230 Komani doctrina a Charisio ei uindicata exstat; 
e qua, quoniam pauca adlata sunt, nihil conligere licet. 

Caput XY p. 230, 3 — 238, 17 est c de praepositionibus'. 
Quae p. 231, 1 — 236, 15 proferuntur a Palaemone sumpta 
esse iam Keilius 1. I. et Schottmueller p. 8 statuerunt; quibus 
accedo. Charisium autem non omnem Palaemonis doctrinam 
accepisse, sed particulas quasdam, quae aptae ei uisae sunt, 
excerpsisse e rerum dispositione elucet. Quin etiam p. 231,11 
id ipse fere indicat Charisius dicens: c Apud Palaemonem etiam 
aliae obseruationes penitus digestae sunt utputa . . . ' — Sane 
digestae fuerunt penitus; utinam oranes recepisset. 1 ) 

Quao p. 230,4 — 32 Palaemonis commentarium prae- 
cedunt, Cominiano a Charisio tributa sunt. Sed denuo Comi- 
nianus Palaemonis doctrinam usurpauit, id quod ex eo appa- 
ret, quod Cominiani exempla, quae casuum praepositionibus 
seruiunt, respondent eis, quae Palaemon uerborum eademque 
nominum praepositionibus adiecit. Neque id morari debemus, 
quod Cominianus diuersa nonnumquam exempla posuit; quod 
inde ortum est, quod in Palaemonis libro plura exempla scri- 



*) p. 232, 7—10 pauca Romani uerba Palaemonis doctrinae a Chari- 
sio adspersa sunt, id quod uel primo oculorum obtutu cognoueris. Quibus 
Romani uerbis Cbarisius adductus uidetur esse, ut adnotaret, quod su- 
pra posui. 

pta fuerunt. Praeterea ipsa dispositio ac disserendi genus, 
quae apud Cominianum inueniuntur, Palaemonem probant. 

p. 236, 16 — 238, 17 Romani de praepositione doctrin& 
exstat. Qui commentarius ab obseruationibus Suetonii quibus- 
dam incipit. Quae uero p. 236, 23 — 238 sequuntur, eandem 
docendi speciem praebent, quam Palaemonis et Cominiani do- 
ctrina. Etenim disserendi genus idem est; exempla nonnus- 
quam conspirant; quaedam obseruationes uerbo fere tenus apud 
Cominianum et Palaemonem reperiuntur. Itaque etiam prae- 
positionum Palaemonis doctrinam Romanus occupauit. Sed 
quamuis tres grammatici: Charisius, Cominianus, Romanus 
nnum librum usufpauerint, tamen non plenam Palaemonis 
doctrinam &ut petiuerunt aut seruauerunt. 

Caput XVI p. 238, 18—242, 12 est c de interiectionibus 3 . 
Excipiunt se Cominiani, Palaemonis, Romani praecepta. Co- 
minianus et Romanus interiectionis eandem definitionem pro- 
dunt. Palaemonis propria definitio omissa est. Sed de hoc 
capite parum statui potest. Charisius enim pauca e Palae- 
monis et Cominiani doctrina admisit. Romanus eorundem 
quidem scriptorum exempla, quorum in superioribus capitibus 
enarrat. 



C. De libro Charisii tertio. 

Cuius libri auctorem Palaemonem Schottmueller p. 10 sta- 
tuit. Itaque quia iam supra 21 sqq. de eo exposui, hic pauca 
addenda sunt. Ac primum quidem p. 248, 5 Apulei nomen 
adsertum est. Apuleius autem quoniam in Charisiana arte 
non nisi a Romano laudatus est, uero proximum est statuere 
esse et hoc loco Apulei mentionem ab illo factam. p. 254, 8 
Romani obseruatio a Charisio interiecta est ita: c obicio tibi, 
obicitur mihi a te. Nenio enim dicit dor, noceor, obicior*. — 
c Sed C. Julius Romanus ea uerba idiomata appellauit 3 . — 
Continuatur statim Palaemonis doctrina: c Quae datiuum reci- 
piunt, uelut noceo . . / Ceterum Palaemon p. 253, 19 sq. ipso 
eadem uerba idiomatibus adnumerauit. 

D. De libro Charisii quarto. 

In libro IV, qui breuiter de uitiis et uirtutibus orationis 
refert, Charisius Palaemonis artem meo quidem iudicio non 
adiit. Neque enim ullum fere inuenitur indicium, quo Palae- 
monis aut dictio aut doctrina detegatur. Graeca lingua nusquam 
conlata est, id quod in hac doctrinae parte necesse fere fuit. 
Scriptores etsi eidem fere adhibiti sunt, quos et Palaemon 
praeferre solitus est, tamen eo argumento solo nixus huius libri 
doctrinam pro Palaemoniana non uendiderim. Schottniueller is 
quidem p. 14 alteram partem Cominiano, alteram Eomano ad- 
dixit. Cuius sententiam examinare, quia hic de Palaemonis 
doctrina quaestio non est, a mea disputatione alienum duco. 
Itaque statim ad libri V doctrinam transire mihi liceat. 



E. De libro Charisii quinto. 

Qui liber p. 291, 1 — 296, 18 in idiomatibus uersatur. 
Quae p. 291, 1 — 292, 15 exstant, a Schottmuellero p. 10 Pa- 
laemoni adscripta sunt; cuius sententiae quin accedam, nihil 
est. Yerum etiam qui sequitur commentarius a Palaemone 
profectus est. Ab initio enim grammaticus aliorum de idio- 
matibus sententiam tangens: 'Aliis*, inquit, 'etiam ita de idio- 
matibus placuit definire 3 . Sed est potius ipsius seutentia, quam 
aliorum. Docet enim, quatenus in Latina lingua, quae a ser- 
mone Graeco piane pendere uideatur, contra consuetudinem 
Graecorum idiomata oriri possint. Quo facto statim ad suam 
doctrinam reuertitur. Nonnullas autem regulas siquidem non 
ad uerbum, tamen ad sententiam simili modo e priore com- 
mentario repetit. Oratio deinde expedita ac perfacilis profluit; 
regula regulam excipit. lam inde a p. 293, 8 usque ad finem 
libri singulorum idiomatum species casuum ordine explanantur. 
Sunt etiam regulae, quae iam aliis locis adumbratae sint. Di- 
cendi denique genus Palaemonis est, id quod qui altius in eius 
doctrinam descenderit, facile perspexerit. 

Ac nunc quidem Charisianas grammaticarum rerum copias 
relicturus magno opere doleo, quod Eemmiana doctrina ab illo 

miserrime turpissimeque circumcisa ac perturbata est. Sed 
adiciamus indicem, e quo quid Charisius e Palaemonis arte 
ipsa transcripserit, facilius cognoscatur. De ea autem Remmii 
doctrina, quam Charisius e Romani et Cominiani libris recepit, 
conferenda sunt, quae supra statui. 

Liber I. 
Cap. 1— XIV p. 7—50,6. 



XV 


„ 50,7—51,5; 51,6-53,12; 53, 19 — 56,4; 56, 




8—61,5; 61,15—94, 1; 94, 2 — 95, 28; 96 




7—112,12. 


XVI 


„ 112,13— 113, 29; 114, 7— 25; 114, 28— 116,28. 


XVIII 


„ 148,14—150,20. 


XIX 


„ 150,21—151,7. 




Liber II. 


I— X 


„ 152—169.9. 


X 


., 169,10— 175,13; 175,17— 27. 


XII 


„ 178,36—180,10. 


XIII 


„ 181,17—190,7. 


XIV 


„ 225,5 — 229,2. 


XV 


„ 231,1—236,15. 


XVI 


,, 238,23 — 25. 




Liber III. 


I— III 


„ 243 — 253,4. 


IV 


„ 253,5 — 254,8; 254,9 — 255,21. 


V-VIII 


„ 255,22—264,16. 




Liber V. 




p. 291—296,18. 



III. De Q. Reminii Palaeinonis doctrina, quac apud 
Dositheum inucniatur. 

Libris Charisii, quoad licuit, absolutis ad Dosithei nos 
conuertimus artem apud Keilium YII p. 376 — 424,15 exstan- 
tem. Atque Dositheo cum Charisio de Palaemonis doctrina 
conuenire supra, cum de Charisii libri I capitibus exponerem, 

ostendi. Commentario autem c de litteris* illi, quem a Charisio 
et a Dositheo ex uno eodemque fonte haustum esse supra 
p. 29 sq. docuimus, quattuor capita arte inter se conexa prae- 
missa sunt: c De arte grammatica > , c De accentibus', c De distin- 
ctione', c De uoce*. In postremo enim capite primo p. 377, 1 
dispositio artis grammaticae prostat talis: c Artis grammaticae 
initia ab elementis surgunt, elementa figurantur in litteras, 
litterae coguntur in syllabas, syllabis comprehenditur dictio, 
dictiones coguntur in partes orationis, oratio in uirtutes ac 
uitia descendit 3 . Quae dispositio in eis, quae sequuntur, tene- 
tur. Excipiunt enim sese capita: c De litteiis', c De syllabis 5 , 
c De dictione 5 , c De oratione siue orationis partibus*. Quae ca- 
pita a Charisio et a Dositheo eodem ordine prolata a Palae- 
mone sumpta esse supra p. 29 sqq. demonstraui. Quae cum 
ita sint, ut dispositio artis grammaticae a Dositheo indicata in 
sequentibus capitibus efficiatur, ea autem capita e Palaemonis 
libro recepta sint, sequitur esse et primum c De arte gramma- 
tica* caput ex eodem libro petitum; deinde cum primum et 
quattuor illa capita Palaemonis sint, reliquam autem doctrinam, 
quod mox uiderimus, eidem auctori Dositheus debeat, ueritatis 
speciem maximam prae se feret, quod statuis esse et ea ca- 
pita, quae primo et quattuor illis capitibus interposita sunt, 
ex eadem origine ducta. Ceterum et dictio et dispositio, ut 
Palaemoni haec tribuamus, nobis persuadent. Graeca lingua 
diligenter adhibita est. — Quae quattuor illa capita sequitur do- 
ctrina apud Charisium uerbo fere tenus inuenitur. Quare quo- 
niam iterum auctorem demonstrari opus non est, ubi singula 
apud Charisium reperiantur, ostendam. Atque quae inde a 
p. 389, 7 — 407, 19: c De orationis partibus 5 , c De nomine*, c De 
pronomine 5 , c De uerbo* a Dositheo proferuntur, ea apud Chari- 
sium eodem ordine p. 152, 10 — 175, 27 occurrunt. Hic illic 
quidem uterque doctrinam paulo accuratius transcripsit. Nam- 
que ab ipsis ea addita non esse per excerptorem probatur, 
qui doctrinam istam pleniorem positam seruauit. Praeterea 
Dositheus in margine artem in Graecam linguani uertit. De 
participii autem praeceptis Dositheus ea sola recepisse uidetur, 
a quibus Palaemonis commentarius incepit. Qui a Charisio 

decurtatus est. Ceteroqui et dictio et docendi genus Palaemo- 
nem aperte ostendunt. Eadem enim tempora et exempla reti- 
nentur, quae a Charisio; confer Charisii commentarium p. 178, 
36—180, 26 exstantem et libri II caput VIII. 

Quae inde a p. 408,21 — 424, 15: c J)e aduerbio', c De 
praepositione 5 , c De coniunctione', c De interiectione 3 , Dositheus 
explicat, ea cum Charisii doctrina p. 181, 17 — 242, 12 scripta 
consentiunt 1 ); confer quae supra p. 68 sqq. de Palaemonis 
doctrina exposui. Ac ne hoc quidem dubitationis quicquam 
adferre potest, quod Dositheus nonnumquam plura tradidit ? 
quam Charisius; quae quoniam apud Diomedem etiam, ut 
Keilius indicauit, leguntur, a Dositheo non possunt inuenta 
esse. Scriptores uero in eis ipsis partibus appellati sunt ei, 
quos Palaemon praeferre solitus est; disserendi genus Palae- 
monis est. Ac de Dosithei ea quidem arte hactenus. 



IV. Dc Q. Kcmniii Palaeinonis doctrina apud cxcerptorcin, 
qui uocatur BoMensein cxstante. 

Atque excerptorem Bobiensem, cuius praecepta I p. 
533—565 inueniuntur, Charisii libros exscripsisse u. d. Keilius 
olim existimauit. Sed quoniam excerptor pleniorem nonnum- 
quam doctrinam ex eodem fonte, ut supra docui, haustam 
exhibet, Keilii sententia stare non potest. Atque Keilius ipse 
in praefatione ad Dositheum data hoc professus est. Sed ne 
Christii ea quidem opinio (Philol. 18, p. 136 sqq.), qua Comi- 
nianum excerptori scribendi materiam praebuisse censuit, sana 
omnino est. Etenim quam excerptor congessit, doctrina plane 
apud Charisium in Palaemonianis commentariis eodemque ple- 
rumque ordine reperitur. Quae ubi prostet apud Charisiura, 
nunc indicare satis est. 

Iam quae p. 533 — 537, 14 occurrunt 2 ), apud Charisium 



x ) Interiectionis particulae p. 424, 9 c apex Donati' interpositus est. 
2 ) p. 534, 39 Asprus quidam inrepsit uia nescio qua. Doctrina hic 
corrupta omnino esse arguitur eo, quod apud Dositheum hoc loco p. 394, 1 



Digitized by 



Google 



— 79 — 

p. 152, 10 — 157, 22 deprehenduntur; item quae p. 537, 15 — 
544, 11, in Charisii libri I capite X p. 18, 7—31, 24. Prae- 
eepta p. 544, 12 — 547, 39 exstantia capiti XIV eiusdem Cha- 
risiani libri p. 38, 1 — 50, 6 respondent; adhibendum est etiam 
caput illud X. Quae inde a p. 548, 1 — 551, 7 proferuntur, 
cum libri Charisii I capite XI p. 31, 25 — 35, 17 consentiunt. 
Sequuntur 'nionoptota 3 p. 551, 8 — 31, quae eodem ordine 
Charisius in caput XII p. 35, 18 — 37, 7 transtulit. Quae ex- 
cipiuntur hypocorismatis p. 551, 32 — 38 se offerentibus; haec 
quoque Charisius eodem ordine in caput XIII p. 37, 8 — 18 
transcripsit. lam inde a p. 551, 39 — 554, 33 ab excerptore 
nomina Romana, quae apud Graecos alio genere funguntur, 
litterarum ordine exarantur. Dispositio autem praecipuam spe- 
ciem praebet; nomina secundum genera discernuntur Graecis 
uocabulis appositis. Quae a Charisio recepta non sunt. Sed 
cum excerptor omnem reliquam doctrinam a Palaemone peti- 
uerit cumque rerum ordo per litteras optime digestus etiam a 
Palaemone ubique adhibitus sit, a uero non abhorrebis, quod 
conicis, esse et hoc loco excerptorem Palaemonis arte usum. 
Adde, quod Remmius usque quaque Graecam linguam cum 
Latina contulit. — Quae p. 554, 34 — 555,29 incidunt, Chari- 
sius p. 148, 14—150, 20 tractauit. Gradus comparationis p. 
555, 30—557, 2 tributi a Charisio p. 112, 13—116, 28 seruati 
sunt. Sequitur pronominis doctrina p. 557, 8 — 561, 18; de 
qua p. 157, 23 sqq. a Charisio actum est. Inde a p. 561, 
19 — 565, 41 denique uerborum coniugationes eorumque ob- 
seruationes exponuntur. Excerptor is quidem alia atque Cha- 
risius recepit. Attamen a Palaemone ea profecta esse e disse- 



lacuna facta est et quod Diomedes, qui nonnulla ad uerbum recepit, 
p. 318, 14 Scaurum intulit grammaticum. Praeterea p. 534, 34 'Studentc 
Sacerdote differentia inuenta est* exemplum interiectum est; quod praeter 
Charisium Dositheus p. 393, 12 et Diomedes p. 318, 7 acceperunt. Verum 
haec praecepta Palaemoni deberi ipsa uerba clamant. Adnotandum uide- 
tur, quod M. Plotius Sacerdos, qui VI p. 447, 13 — 28 de eadem ro refert, 
nonnulla exempla licet breuiora praebet. Eius autem doctrina ab hac eo 
differt, quod quattuor, qui apud excerptorem inueniuntur modi a Sacerdote 
in ooto digesti sunt. 

rendi genere euincitur. Permulta etiam apud Charisium in 
VIII, IX, X libri II capitibus et in III libro occurrunt. At- 
que quod in hunc commentarium ualet, id etiam ad omnem 
excerptoris doctrinam pertinet. Ubi enim excerptor, qui ple- 
rumque uerbo fere tenus Charisio respondet, pleniorem quam 
ille doctrinam praebet, ibi Eemmiana origo aut e dicendi aut 
e docendi ratione facile detegitur. Accedit, quod et Diomedes 
et Dositheus eorum nonnulla seruauerunt. Itaque de hac re 
plura uerba facere mitto. Excerptor uero non inepte e Eeni- 
mianis copiis praecepta sua elegit maioreque, quam Charisius 
in transcribendo ratione usus est. Nam etsi singularum par- 
ticularum Palaemonis ordinem non retinuit, tamen plerumque 
doctrinam apte digessit. Atque eis, quae tradidit, ansam prae- 
bet praecipuam cognoscendi, qua Charisius transcribendi ratione 
usus sit. Vehementer autem commiserandum est, quod norni- 
num pronominum uerborum tantummodo doctrinam earaque 
nequaquam plenam accepit. Nam cum accuratius e fonte hau- 
serit neque nusquam locos a Palaemone laudatos cum Charisio 
non repudiauerit, argumenta offerret uel maxime perspicua 
demonstrandi auctoris eruendique ordinis a Eemmio instituti. 



Haec est igitur quinque grammaticorum, qui Palaemonis 
aitem usurpauerunt: Charisii excerptoris Dosithei Eomani Co- 
miniani doctrina. Quorum omnium primum locum tenet Cha- 
risius; ad quem si cui quid de Eemmiana doctrina conligere 
libebit, utique redeundum est. — Sed quae est doctrina ! 
Etenim nisi leuissima atque ipsis accommodata, rationem di- 
cendi, nihil fere adsumpserunt. Sed ne haec quidem aut in- 
tegre aut funditus eiecta est. Quattuor enim isti praeter Cha- 
risium grammatici uix umbram rationis, quam dixi, retinuerunt. 
Charisius autem etsi partem eius haud mediocrem tradidit, 
tamen alia permulta ab eo praetermissa alia turbata esse supra 
uidimus. Quod in praepositiones maxime, in aduerbia, in 
coniunctiones, in interiectiones cadit. Porro dicendi consue- 
tudo, quae est scriptorum prorsus, plane fere neglecta est. 
Supersunt paucae reliquiae in capite libri primi XV et 

sectindi capite XIII p. 189. Sed haec parua sunt. Nam non 
solam de octo orationis partibus Palaemonem egisse, uerum 
etiam de reliquis disciplinis ad artem grammaticam pertinen- 
tibus non mera suspicio est. Quarum quidem indicata est p. 
116 sq. analogiae doctrina pretiosissima, a Charisio, cui bre- 
uior de, ea Bomani commentarius occurreret, radicitus obliuioni 
data. Inueniuntur etiam, quorum ne uestigia quidem relicta 
sint apud Charisium. Quae num apud reliquos reperiantur 
grammaticos, nondum satis perspectum habeo. Unde igitur, 
qualis pristina Eemmianae artis constitutio fuerit, cogemus? 
Nescio, nisi si Quintilianum, qui Palaemonis doctrina usus est, 
sequi placuerit. Tum sane haud scio an adumbratione quadam 
eas, quae a Palaemone pertractatae sint disciplinas efficere pos- 
simus, at certo non Eemmianae doctrinae copiam. — Charisius 
igitur et excerptor nec non Dositheus ea, quae receperunt, 
praecipua fide transcripserunt. Sed noli putare reliquos poste- 
rioris aetatis grammaticos eandem describendi simplicitatem 
ueritatemque esse consecutos. Sunt sane, quos una cum Cha- 
risio in eandem quasi cOpulam conicere liceat uel quorum 
doctrina eadem apud illum exstet; sunt etiam, qui sua ipsi 
uerba adstruxerint aliorumque praeceptis arcessitis uelut mixtu- 
ram Eemmianae doctrinae condiderint, inter quos Diomedes. 
Quorum in officinas uix possemus inspicere, si Charisius non 
esset. Est profecto fere nemo grammaticus posterioris aetatis 
Latinus, quin Palaemonis librum adierit. Palaemon enim, 
quod sciamus, primus fuit, qui artem composuit grammaticam. 
Quae ars propter facilitatem ac perspicuitatem sermonis doctri- 
namque politam optimeque digestam idonea fuit non solum, 
quae uel a pueris perciperetur Eomanorum et a feminis, ut ait 
Iuuenalis 1. 1., scholarumque in usum cum fructu uerteretur, 
uerum etiam, cum a simplicissima dicendi ratione ascenderet 
ad loquendi consuetudinem difficillimam, grammaticis praeberet 
siluam copiosam, e qua suo quisque more promeret, quae ad 
pueros instituendos ipsis apta uiderentur. Quod uberrime fa- 
ctum est. Nam inde a secundo fere p. Chr. saeculo usque ad 
extrema tempora, quibus Eomanum nomen Eomana natura 
omne denique, quod Eomanum fuit, exstinctum est, Palaemo- 

nis palantur praecepta apud grammaticos primum larga, dein 
magis magisque imminuta, dum denique doctrina eo peruenit, 
ut in interrogationes et responsiones dissoluta sit ineptissimas. 
Palaemonis igitur ars quasi amnis fuit per pratum quoddam 
late fusus, e quo riui riuulique deriuarentur sescenti percur- 
rentes arua fecunditatemque adferentes, quidquid attingerent. 
Cuius quidem amnis fuerunt fluctus tales, quos ipse Charisius 
haud modice sine dubio sermonis Latini amore captus magna- 
que instructus adsiduitate transcribendi patientiaque non modo 
non superaret, sed periret undis uelut capitis illius XV et 
analogiae; quamquam alii eique plurimi transnatandi ne peri- 
culum id quidem fecerunt. Quare uerum est, quod supra dixi, 
Palaemonis arti perinde accidisse ac Verrii et aliorum multo- 
rum eius modi libris, ut insequentibus saeculis, quibus quid 
natura uirtusque Latinae linguae esset, non iam perciperetur 
disciplinaeque grammaticae occalescerent, distraheretur atque 
excerperetur relictis eis, quae in istorum hominum ingenia 
conueniebant. Atque haec ipsa fuit causa, quod Eemmiana 
ars tradita non est memoriae. Nam cum propter ieiunitatem 
postoriorum temporum imbecillitatemque ars illa excerpi coepta 
esset libellique, quales conscripserunt Dositheus excerptor alii, 
exsisterent grammatici, Bemmii arte, quae esset amplior altius- 
que repeteret, submota libelli isti eruditioni disciplinaeque de- 
stinati sunt. Itaque quamuis multa tali modo seruata sint a 
grammaticis posterioribus, tamen Palaemonis ars, qualis fuerit, 
restitui numquam poterit, nisi forte Fortuna inciderit, ut in 
bibliothecae alicuius latibulo artis illius exemplar uel a tineis 
adrosum obrutumque puluere deprehendatur. Quod tempora fe- 
liciter uertant Sed mittamus nunc haec, de quibus quando e 
reliquis grammaticis Eemmianam doctrinam conlectam habebi- 
mus, melius ferre poterimus iudicium; tendamus ad ea, de 
quibus ut in calce huius disputationis dissererem, propositum 
mihi est. 

Y. De arte Palaemonis grammatiea, quo tempore edita 
sit 9 qnot libris eomposita fuerit. 

Iam uero quoniam doctrinam Palaemonis grammaticam, 
quae apud Charisium, excerptorem, Dositheum, Eomanum, Co- 
minianum inuenitur, quantum fieri potuit, eruimus, liceat ad- 
ferre quae de tempore, quo edita sit ars a Palaemone, de 
librorum numero dicenda uidentur. 

Atque prouecta iam aetate a Palaemone emissam esse ar- 
tem uel inde conieceris, quod grammaticus C. Plinii Secundi 
c dubii sermonis 3 libros (I p. 77, 20; 79, 2) et eius doctrinam 
alias (p. 77, 8; 85, 9; 88, 16; 105, 20; 225; 29, 31) laudauit. 
Eos autem librqs Plinium anno circiter sexagesimo septimo 
euulgasse u. d. Schottmueller 1. 1. p. 5 nobis persuasit. Sed 
ne hoc quidem tempus ad editionem Bemmianae artis spectat. 
Idem enim Plinius in praefatione c naturalis historiae 3 § 28: 
c Ego plane meis 3 , inquit, c adici posse multa confiteor, nec his 
solis, sed et omnibus, quae edidi, ut obiter caueam istos ho- 
meromastigas (ita enim uerius dixerim), quoniam audio et Sto- 
icos et dialecticos Epicureos quoque — nam de grammaticis sem- 
per expectaui — parturire aduersus libellos, quos de grammatica 
edidi et subinde abortus facere iam decem annis, cum celerius 
etiam elephanti pariant*. Quam praefationem anno fere septua- 
gesimo septimo scriptam esse a Plinio idem Schottmueller 1. 1. 
enucleauit. E uerbis autem Plinii illis: c nam de grammaticis 
semper expectaui parturire e. q. s.* absque dubio sequitur eo 
tempore Palaemonis artem nondum editam fuisse. Nam quid 
Plinium ita dixisse putemus, si Remmiana ars in publicum 
iam exiisset! Accedit nouum argumentum, e quo artem Pa- 
laemonis sero foras datam esse elucet. Palaemon enim apud 
Charisium p. 93, 31 thermas Titianas in exemplum uocat: 
c Item cum sint Titus', inquit, c et lupus similia, thermas Titi- 
nas, ut pelles lupinas non dicimus, sed Titianas'. Thermae 
uero istae a Tito imperatore, quantum inuestigare potui, ex- 
structae sunt. Quibus argumentis adductus equidem, cum cer- 
tum tempus terminari non liceat, artem grammaticam intra 
annum septuagesimum septimum et octogesimum quintum uel 

septimum scriptam siue editam esse a Palaemone coniecerim. 
Exoriatur autem aliquis, qui id quidem minime recte a me sta- 
tutum esse dicat, praesertim cum e Plinii uerbis in n. h. XIV, 
4,50 exstantibus: c Haec (uineta) adgressus excolere (Palaemon) 
non uirtute animi, sed uanitate primo, — quae nota mire in 
illo fuit', Palaemonem eo tempore iam mortuum fuisse appa- 
reat. At uerba Plinii ista, si modo integre tradita sunt, num 
necessario ad uitam Palaemonis referuntur? Nam quid sibi 
uult: c primo Palaemon uanitate coluit uineta, non uirtute ani- 
mi'? Quid tandem postea? An postea uirtute animi uineis 
colendis sese dedidit Palaemon? — Quare Plinii uerba aut non 
recte tradita sunt aut interpolata sunt, quippe quae extra con- 
textum fere posita sint, atque cum ambigua et sint et mane- 
ant, de Palaemonis uita ex eis, quantum equidem uideo, nihil 
omnino concludi potest. Nam huic Plinii loco repugnant tria 
illa argumenta uel grauissima, quibus Palaemonem etiam tum 
fuisse comprobatur. 

Videamus porro, num quid de Kbrorum numero statui 
possit. Atque copias illas grammaticas non in unum librum 
a Palaemone coactas fuisse uel per se apparet. Immo Palae- 
mon apud Oharisium p. 47, 14 ipse profitetur : c Item illa per 
i litteram ablatiuum habent, quae sunt hoc eodem libro 
supra excepta, quae incusatiuum per im faciunt. 3 Quem locum 
laudatum etiam excerptor p. 545, 23 seruauit. — Quid, quaeso, 
Palaemonem c hoc eodem libro 3 extulisse iudioemus, si 
uno solo libro artem circumscripsisset grammaticam? Nec inde 
morae quicquam exsistere potest, quod Charisius nusquam 
Kemmianae artis aut capita aut libros exhibet. Etenim Char 
risium, qui ipsos capitum Palaemonis titulos retinuerit, istius 
maxime doctrinam libris suis supposuisse supra satis demon- 
stratum est. Atque cum Eemmiana ars in multiplicem scho- 
larum usum uenerit peruulgataque fuerit, ne hoc quidem contra 
facit, quod a reliquis grammaticis artis illius libri excitati non 
sunt. Quid enim opus est eorum singula laudare, quae cognita 
apertaque sunt? Verum enim uero etiam ex pluribus quin- 
que libris artem compositam fuisse ex ipso Charisio eoinper- 
tum habeto. Qui cum Palaemonis artem miro modo ciycum». 

ciderit paucosque Eoinani et Cominiani commentarios sufiecerit, 
ipse fere in praefatione p. 1 illud indicat dicens: c Artem gramma- 
ticam sollertia doctissimorum uirorum politam et a me digestam 
in libris quinque dono tibi misi 3 . Namque artem Remniianam ab 
eo non auctam esse, cum ex eo noscimus, quod nonnullos Palae- 
monis commentarios, ut supra uidimus, plane omisit, tum inde, 
quod nonnusquam pro Remmii uberiore doctrina commentarios Ro- 
mani breuiores posuit. Re uera nullam inuenies orationis partem, 
cuius doctrina plena recepta sit a Charisio. Ceterum quanto- 
pere Palaemonis doctrina ab illo mutilata esset supra docuimus. 
Nec tamen, etsi non nihil de Remmii diuisionis ac dispositio- 
nis arte repeti potest, prius quam omnia Palaemonis praecepta 
e reliquis grammaticis eruta sint, certi quicquam de librorum 
numero statuerim. 

Iam finem faciamus disputandi. Nunc quidem tempus 
erat, ut reliquorum grammaticorum copias, Diomedis prae 
ceteris, qui cum multa de Palaemonis doctrina seruauerit 
tamen ea aliorum obseruationibus intermiscuit, perlustrarem 
atque discernerem. Sed subsistendum est aliquaudo, ut respi- 
cias, quid effeceris, reputandumque, ueramne quam consecutus 
es rerum causam uere sis ubique adsecutus necne. Quare cum 
primum potuero, si Mineruae placebit, quae inchoaui, conti- 
nuabo, ut, quantum fieri licet, Palaemonis ars restituatur. 
Quid enim grammaticos Latinos Remmianis uestibus uideamus 
indutos ! 

Natus sum Carolus Andreas Marschall Heiligenstadii a. d. 
VII. Kal. Febr. anno h. s. LIX. patre Adamo, matre Martha 
de gente Drost, quorum iam defunctorum gratam memoriam 
nulla in me umquam delebit obliuio. Fidem profiteor catho- 
licam. Gymnasio patriae urbis absoluto postquam per hiemale 
tempus anni h. s. LXXXI Monasterii theologicis studiis operam 
nauaui, uere anni LXXXII Friburgum, ut militaria officia ex- 
sequerer, me contuli. Quo facto Friburgi per aestatem in- 
sequentis anni mansi theologiae et philologiae deditus. Sacris 
studiis postea me abdicaui. Autumno anni LXXXIII iterum 
Monasterium petii, ubi per bis senos menses in philologia uer- 
satus sum. Uno anno post studiorum perficiendorum causa 
tandem ad hanc Almam Matrem Lipsiensem accessi, cuius ad 
hunc diem ciuis fui. 

Docuerunt me uiri illustrissimi : Hagemann, Langen, Nie- 
hues, Nordhoff, Stahl, Stork, Wiillner Monasteriensis ; Hense, 
de Holst, Paul, Schmidt, Simson Friburgenses ; de Bahder, 
Heinze, Lange, Lipsius, Eibbeck, Zarncke Iipsienses. Prose- 
minariis interfui, quae instituerunt Hense, Paul, Schmidt Fri- 
burgenses; Langen, Stahl, Stork Monasterienses. Langii, Lipsii, 
Eibbeckii benignitate mihi contigit, ut in societates eorum re- 
ciperer philologicas. Seminarii germanici a Zarnckio gubernati 
per annum et dimidium socius fui extraordinarius. 

Omnibus his uiris doctissimis inprimis 0. Eibbeckio opti- 
me de studiis meis meritis hac opportunitate gratiae soluendae 
data gratiam, quantam maximam animus meus capere potest, 
et ago et habebo semper sicut eis uiris in gymnasio Heiligen- 
stadensi uigentibus, qui rerum Graecarum et Eoraanarum primis 
elementis me imbuerunt. 

